
Prakalba I laidai. 


„Spaudos Fondui“ pasiūlius sudaryti augalų sistematikos 
vadovėlį, gana ilgai svyravau, ar man, ne mokytojui, pritiktų 
to darbo imtis. Bet smulkiau susipažinęs su lietuviškais augalų 
sistematikos vadovėliais ir pamatęs, kad moderniškesnių iš šios 
srities vadovėlių visiškai trūksta, su ,„Spaudos Fondo“ pasiū- 
lymu sutikau; sutikau tuo labiau, kad man ir pats darbas pa- 
tiko. Laikiausi induktiško metodo, būtent: pradėjau nuo pa- 
prasčiausių, visiems žinomų augalų, Lietuvoje augančių, ir bai- 
giau sunkiau suprantamais sporiniais augalais. Iš kiekvieno 
augalo aprašymo išvedu terminus ir morfologijos ar sistema- 
tikos sąvokas, ir tiktai visų augalų aprašymo gale duodu au- 
galų sistemos apžvalgą. 

Be platesnio atskirų augalų ir šeimų aiškinimo, dar trum- 
pai aprašiau tas šeimas, kuriose randame naudingų ar šiaip 
įdomių augalų. "Tuo būdu į šią knygą pateko, be tų augalų, 
kurie reikalaujami Švietimo Ministerijos nustatytomis botani- 
kos kurso programomis, dar kai kurie šiaip jau svarbesni ar tai 
žemės ūkiui ar tai pramonei augalai. Čia aprašiau ir paminėjau 
daugelį javų, pašarinių, pluoštinių, aliejinių, dažinių, vaistinių, 
skoninių augalų, be to, dar piktžoles ir nuodinguosius augalus. 
Tatai padariau atsižvelgdamas į tai, kad vadovėlis galėtų būti 
vartojamas ir žemės ūkio mokyklose. Kad lengviau būtų mo- 
kiniams orientuotis, kas knygoje svarbiau ir kas ne taip svarbu, 
visa tai, kas neįeina į Švietimo Ministerijos programą, atspau- 
dinta smulkiu šriftu. 

Vadovėlio gale duodu keturis priedus. Pirmame jų aprašyti 
kai kurie naudingieji svetimų kraštų augalai, kurie neįeina į 
šeimų aprašymą. Antrame priede duota trumpa augalų ben- 
druomenių apžvalga, ypač tų augalų bendruomenių, kurios iš- 
plitusios Lietuvoje. Augalų sociologija yra tokia svarbi šaka 
dabartinės botanikos mokslui, jog negalima tylomis pro ją 

praciti. Ji turi didelę reikšmę gamtos mokslų dėstymui, ir 
dėl to apie augalų bendruomenes randame žinių svarbesniuose 
tokio tipo užsienio botanikos vadovėliuose. Trečiam priede 
randame trumpą augalų geografijos apžvalgą, ypač augalijos 
karalysčių, kai kurių sričių ar provincijų aprašymą. "Truputį 
plačiau kalbama apie Lietuvą. IV priede yra trumpų žinių iš 
augalų biologijos (ekologijos), kiek tai liečia pasakytų šeimų 
aprašymą. Šie keturi priedai yra neprivalomi mokyklai, ir 
mokytojas gali juos visai praleisti be žalos kurso visumai. 
Vis dėlto, manau, jie duos naujos medžiagos mokytojo pamo- 
koms, o susidomėjusiems mokiniams — naujų minčių savo 
žinioms plėsti. 

Negalėjau nepaminėti nors trumpai tokio aktualaus dalyko, 
kaip augalų apsauga. 

Lietuviškus augalų vardus paėmiau iš botaniško žodyno, 
kurio rankraštį gavau Švietimo Ministerijos knygų leidimo ko- 
misijoj. Pirmas stambiu šriftu išspausdintas vardas yra žo- 
dyno komisijos priimtas pagrindiniu augalo vardu. Greta to, 
kai kurie augalai pažymėti ir kitais vardais — sinonimais. 

Dėl botanikos terminologijos turėjau tartis su savo kole- 
gomis ir bendradarbiais — doc. L. Vailioniu, dr. Minke- 
vičium irp.Grybausku. Kiekvienam yra žinomos sun- 
kenybės, su kuriomis tenka susidurti, turint reikalo su mūsų 
moksliška terminologija. Kalbos atžvilgiu man padėjo p. Ja- 
nušauskaitė-Lukavičienė ir p. Grybauskas. 
Galutinė kalbos redakcija priklauso p. Matijošaičiui. Vi- 
siems reiškiu už paramą ir patarimą nuoširdžiausią padėką. 

Mokytojams būčiau labai dėkingas už pareikštus man pa- 
geidavimus ar naujas mintis, iš praktikos kilusias, kurias aš 
noriai sunaudosiu, antrą vadovėlio leidimą leisdamas. 

K. Regelis. 
1934 m. 


Prakalba II laidai. 


Pirmą laidą išpardavus, tenka sudaryti antrą augalų siste- 
matikos vadovėlio laidą. Tuo tarpu mokyklų programa žymiai 
pasikeitė, nes sulig dabartine programa, augalų sistematikos 
kursas yra dėstomas V-me pradžios mokyklos skyriuje. 1935 
m. išėjusioje programoje kursas prasideda nuo sporinių augalų 
ir baigiasi žiediniais augalais, t. y. jis atitinka savo medžiagos 
suskirstymu Universitete dėstomam kursui, bet jis yra daug 
siauresnis 1936 m. išėjusioje programoje, kurį prasideda rudenį 
nuo žiedinių augalų, žiemos metu eina sporiniai augalai, o pa- 
vasarį vėl eina žiediniai augalai. Matyti, kad kursas sudary- 
tas yra tokiu būdu, kad mokytojas galėtų demonstruoti pamo- 
kose gyvus augalus. 


1936 m. programa palyginant su 1935 m. yra žymiai papil- 
dyta, bet kai kurie augalai yra praleisti. Atsižvelgiant į naują 
programą, aš turėjau pertvarkyti mano augalų sistematikos 
vadovėlį, kurį pradėjau nuo kryžmažiedžių augalų (kopūstai, 
svėrė, ridikas) ir baigiau viksviniais ir rūta. 

Mano vadovėlyje trumpai yra aprašyta, kaip tat buvo pada- 
ryta ir pirmoje laidoje, kai kurios žiedinių augalų šeimos ir šiaip 
svarbesni žemės ūkiui ir pramonei augalai, kurie nėra įdėti į 
programą, bet dalinai figuruoja 1935 m. programoje (pav. bul- 
viapūdis). Be to, aš aprašiau augalus, kaip pav. morką ir rak- 
tažolę, kurie labai dažnai pasitaiko ir kuriais, reikalui esant 
neturėdamas atitinkamų augalų, mokytojas gali naudotis. Aš tat 
padariau tais pačiais sumetimais kaip ir pirmoje vadovėlio lai- 
doje, kad geriau duoti mokytojui daugiau medžiagos pamo- 
koms. Be to, aš turėjau omenyje, kad kursą naudos ir aukštes- 
niosios mokyklos. Smulkesniu šriftu aš pažymėjau tą, kas ne- 
Pažymėta 1936 m. mokyklų programoje, išskiriant šeimų apra- 
šymą, morkas ir raktažoles, kurias pažymėjau kaip ir visą kitą 
Medžiagą paprastu šriftu. 

Smulkesnes žinias iš augalų sistematikos antroje vadovėlio 
laidoje praleidžiau. 

Į antrą laidą neįdėjau pridėtų prie pirmos laidos priedų. 
Mano vadovėlis, toks kaip jis yra pirmoje laidoje, numatyta bus 
kaip mokytojams knyga, kurią reikalui esant, aš sutikčiau pra- 
plėsti. 

Autorius. 


1. KOPŪSTAI (BRASSICA OLERACEA). DARŽOVĖS. 


A.Kur auga. Kopūstai yra visiems gerai žinoma daržo- 
vė, kuri auginama kiekviename darže. Daržo kopūstų yra viso- 
kių atmainų, pav., galviniai, žiediniai, arba kalafijorai, raudo- 
nieji ir kit. | 

B. Stiebas, šaknisir lapai. Kopūstas yra dvime- 
tis augalas. Pirmaisiais metais išauga stiprus stiebas, kuris esti 
liemens pavidalo ir į rudenį sumedėja. Viršuje stiebas dažniau- 
siai išsišakojęs, šaknis gana plona, nemėsinga ir ne sustorėjusi. 
Lapai sustorėję, mėsingi; apatiniai lapai kotuoti, nekarpyti arba 
karpyti, o viršutiniai lapai dažniausiai esti padalinti. Lapų for- 
ma labai įvairi, ypač — kultūrinių kopūstų atmainų. Žydi ko- 
pūstai tik antraisiais metais, išaugina sėklas ir rudenį visai 
nunyksta. 

Augalus, kurie žydi ir sėklas išaugina tik antraisiais me- 
tais ir po to nunyksta, vadiname dvimečiais augalais. 
Jiems nereikalingas stiebašaknis arba svogūnas, kaip kad tu- 
ri kitos žolės, kurios gyvena daug metų ir dėl to pavadintos 
daugiamečiais augalais, nes jiems nėra reikalo taupyti atsar- 
ginės maisto medžiagos kitiems metams. Vienamečiai 
yra toki augalai, kurie per vieną vasarą išauga iš sėklų, žydi 
ir išaugina sėklas. Vienamečiai yra, pavyzdžiui, daugybė 
mūsų darželių augalų, kaip ritilis (Callistephus), rezeta 
(Reseda odorata), leukonija (Matthiola) ir kt. 

C. Žiedas. Kopūstų žiedai auga pakrikiai ant vieno stie- 
bo ir turi trumpus žiedkočius. Tokį žiedyną vadiname keke. 
Kiekvienas žiedas sudarytas iš keturių taurėlapių ir keturių 
geltonų vainiklapių, kurie yra kryžmiškai sudėti. Dėl šitokio 
žiedų lapelių sudėjimo visa šeima pavadinta  kryžmažiedžių 
šeima, Žiedo kuokeliai yra šeši: jų keturi, viduriniai, ilgesni, 
0 du, išoriniai, trumpesni. Kuokelių apačioje yra keturios 
medaus liaukos. Kopūstą apdulkina vabzdžiai. Piestelių yra 
viena trumpu liemenėlių ir galvelės pavidalo purka. '"Taure- 

lė ir vainikas yra žemiau piestelės, dėl to mezginė viršutinė. 
Ji turi dvi gūžtas, kurių kiekvienoje yra po kelis sėklakiaušius. 





Pieš. 1. Kopūstas. 1. žydintis stiebas; 2. piūvis per 
žiedą, 3. žiedas be taurelės ir be vainiko; 4. vaisius. 


D. Vaisius. Kopūsto vaisius — ankštara, t. y. sausas 
vaisius, plona vidurine išilgine pertvara padalintas į dvi 
gūžtas. Jis susidaro iš dviejų suaugusių  vaislapėlių, kurių 
suaugimo vietoje yra sėklos. Sėkloms subrendus, vaislapė- 
liai, pradedant iš apačios kaip vožtuvai atsipalaiduoja, tokiu 

būdu, kad palieka tiktai pertvara su sėklomis. Pakanka ne- 
didelio pajudėjimo, ir sėklos išbyra. 

E. Atmainos. Kopūstas yra senas kultūrinis augalas, 
auginamas dėl savo lapų. Žmogus savo reikalams išaugino 
daugybę kopūstų atmainų, kurie visi skiriasi savo lapų forma. 





Pieš. 2. Kopūstų atmainos: 1. Kopūstas valgomasis; 2. kopūstas briuselinis; 
3. kopūstas ropinis; 4. kopūstas kalafioras; 5. kopūstas gūžinis. 


Be to, dar yra kopūstų atmaina, kuri auginama dėl sustorėjusio 
stiebo, pav., kopūstas kalafijoras, kopūstas gūžinis, kopūstas 
briuselinis, kopūstas ropinis, kopūstas garbiniuotasis. 


DARŽOVĖS. 
Daržovėmis vadiname tokius augalus, kurių dalys, stiebas, 
lapai, auglys, vaisius, šaknys arba svogūnai, vartojami žmogaus mais- 
tui. Tokių daržovių daugiausia randama kryžmažiedžių šeimoje (žiūr. 

toliau), bet jų yra ir kitose šeimose, pav., lelijiečių šeimoje pažinsime 
česnaką ir svogūną, graižažiedžių šeimoje pažinsime salotą, balandie- 
čių šeimoje (Chenopodiaceae) špinatą, skėtiečių šeimoje — morką 
(Daucus carota), petrelę, krapą (Anethum graveolens) ir kt. 

Iš ankštiečių šeimos paminėsime šabalboną daržinį (Pha- 
seolus vulgaris), Vikį pupą arba kiaulpupę (Vicia Faba) ir 
žirnį sėjamąjį (Pisum sativum). Agurkas iš moliūgų ir bulvė iš 
bulviečių šeimos taip pat priskiriama prie daržovių (žiūr. toliau). Ato- 
grąžų kraštuose yra daugybė Lietuvoje visai nežinomų daržovių. 


KLAUSIMAI. 
Kur augina kopūstus ? 
Kurias kopūstų atmainas pažįstate? 
Kaip atrodo kopūsto stiebas, šaknys ir lapai? 
Kaip sudarytas kopūsto žiedas? 
Kaip atrodo kopūsto vaisius? 
Kurias pažįstate daržoves, be kopūstų ? 

2. SVĖRĖ, RIDIKAS. KRYŽMAŽIEDŽIAI IR AGUONIE. 
ČIAI. PIKTŽOLĖS. 


SVĖRĖ. Svėrė (Raphanus Raphanistrum) yra visiems 
labai gerai žinomas augalas, nuo kurio geltonų žiedų kartais 
ištisi laukai geltonuoja. Žiedai yra labai panašūs į kopūstų žie- 
dus, tiktai tamsesnės geltonos spalvos ir susidaro taipgi iš 4 
taurialapių, 4 vainiklapių ir 6 kuokelių. Svėrės stiebai ir lapai 
yra apaugę šiurkščiais plaukais, o lapai yra visuomet iškar- 
pyti; šiuo svėrė skiriasi nuo kopūstų. Bet geriausias svėrės 
skirtumas nuo kopūstų yra vaisius. Kopūsto vaisius yra ankš- 
tara, padalinta išilgine pertvara, o svėrės vaisius ankštyje, pas 
kurią pertvaros beveik išnyksta, o užtat ankštara tarp sėklų 
yra persmaugta ir dėl to atrodo kaip ir susidariusi iš visos eilės 
riešutėlių (Pieš. 4—2). 

Svėrė yra vienametis arba dvimetis augalas su plonomis 
šaknimis. Kultūrinę svėrę su stora mėsinga ružavos arba baltos 
spalvos šaknim mes vadiname ridiku valgomuoju (Ra- 
phanus sativus). 

Augalai, turintieji bendrus požymius, priklauso prie vienos 
augalų šeimos. Tokius bendrus požymius žiedo struktūroje turi 
kopūstai, svėrė ir ridikai. Jie priskiriami prie kryžmažie- 
džių (Cruciferae) šeimos, kuri savo pavadinimą gavo dėl 
kryžmiškai sudėtų taurėlapių ir vainiklapių.  Kryžmažiedžių 

šeima yra labai didelė, turi apie 1200 rūšių. Šitos šeimos augalai 
nesunku atskirti nuo visų kitų augalų šeimų: jų žiedų taurelė ir 
vainikas susidaro kiekvienas iš 4 lapelių ir 6 kuokelių, kurių du 
trumpesni ir keturi ilgesni. Vaisius yra visuomet ankštara, ku- 
ri gali būti ilga su daugybe sėklų, kaip pav., kopūsto ankšta- 
ra, arba trumpa su mažu sėklų skaičium. Kryžmažiedžių šei- 
moje randame labai daug naudingų žmogui augalų. Čia yra 
visa eilė daržovių, kaip: kopūstas, ridikas; čia yra ir skoninių 
augalų, pav., garsvyčia baltoji, garsvyčia juodoji ir krienas; 
čia yra ir aliejinių augalų, pav., ropė, dekoratyvinių augalų, 
pav., leukonija. Yra ir daugybė piktžolių, kurios auga mūsų 
laukuose, daržuose ir net sodybų pašaliais, kaip pav.: svėrė, 
žvaginis ir kt. 

Iš šios šeimos augalų pirmiausia pakalbėsime apie daržo- 
ves. Be kopūstų (Brassica oleracea) ir ridiko, prie kryž- 
mažiedžių šeimos priklauso: kopūstas ropė (Brassica 
rapa), kopūstas griežtis (Brassica napus); gars- 
tyčia juodoji (Brassica nigra), garstyčia baltoji 
(Sinapis alba), vartojama garstyčiai gaminti, krienas va 1- 
gomasis (Cochlearia armoracia) ir kt. Kryžmažiedžių šei- 
moje yra visa eilė dekoratyvinių augalų, pav., leukonija 
vasarinė (Matthiola annua), smalka arba liakas 
(Cheiranthus Cheiri), vakarutė kvepian- 
čioji (Hesperis matronalis), kurie visi yra au- 
ginami dėl malonaus jų kvapo. Pievose pavasarį 
pasirodo kartenė pievinė arba gandro pipiras, 
mojukas baltasai (Cardamine pratensis). Iš dau- 
gybės esamų kryžmažiedžių šeimoje piktžolių pa- 
minėsime žvaginį trikertį arba žvagučius, 
pojudres (Capsella bursa pastoris) smulkiais bal- 
tais žiedais, kurie auga visur pakelėse, daržuose, 
ne derlingose vietose; čiužutę dirvinę arba 
česnakžolę, blakiažolę, plokštę (Thlaspi arvense), 
kuri auga javuose ir daržuose, baltai žydi. Lau- 
Pieš. 3. Čiu- kuose ir šiaip apleistose vietose auga daug kito- 
žutė dirvinė, |: „k 494 Ki ka d ; i 
Koššakya. kių kryžmažiedžių šeimos geltonais žiedais pikt- 

žolių, pav., barborytė paprastoji (Barbaraea 
vulgaris) ir kt. 

PIKTŽOLĖS. 


Piktžolėmis vadiname tokius augalus, kurie auga kultūrinių augalų 
tarpe, pav. javuose, daržuose, soduose, pievose ir kenkia šiems auga- 
lams, atimdami iš jų maistą, užimdami vietą, arba užstodami jiems sau- 

Pieš. 4. 1. Garstyčia garstukas, 2. Ridikas svėrė. 


lę, atimdami iš jų šviesą ir, apskritai, mažindami kultūrinių naudingų 
augalų derlių. Piktžolėmis, be to, vadiname ir augalus, augančius ap- 
leistose dirvose, sodybų  pašaliais, patvoriais ir ant kelių. Piktžolių 
augalai yra nelepūs, labai vislūs, jų sėklos atsparios, todėl su jais kovoti, 
juos išnaikinti labai sunku. Vienos piktžolės yra daugiamečiai augalai, 

turi ilgus, labai išsišakojusius požeminius stiebus arba ataugas, kitos 
vienametės, veisiasi iš sėklų. Dėl to skiriamos dviejų rūšių piktžolės: 
šakninės ir sėklinės. Šakninės piktžolės reikia naikinti, gerai įdirbant 
žemę, kad nunyktų augalo šaknys, negalėtų išleisti stiebo ir lapų ir, pa- 
galiau, turėtų išnykti. Sėklinės piktžolės reikia naikinti prieš subręs- 
tant jų sėkloms, kad jos neužterštų dirvožemio. 

Prie sėklinių piktžolių priskiriama daugybė kryžmažiedžių šeimos 
augalų, pav.: svėrė, Žžvaginis, garstyčia garstukas. Piktžolių yra įvai- 
riose augalų šeimose, bet ypatingai daug jų turi kryžmažiedžių šeima. 
Yra jų ir graižažiedžių (Compositae), skėtiečių (Umbelliferae) ir kito- 
se šeimose. 

Greta kryžmažiedžių šeimos pažinsime aguoniečių (Papave- 
raceae) šeimą. Svarbiausia šios šeimos gentis yra aguona (Papaver). 
Mūsų darželiuose ir daržuose auginama daržinė aguona (Papaver 
somniferum) dėl didelių, baltų arba raudonų žiedų ir dėl sėklų, kurios 
yra valgomos. Visi aguoniečiai turi savo žaliose dalyse baltų, į pieną 
panašių, nuodingų sulčių; ypatingai daug jų yra nesubrendusių piestelių 
(galvelių) sienelėse. Kai tokią piestelę įpiauna, tai iš žaizdelės išteka 
lašelis baltų sulčių, kurios sukietėja virsdamos rudos spalvos mase, 
kurią vadina opijų. Opijuje yra keliariopų stiprių nuodų; iš jų gar- 
siausias morfijus, kurį gydytojai vartoja, kaip skausmus raminantį ir 
migdantį vaistą. Opijui gaminti labai daug aguonų laukuose augina 
Indijoje, Kinijoje, Mažoje Azijoje, Prancūzijoje ir kituose kraštuose. Gel- 
tono pieno turi ugniažolė arba kraujuotė, akių žolė, gajutė, geltonė 
(Chelidonium majus); tas pienas vartojama karpoms naikinti. 

Visų aguoniečių žiedai turi du taurėlapiu, keturis didelius vainik- 
lapius ir daug kuokelių. Piestelė yra viena, kuri aguonų yra stora, kaip 
galvelė, be liemenėlių; jos viduryje yra sėklakiaušiai, kuriuose išauga 
visiems žinomos juodos aguonos sėklos. Vaisius yra dėžutė su dangte- 
liu viršuje, kurio apačioje pakraščiais, vaisiui subrendus, atsidaro sky- 
lutės, pro kurias išbyra sėklos. Be aguonos daržinės, Lietuvoje auga 
ir laukinių aguonų mažesniais žiedeliais; jų yra kelios rūšys. 


KLAUSIMAI. 


Kaip atrodo ridikas svėrė? 

Kaip atrodo ridikas valgomasis ? 

Kaip atrodo kryžmažiedžiai augalai? 
Kurių augalų yra kryžmažiedžių šeimoje ? 
Kuriuos augalus vadiname piktžolėmis ? 
Kurių esama piktžolių rūšių ? 

Kaip atrodo aguoniečiai augalai ? 

Kurių augalų yra aguoniečių šeimoje ? 


BASAKBKSNE 

3. BULVĖ VALGOMOJI (SOLANUM TUBEROSUM). 


A. Kur ir kada auga. Bulvė valgomoji yra ne mūsų 
krašto augalas, jos tėvynė — atogrąžų Amerikos kraštai, iš 
kurių ji buvo atvežta į pietų Europą 16 amžiaus viduryje. 
Į šiaurės Europą bulvė tepakliuvo daug vėliau — tik 18 am- 
žiuje, ir prieš porą šimtų metų bulvių Lietuvoje arba visai ne- 





žinota arba labai mažai težinota. Kad bulvės tėvynė yra šiltieji 
kraštai, matyti iš to, jog ji yra labai jautri šalčiams. 

B. Požeminės dalys. Pavasarį rūsyje bulvės prade- 
da dygti, vadinasi — iš akučių išauga baltų auglių, kurie susi- 
deda iš ilgo stiebo su daugybe žvynelių pavidalo lapų.  To- 
kius pat auglius išleidžia ir žemėje pasodintos bulvės; iš tų 

auglių per trumpą laiką išauga bulvių augalai. Išrovę tokį 
augalą iš žemės, pastebime, kad iš žvynelio pavidalo lapų pa- 
žasčių eina plonų, kaip siūlai, šakelių, kurios turi taip pat į 
žvynelius panašius lapelius. Tai ne šaknys (šaknys lapų ne- 
turi), bet požeminiai stiebai arba atžalos su šoninėmis šako- 
mis; žemyn jie leidžia šaknis. Atžalų ir šakelių galeliuose jau 
anksti randame mažus sustorėjimus, kurie vėliau pavirsta bul- 
vėmis. Bulvė tokiu būdu yra sustorėjusi požeminė augalo 
dalis su žvynelio pavidalo lapais ir su pumpurais jų pažastėse, 
iš kurių gali išaugti nauji stiebeliai. Rudenį stiebeliai miršta 
ir lieka tiktai bulvė. Jeigu apsaugosim bulvę nuo šalčio ir 
pasodinsime kitais metais lauke, iš jos arba, tiksliau sakant, 
iš kiekvienos jos akutės išaugs naujas bulvių augalas. Net 
pusė arba dalis bulvės gali duoti tokį augalą, reikalingas tik 
bent vienas pumpuras — akutė. Tokiu būdu bulvės ir veisia- 
si. Bulvėse yra reikalingos naujam augalui augti medžiagos 
— krakmolo; bulvė yra, kaip stiebašaknis arba svogūnas, 
maisto sandėlis. 

C. Stiebas ir lapai. Sultingas stiebas yra išsišako- 
jes, kampuotas, plaukuotas ir turi daug plunksniškų lapų. La- 
pai apaugę šiurkščiais plaukeliais, aštriomis ovalinėmis egliš- 
kai išsišakojusiomis gyslelėmis. Nedidelė šalna sunaikina ant- 
žemines bulvės dalis. Visose augalo antžeminėse dalyse yra 
nuodų, kurie gali būti pavojingi žmogui. Dėl to gyvuliai neėda 
bulvių augalų. | 

D. Žiedai. Žiedai suaugę skėčio pavidalo žiedynais. Jie 
turi mažą penkių lapelių taurelę ir didelį rato pavidalo baltą, 
šviesiai violetinį arba rausvą vainiką penkiais suaugusiais tarp 
savęs vainiklapiais. Yra penki kuokeliai trumpais koteliais. 
Jų didelės dulkynės susiglaudusios, o jų viršuje pakilęs lieme- 
nėlis. Bulvės mezginė yra viršutinė, turi dvi gūžtas su dau- 
gybe sėklakiaušių. Žiedai neturi medaus ir mažai teturi dul- 
kelių, dėl to ir vabzdžiai juos retai lanko. 

E. Vaisius. Vaisius yra uoga, kuri pertvara padalinta 
dviem skyriais su daugybe sėklų. Vaisiuose taip pat randama 
nuodų. 

F. Reikšmė. Bulvė po javų ir ankštiečių yra svarbiau- 
sias mūsų žemės ūkio augalas. Bulvės gerai auga nederlingame 

smėlyje ir kasmet duoda didelį derlių, kuris yra didesnis už 
kitų augalų derlių. Bulvė reikalauja gerai įdirbtos ir įtręštos 
dirvos. Ji vartojama ne tiktai žmonių ir gyvulių maistui, bet 
dar spiritui ir krakmolui gaminti. 
mainų, kurios išsiskiria baltais, violetiniais arba rausvais žie- 
dais. Yra ankstyvų ir vėlybų atmainų. Žmonės užsiaugino 
įvairioms ligoms atsparių bulvių atmainų. 


1-4. Ada 


KLAUSIMAI. 


Kur auga bulvės? 
Kaip atrodo bulvės požeminės dalys? 
Kaip atrodo bulvės stiebas ir lapai? 
Kaip atrodo bulvės žiedai? 
Kaip atrodo bulvės vaisiai? 
Kokią naudą teikia žmogui bulvės ? 
Kokių atmainų bulvių būna? 


Bulvių augina daugybę at- 


4, BULVIEČIAI. BULVĖ PAMIDORAS. EŽEINIEČIAI IR 
NUODINGI AUGALAI. GENTIS IR RŪŠIS. 





„Pieš. 6. 


Drignė juodoji. Žydintis stie- 
bas ir vaisius. 


Bulvė valgomo- 
ji priskiriama prie 
bulviečių (Solana- 
ceae) šeimos, kurios 
bendri požymiai yra: 
taurėlapiai ir vainikla- 
lapiai suaugę, kuokelių 
yra penki, piestelė viena 
su dviem gūžtom ir dau- 
gybe sėklakiaušių, vai- 
sius — uoga arba dėžu- 
tė su daugybe sėklų. Be 
bulvių, bulviečių šeimo- 
ję yra dar daug ir kitų 
daržovių augalų, pav., 
bulvė pamidoras 
(Solanum lycopersi- 
cum), kuris taipgi yra 
kilęs iš Amerikos. Jis 

skiriasi nuo bulvių savo žiedų geltoną spalva ir savo vaisiais, 
tat yra didelės raudonos spalvos uogos, kurios vartojamos val- 
giui. Pamidoras dėl to priklauso prie daržovių. Kita daržovė 
yra: ankštpipiris paprika arba turkų, ispanų pipi- 
ras, tuštpipiris (Capsicum annuum), kuris yra kilęs iš šiltų 
kraštų ir dėl to mūsų kraštuose auginamas iš sėklų šiltadar- 
žiuose. 
NUODINGI AUGALAI. 


Augalų tarpe yra daug ne tiktai žmonėms reikalingų augalų, pav., 
daržovių, vaisių, vaistinių augalų, javų, dekoratyvinių augalų ir t. t., bet 

Pieš. 7. Durnaropė paprastoji. Žydintis stiebas 
ir vaisius. 


yra daugybė ir tokių, kurie turi visokių nuodų. Dėl to labai svarbu pa- 
žinti šiuos augalus ir mokėti juos atskirti nuo kitų nekenksmingų augalų. 
Bet daugelis jų nuodų gydytojo rankose gali būti svarbus vaistas, kuris 
išgelbsti ligonį nuo mirties. 


j au esame pažinę vieną tokių augalų — aguoną; dabar susipažinsime 
Su visa eile kitų nuodingų augalų, kurie skiriami prie bulviečiu šeimos. 


ks 


Bulvė karklavijas (Solanum Dulcamara) auga 
drėgnuose krūmuose, turi šliaužiantį, kelių metrų ilgio stiebą. 
Vasarą žydi tamsiai vieletiniais žiedais, kurie yra visai panašūs 
į bulvės žiedą, bet daug mažesni, o rudenį atsiranda raudonos 
spalvos pailgų uogų, kuriose yra tų pačių nuodų — solanino, 
kaip ir bulvių vaisiuose. Bulvė kialiauogė, šunuogė 
(Solanum nigrum) yra vienametė piktžolė, žydi mažais baltos 
spalvos žiedais ir duoda juodų uogų, kuriose taip pat randama 
solanino nuodų. Ji auga daržuose ir apleistose vietose. Du r- 
naropė paprastoji, arba čertropė, dyguldagis, durna- 
žolė (Datura stramonium) yra rytų kraštų augalas, kuris Lie- 
„cuvoje auga apleistose vietose. Jos turi didelį baltą vainiką, 
o vasius yra ne uoga, bet dygliuota dėžutė su daugybe labai 
nuodingų sėklų.  Panašiose vietose auga drignė juodoji, 
arba miegažolė, durnažolė (Hyoscyamus niger) gelsvu vainiku 
ir vaisiumi — dėžute. Ji taip pat mums labai pavojingas nuo- 
dingasis augalas. Pagaliau paminėsime dar vieną augalą, kuris 
yra taip pat nuodingas ir auginamas Lietuvoje. Tat yra taba- 
kas. Tabako yra daug įvairių rūšių. Dėl baltų, naktį švelniai 
kvepiančių žiedų kai kurios rūšys auginamos darželiuose ir 
soduose, pav., tabakas kvepiantysis (Nicotiana lon- 
giflora). Iš kitų rūšių mes gaminame rūkomąjį tabaką. Ta- 
bakas paprastasis (Nicotiana tabacum) turi ilgą raus- 
vos spalvos vainiką, duoda geriausią tabako rūšį, o tabakas 
machorka, arba geltonžiedis tabakas (Nicotiana 
rustica), kurio ir Lietuvoje daug auginama, duoda prastesnio 
tabako. Tabako tėvynė yra Amerika, kur jį rūkydavo jau prieš 
Amerikos atradimą. "Tabako lapuose yra stiprių nuodų-niko- 
tino, kurio sausuose lapuose yra 1—844. Vieno šių nuodų lašo 
užtenka šuniui užmušti, bet ir žmogui šie nuodai yra labai 
kenksmingi, užtenka apie 0,05 gr. nusinuodyti. Dėl to tabako 
rūkymas yra kenksmingas sveikatai, nes rūkant visuomet tam 
tikras nuodų kiekis patenka i organizmą, ypačiai į plaučius. 
Ypačiai kenksminga rūkyti vaikams ir nesuaugusiems žmo- 
nėms, nes, kaip parodo moksliniai tyrinėjimai, rūkymas sulaiko 
kūno augimą, ir, be to, blogai veikia širdį ir nervų sistemą. 

Bulviečių šeimoje yra ir keli dekoratyviniai augalai. Be 
tabako, baltais žiedais Lietuvos soduose ir daržuose dažnai au- 

ginami flioksai (Phlox), kurių yra daugybė atmanų įvairių 
spalvų žiedais. Flioksų, be to, yra vienamečių ir daugiamečių. 
Petuniją (Petunia) taip pat augina soduose; jos žiedai pil- 
tuvėlio pavidalo, balti arba violetinai. 

Gana panaši į bulviečių šeimą ežeiniečių (Borraginaceae) šeimą. 
Svarbiausias skirtumas yra toks, kad jų mezginė turi keturias gūž- 
tas po vieną sėklakiaušį kiekvienoje, visai taip, kaip lūpažiedžių (Labia- 
tae). Be to, ežeiniečių tarpe nėra nuodingųjų augalų.  Ežeiniečių dau- 
gumas apžėlę šiurkščiais kietais plaukeliais. Nemiršėlė pelkinė 
(Myosotis) yra kiekvienam gerai pažįstamas augalas, kuris auga drėg- 
nose versmingose vietose. Kitų rūšių galime rasti miškuose ir, kaip pikt- 
žolių, laukuose. Plautė vaistinė, arba čerpė čiulpikai (Pulmonaria 
officinalis) yra vienas pirmųjų pavasarinių augalų miškuose ir krūmuose. 
Jos žiedai esti iš pradžių raudoni, o vėliau mėlyni. Godas (Anchusa 
officinalis) auga laukuose, ežeinis paprastasis (Echium vulgare) 
su daugybe mėlynų, surinktų įvairių pavidalų žiedynais žiedų auga sau- 
suose šlaituose. Taukė vaistinė, arba taukažolė, gyvakaulė (Sym- 
phytum officinale) yra drėgnų pievų, griovių, ežerų pakrančių augalas; 
žydi kabančiais rausvais žiedais. Kitos taukės rūšys, vadinamos taukė 
pašarinė (Symphytum asperrimum) kartais sodinamos pašarui. A gu r- 
klė vaistinė, arba plaukunis (Borrago officinalis) Lietuvoje yra augi- 
nama darželiuose. Ji galima vartoti, kaip daržovė. Pievose auga nedi- 
delių juodagalvių. 


Mes esame susipažinę su kopūstais (Brassica oleracea), sų 
ridikų svėre (Raphanus Raphanistrum) su ridiku valgomuoju 
(Raphanus sativus), kurie priklauso prie kryžmažiedžių šeimos. 
Po to mes susipažinome su bulve valgomąja (Solanum tubero- 
sum) ir su bulve pamidoru (Solanum Lycopersicum) iš bulvie- 
čių šeimos. Šios dvi bulvės turi daug tarp savęs panašumų, 
pav., žiedų forma, bet yra ir skirtumų, pav., vaisius. Panašumų 
yra ir tarp ridiko svėrės ir ridiko valgomojo, didesnis skirtumas 
yra tarp kopūstų ir ridiko, pav., vaisių forma. 

Ridikas svėrė, ridikas valgomasis, kopūstas, bulvė valgo- 
mMoji ir bulvė pamidoras yra rūšis, o ridikas ir bulvė yra 
Sentis. Kiekviena gentis apima tokias rūšis, kurios turi 
"Visą eilę tarp savęs panašumų. 


KLAUSIMAI. 
Nurodykite charakteringiausias bulviečių šeimos žymes. 
Kaip atrodo pamidoras. 
Nurodykite charakteringiausias ežeiniečių šeimos žymes. 
Kuo skiriasi ežeiniečių ir bulviečių šeimos? 

Kuriuos augalus vadiname nuodingaisiais augalais ? 
Nurcdykite kelis nuodinguosius augalus? 

Kas yra gentis? 

Kas yra rūšis? 

5. NOTRELĖ BALTAŽIEDĖ (LAMIUM ALBUM). 


A. Kur ir kada auga. Notrelė baltažiedė, 
arba dilgė kurčioji arba akloji dilgelė auga krūmuose, prie grio- 
vių, pakelėmis, patvoriais ir šiaip apleistose vietose. Kadangi 
augalas, kai nežydi, labai panašus į dilgėlę, tai jis kartais va- 
dinamas dilge akląja. Jis pradeda žydėti anksti pavasarį. 


B. Stiebas, lapai ir stiebašaknis. Nupiovę 
stiebą, pamatysime, kad d jis y yra keturkampis ir tuščiaviduris. 
Stipriausios stiebo dalys yra kampuose; tos stiebo dalys yra 
tokios stiprios dėl to, kad galėtų išlaikyti stiebo formą. Lapai 
auga ant stiebo poromis prieš vienas antrą. Šitokį lapų augimą 
vadiname priešėtu. Lapų poros ant stiebo auga kryžmai. 
Ties augančiais lapais stiebo viduje yra pertvara. Stiebo 
bambliuose, iš kurių išaugę lapai, stiebas netuščias, o tarp jų 
— tarpubambliuose — jis tuščias. Apatiniai lapai turi kotus, 
viršutiniai — pailgai apskritūs širdies formos, jų kraštai smul- 
kiai dantyti. Jie, kaip ir stiebas, apžėlę šiurkščiais plaukeliais. 
Notrelė baltažiedė (Lamium album) yra daugiametis 
augalas; jos stiebašaknis turi daugybę šaknelių ir žvynelių 
pavidalo lapelių, kurie saugoja esamus jų pažastyse pumpu- 
rus. Stiebašaknis sudarytas taip pat, kaip ir antžeminis stie- 
bas, vadinasi — keturkampis ir tuščiaviduris. Jis leidžia po- 
žeminių arba antžeminių atžalų, iš kurių gali išaugti naujų sa- 
varankiškai gyvenančių augalų. Dėl to notrelė auga Wa viena, 
bet grupėmis. 





C. Žiedas. Viršutinių lapų pažastėse randame 3—7 žie- 
dus, kurie sudaro žiedyną, panašų į menturį. Taurelė suda- 
ryta iš penkių suaugusių „taurėlapių su penkiais dantukais. 
Baltas vainikas yra netaisyklingas, sudarytas iš vamzdelio pa- 
vidalo apatinės dalies, ant kurios randame dvi lūpas: šalmo 
pavidalo viršutinę lūpą ir širdies pavidalo apatinę lūpą. Vir- 
šutinė lūpa pridengia keturis kuokelius, kurie yra priaugę 

Pieš. 8. Notrelė baltažiedė: 1 ir 2. Požeminė ir antžeminė augalo dalis; 
6. Žledas iš priešakio; 4. žiedas iš šono; 5. žiedas su samane; 6. vaisius 
taurelėje; 7. vaisius išimtas iš taurelės; 8. Notrelė dėmėtoji. 

savo koteliais prie vainikėlio vamzdelio, ir šie yra nevienodo 
ilgumo: du kuokeliai ilgesni ir du trumpesni. Be to, po vir- 
šutine lūpa matyti ilgas liemenėlis su dviem purkom. Ilgo 
vainikėlio vamzdelio gilumoje yra mezginė, padalinta į ke- 
turias dalis. Kadangi medaus liaukos auga greta mezginės, 
vadinasi — vainikėlio dugne, tai tik ilgesniais snapais vabz- 
džiai gali jas pasiekti. Dėl to jas apdulki- 
na daugiausia samanės. Notrelė baltažiedė 
yra samanių apdulkinamasau- 
galas. 

D. Vaisius. Žiedui peržydėjus, vai- 
nikas nukinta, o taurelė apdengia ir sau- 
goja mezginę, iš kurios kiekvienos dalies 
"PET išauga po vieną riešutėlį. Jie turi mė- 
tažiedė.  Skerspiūvis 31282 priedą, kaip ir našlaitė ir dėl to 

per stiebą. riešutėlius išplatina skruzdėlės. 





KLAUSIMAI. 
Kur auga notrelė baltažiedė ? 
Kaip atrodo notrelės stiebas? 
Kaip atrodo notrelės lapai ? 
Kaip atrodo notrelės šakniastiebis ? 
Kaip atrodo notrelės žiedas? 
Kaip atrodo notrelės vaisius ? 

6. LŪPAŽIEDŽIAI (LABIATAE) IR BEVIRDIEČIAI 
(SCROPHULARIACEAE). PARAZITAI. 

Notrelė baltažiedė (Lamium album) priskiriama prie lūpa- 
žiedžių (Labiatae) šeimos. Tat yra didelė, apie 2.600 rūšių, 
šeima šitokiomis žymėmis. Stiebas yra keturkampis, lapai kryž- 
mai priaugę. Taurelė ir vainikas sudarytas iš suaugusių 1a- 
pelių; žiedas yra netaisyklingas, vainikėlis dviejų lūpų — vir“ 
šutinės ir apatinės; turi nuo dviejų ligi 4 kuokelių ir piestelių 
ilgu liemenėlių. Mezginėje yra keturi skyriai, kiekviename 
po vieną sėklakiaušį. Kiekvienas skyrius — gūžta duoda po 
vieną riešutėlį Lūpažiedžiai yra labai svarbi žmogui augalų 
šeima. Daug jų, patrynus lapus, švelniai kvepia, pav., pipir- 
mėtė, rozmarinas, čiobrelis ir kt. Tą kvapsnį duoda eteriniai 
aliejai. Tos šeimos yra ir dekoratyvinių augalų, pievų augalų 

ir visa eilė piktžolių. Daug lūpažiedžių augalų vartoja vaisti- 
nės. Iš kvepiančiųjų augalų pažymėtini šie. Mėta dirvinė, 
arba šunmetė (Mentha arvensis), kuri auga drėgnose ir pel- 
kėtose vietose arba, kaip piktžolė, drėgnuose daržuose. Mėta 
pipirmėtė (Mentha piperita) auginama dėl gaunamo iš 
jos pipirmėčių aliejaus. Čiobrelis paprastas is, arba 
šilažolė (Thymus serpyllum) rausvais žiedais ir šliaužiančiais 
stiebais auga Lietuvoje sausose vietose. Mairūnas kve- 
piantysis (Origanum majorana), dedamas į kaldūnus ir 
i dešras; auginamas kai kur Lietuvoje. Rozmarinas kve- 
piantysis (Rosmarinus of- 
ficinalis), melisa vaisti- 
nė, arba gumbažolė, miluškė 
(Melissa officinalis), levan- 
da tikroji (Levandula ve- 
ra), šalavijasvaistinis 
(Salvia officinalis) visi iš Vi- 
duržemio jūros kraštų, taip pat 
vartojami, kaip prieskoniniai 
augalai arba kvėpalamas gamin- 
ti. Iš daugybės piktžolių pami- 
nėtinos notrelių (Lamium), 
aklių (Galeopsis) rūšys, ku- 
rios auga apleistose vietose, 
daržuose ir laukuose, žydi rau- 
donais, geltonais ar baltais žie- 
dais. Pievose auga šalavi- 
jas pievinis (Salvia pra- 
tensis) mėlynais žiedais. Miš- 
kuose ir miškų pakraščiuose au- 
ga vaisginė (Ajuga rep- 
tans) mėlynaisirtramažolė 
šliaužiančioji, arba ras- 
kažnikas, replė, liaukažolė (Gle- 
choma hederacea) violetiniais 
Pieš. 10. Bambažolė paprastoji: žiedais. Abu turi ilgų šliaužian- 


a. žydintis auglys; b. atskiras žie- čiųjų atžalų. 
das; c. atsidarąs vaisius. 

Greta lūpažiedžių paminėsime bevirdiečių (Scrophulariaceae) 
šeimą. Ir žitos šeimos augalų žiedų vainikas dažniausiai netaisyklingas, 
dviejų lūpų, o kuokelių 5, 4 arba 2. Bet piestelė žymiai skiriasi nuo lūpa- 
žiedžių augalų piestelės: vietoje keturių gūžtų yra tik dvi gūžtos, o vaisius 
yra dėžuėt. Bevirdiečių  (Scropulariaceae) šeima labai didelė; daug jų 
rūšių auga Lietuvoje, iš kurių paminėsime šias: rusmenę papras tą- 
ją (Digitalis purpurea) dideliais rausvais žiedais, kurie auga didelėmis 
kekėmis. "Tat vra gražus, darželiuose auginamas, augalas, kuris, be to, 
yra svarbus vaistinis augalas. Žioveinis didysis, smakiukas, leva- 
žandis, levukai (Antirrhinum majus) yra taip pat gražus darželių augalas; 
jų yra įvairiausių spalvų. Į rusmėnę panaši, tik turi ilgą pentiną bam ba- 
žolė paprastoji, arba kiškio lelija, naktynės, geltonukės (Linaria 
vulgaris). Tubė didžialapė, arba devynsylė, džiovonas (Verbascum 
thapsiforme) žydi beveik taisyklingais geltonais žiedais, kurie vartojami 
vaistinėse. Žiedai turi penkis kuokelius. Ji dažnai auga sausuose šlaituose. 
Veronika, arba verionė, verventė (Veronica) turi beveik taisyklingus, 
mėlynos spalvos, dviem kuokeliais žiedus. Jų Lietuvoje yra daug rūšių. 
Auga pievose, miškuose, balose arba, kaip piktžolės laukuose. Visiems ge- 
rai žinomas augalas yra barškutis didysis ((Rhinanthus), kurio 
kartais labai daug auga pievose arba dirvose; čia jis yra kenksminga sėk- 
linė piktžolė. Išrovę tokį augalą iš dirvos, pamatysime, kad jo labai ma- 
žos šaknys, kuriomis jis jokiu būdu negali gauti reikalingo savo gyvenimui 
maisto iš dirvos. Dėl to jis naudojasi kitų augalų šaknų organine me- 
džiaga ir dėl to jo šaknys prisiglaudusios prie kitų augalų šaknų. Aišku, 
kad jis tokiu būdu kenkia kitiems augalams. Augalus, kurie naudojasi kitų 
augalų medžiaga, vadiname parazitais, o augalus, kurie, be to, dalį 
maisto gali patys iš dirvos pasiimti, mes vadiname pusparazičiais. 
Barškutis yra pusparazitis. Pievose auga dar akyšvietė (Euphrasia), 
kuri taip pat pusparazitis, o miškuose — kunigažolė gojinė arba 
bajorėlis (Melampyrum nemorosum), kurio viršutiniai lapai yra violeti- 
nės spalvos ir padeda geltoniems žiedams vilioti vabzdžius. Jos taip pat 
pusparazičiai. 


KLAUSIMAI. 
Kuriomis žymėmis išsiskiria lūpažiedžių šeimos augalai ? 
Kuriomis žymėmis išsiskiria bevirdiečių šeimos augalai? 
Nurodykite šių dviejų šeimų augalų skirtumus. 
Nurodykite svarbiausius lūpažiedžių šeimos augalus. 
Nurodykite svarbiausius bevirdiečių šeimos augalus. 
Koki augalai vadinami parazitais ir koki pusparazičiais ? 


o SUB BN 


7. ZIRNIS SĖJAMASIS (PISUM SATIVUM). 


A. Stiebas, lapai. Žirnis yra vienametis augalas, 
kurio daugelis atmainų auginama daržuose ir laukuose. Jis 

turi ilgą, tuščiavidurį, labai silpną stiebą (virkščią), kuris vie- 
nas be paramos negali stačias augti. Dėl to žirniams, augan- 
tiems daržuose, ypač ilgavirkščių atmainų, prismaigstome vir- 
belių, kad jie savo ūseliais prikibtų prie tų virbelių ir galėtų 
augti stati. Laukuose žirniai auga pasilaikydami ūseliais vie- 





Pieš. 11. Žirnis sėjamasis. 1. žydintis auglys; 2. subrendusi ankštis; 
J. šaknys su gumbeliais; 4. atskira gumbelio celė pilna bakterijų; 5. gum- 
belio bakterijos padidintos. 


nas kito. Žirnių lapai sudėtiniai, nes jie sudaryti iš kotelio su 
keletu smulkesnių lapelių. "Tie lapeliai auga ant kotelio poro- 
mis prie vienas kito, tokių porų yra keletas. "Taigi žirnio la- 
pas plunksnėtas, sudėtinis. Prie kotelio pagrindo matome du 
didesnius lapelius, — tat yra prielapiai, kurie gilia įkarpa ap- 
kabina stiebą ir pridengia jaunus lapelius, kol šie išsprogsta. 
Bendras lapo kotelis baigiasi aukščiau paskutinės poros lape- 


m r 


lių, viršūnėlėje išsišakoja ir virsta ūseliais, kuriais paskui kim- 
ba prie artimų daiktų. Visos žalios augalo dalys apsiklojusios 
nutrinamu vaško sluogsniu. Nuo to žirniai atrodo melsvi, ir 
tuo apsisaugoja nuo per didelio vandens išgaravimo. 
B. Šaknys. Žirnio, kaip vienamečio augalo, šaknys ne- 
didelės, plonos; stiebašaknio ir svogūno visai neturi. Ant 
i mažesnių šaknelių matome dau- 
gybę smulkių gumbelių, kuriuc- 
se pro mikroskopą pastebime 
lazdelės pavidalo organizmų — 
bakterijų. Tat yra ypatingos 
bakterijos. Jos į savo gumbe- 
lius sutraukia labai reikalingo 
augalams augti azoto. Augalui 
nunykus, gumbeliuose sutrauk- 
tas azotas lieka dirvoje, ir pas- 
kui juo pasinaudoja kiti auga- 
lai. Dėl to Žirniai teikia ne tik 
tiesioginę naudą — savo vai- 
siais, bet dar ir dirvą kitiems 
augalams pagerina. 

C. Žiedas. Žirnio žiedas yra 
netaisyklingas kaip ir notrelės 
Pieš. 12. Žirnis sėjamasis. Žiedo da-žiedai, nes vainiklapiai nevieno- 
ya: 3 M Dies Medų“ 08 atrodo ir nevienodo didumo. 

Tiesa, taurelė susidaro iš pen- 
kių vienodų pusiau tarp savęs suaugusių taurėlapių, bet vaini- 
kėlis atrodo kaip peteliškė arba valtelė. Žiūrėdami į žiedą, pa- 
matysime, kad viršutinis vainiklapis yra itin didelis. Jį vadina 
vėliava, nes jis atrodo kaip vėliava arba burė. Žemiau yra du 
mažesni lapeliai, vadinami sparnai arba irklai, o visai apačioje 
du lapeliai suaugę į vieną, vadinamą laiveliu. Žiedo viduryje 
yra 10 kuokelių, iš kurių devyni suaugę koteliais į krūvą, o de- 
šimtasis yra laisvas. Jie sudaro kaip ir vamzdelį apie piestelę, 
kuri turi vieną gūžtą, sulenktą liemenėlį ir purką. Vamzdelio 
viduje susirenka medaus. Žirnį apdulkina vabzdžiai. 

D. Vaisius. Žirnio vaisius yra ankštis, kuri šiek tiek 
panaši į kryžmažiedžių ankštarą, bet skiriasi nuo jos tuo, kad 

neturi pertvaros ir kad atsidaro ne kaip du vožtuvai, bet tik 
iš vieno šono. Kiekvienoje ankštyje išauga po keletą stambių 
ir mėsingų sėklų (grūdų). Jeigu žirnį kurį laiką palaikysime 
vandenyje, o paskui nulupsime baltą luobelį, tai lengvai per- 
skelsime jį į dvi dalis arba grūdo skiltis, o skilčių apačioje 
rasime nedidelį gemalą, sudarytą iš sulenktos šaknelės ir nedi- 
delės akutės. Žirniui iš sėklos išaugant, skilčių mėsa išsenka, 
nes ja minta iš akutės išdygęs, dar šaknų neišleidęs jaunas au- 
galas. Šaknelėms išaugus, tuščias grūdo luobelis visai nukrinta. 


KLAUSIMAI. 


Kaip atrodo žirnio stiebas? 

Ką vadiname prielapiais? 

Kokią reikšmę turi žirnio šaknų gumbeliai? 
Kaip atrodo žirnio žiedas? 

Kaip atrodo žirnio vaisius ? 

8. ANKŠTIEČIAI. DOBILAI IR PAŠARINIAI AUGALAI. 


Žirnį skiriame prie didelės ankštiečių šeimos, kurią sudaro 
įvairios šių augalų rūšys. Šios šeimos vardas kilęs iš jų vai- 
siaus — ankšties. Visi ankštiečiai išsiskiria savo netaisyk- 
lingo žiedo sudarymu. "Tokius žiedus, kurie sudaryti iš vė- 
liavos, dviejų sparnų ir laivelio, turi tiktai ankštiečių šeimos 
augalai. Taip pat tik ankštiečiai teturi devynis suaugusius į 
krūvą ir dešimtą palaidą kuokelius. Ankštiečių šeimos augalai 
yra labai naudingi žmogui. "Tos šeimos yra daugybė svarbiau- 
sių pašarinių augalų, pav., dobilas, liucerna, vikis, įvairių dar- 
žovių, pav., žirnis, pupa, šabalbonas, dekoratyvinių augalų, 
pievų ir vaistinių augalų. 

Daržovių ankštiečių tarpe yra labai daug. Be žirnio, yra 
dar šabalbonas arba daržinės pupelės (Phaseolus sativus), 
kurio tėvynė — atogrąžų Amerika, bet dabar jį augina visoje 
Lietuvoje. Pupa, arba vikis pupa, kiaulapupė (Vicia faba) 
taip pat yra svarbus pašarinis ir daržovinis augalas. Lyšys 
valgomasis (Lens esculenta) vartojamas, kaip daržovė. 
Tat yra jau iš senų laikų žinomas augalas, minimas ir Senajame 
Įstatyme. 

Daug yra ankštiečių šeimoje ir pašarinių augalų: vikis 
sėjamasis (Vicia sativa), dobilas raudonasis (Tri- 
folium pratense) raudonais žiedais, dobilas baltasis 
(Trifolium repens) baltais žiedais, ypačiai tinka ganykloms, 
dobilas švediškasis (Trifolium hybridum) rausvais 
žiedais, gerai auga drėgname dirvožemyje. Dobilai netiktai 
savaime auga pievose, bet dažnai yra sėjami laukuose, ypač 
raudonieji dobilai. Iš Lietuvos nemažai išvežama dobilų sėklų 
į užsienį. Seradėlė sėjamoji (Ornithopus sativus), 
gerai auga smėlingame dirvožemyje ir dažnai auginama smėlin- 
gam dirvožemiui gerinti. Tam tikslui žmonės sėja ir lubiną. 
Yra dar daugybė kitų pašarinių ankštiečių šeimos augalų. 


PAŠARINIAI AUGALAI. 


Pašariniais augalais vadiname tokius augalus, kuriais šeria nami- 
nius gyvulius. Jie yra lauko augalai, t. y. jie auga savaime pievose arba 
auginami laukuose, pav., dobilai, vikiai, motiejukai arba, pagaliau, ir 
avižos. Ne visi augalai tinka geram pašarui, — tai pareina nuo jų ch+- 
minės sudėties. Geriausiais pašariniais augalais laikomi turintieji daug 
azoto, pav., įvairūs ankštiniai augalai: dobilai, liucerna, seradėlė, vikiai 
ir t.t. Gerų pašarinių augalų yra ir varpinių tarpe, pav., motiejukas, 
žalios avižos. Pašarui vartoja ir šakniavaisius augalus pav., runkelius, 
morkas. Pašarinius augalus iš ankštiečių šeimos sodina ne tiktai dėl to, 
kad jų žalios dalys —- lapai ir stiebas — yra geras pašaras gyvuliams. 
Jie yra sodinami ir dėl to, kad pagerina dirvožemį azotu. Šakninių bul- 
velių turi ne tiktai žirniai, bet ir visi kiti ankštiečiai. Sodinant ankštie- 
čius nederlingame smėlyje, tokia dirva pasidaro derlingesnė, nes ji gauna 
daug azoto. Daugiausia azoto dirvai suteikia seradėlė sė jamoji 
(Ornithopus sativus) ir lubinas geltonžiedis (Lupinus luteus). 


Pievose auga daugybė kitų ankštiečių, pav., peliožirnis 
pievinis (Lathyrus pratensis), vikis mėlynžiedis, 
arba zuikio vikiai, lenšvikiai (Vicia cracca). Miškuose auga 
peliožirnismiškinis (Lathyrus vernus), kurio raudoni 
žiedai vėliau virsta violetiniais. Vaistinis augalas yra ba r- 
kūnas geltonžiedis (Melilotus officinalis). Liaudies me- 
dicinoje vartojamas perluotis paprastasis (Anthyllis 
vulneraria). Iš medžių reikia pažymėti baltoji akacija arba 
vikmedis (Robinia pseudacacia) gražiais baltais žiedais, 
kuri yra auginama soduose ir parkuose ir žirnmedis gel- 

onasis, arba geltonoji akacija (Caragana arbores- 


cens) geltonais žiedais, Lietuvoje auginama dažniausiai gyva- 
tvorėms želdinti. Sodo augalas yra peliožirnis kve- 

piantysis (Lathy- 
rus odoratus) mažais 
įvairių spalvų maloniai 


KOMA A S) AS L kvepiančiais žiedais ir 


Pieš. 13. Žemės riešutas. 





šabalbonas rau- 
donasis (Phaseolus 
multiflorus) raudonais 
žiedais. Viduržemio jū- 
ros kraštuose auga Ce- 
ratonia  Siligua arba 
Svento Jono duona, ku- 
rio ilgos, juodos saldžios 
ankštys yra parduoda- 
mos krautuvėse. Taip 
pat čia parduodama 
'pargabentų iš atogražų 
kraštų žemės riešu- 
tų (Arachis hypogaea). 
(pieš. 13). Šitų riešu- 
tų augalas įdomus tuo, 


kad jo žiedkočiai, žiedams peržydėjus, nulinksta žemyn ir įauga 
į žemę, kur nunoksta sėklos. Žemės riešutuose yra daug alie- 


jaus, dėl to jis yra aliejinis augalas. 

KLAUSIMAI, 


ii 


E 


Nurodykite ankštiečių augalų žymes? 

Kuriuos augalus skiria prie ankštiečių šeimos ? 
Kuriuos augalus vadina pašariniais augalais ? 
Kuriuos pašarinius augalus pažįstate ? 
Nurodykite kelis ankštiečių šeimos medžius. 


9. MORKA VALGOMOJI (DAUCUS CAROTA) 


A. Kur ir kadaauga? Morka yra dvimetis augalas, 
kuris pirmaisiais metais duoda tik trumpą stiebą ir lapų rozetę, 
0 antraisiais jai išauga stiebas su žiedais ir vaisiais. Laukinė 

morka auga sausose pievose, pakelėmis ir panašiose vietose, 
o kultūrinė morka, sustorėjusia mėsinga šaknimi, auginama 
mūsų daržuose. 


B.Šakn:3,stiebas ir lapai. Laukinės morkos šak- 
nis yra sausa, su:nedėjusi ir giliai auga žemėje. Morka dėl to 
gali augti ir tose vietose, kuriose viršutinis dirvožemio sluoks- 
nis vasaros metu visiškai išdžiūsta. Kultūrinės, daržuose augi- 
namos, morkos šaknis y»a stora, sultinga ir mėsinga. Stiebas 
yra stačias, viduryje tuščias, vagotas ir apaugęs šiurkščiais 
plaukeliais. Jis turi daug plunksniškai karpytų siauromis da--. 
lelėmis lapų. Lapotis apačioje virtęs makštin, kuri dengia 
jaunas šakutes ir žiedyną, išaugančias iš lapų pažasčių. 


C. Žiedas. Stiebo ir šakelių viršūnėse randame žiedų, 
kurie išaugę nedideliais skėčiais ant bendro kotelio. Šie ko- 
teliai su skėčiais sudaro vėl vieną bendrą skėtį. Toks žiedynas 
vadinamas sudėtiniu skėčiu (paprastas skėtis, 
pav. obelies). Dėl tokio didelio mažų žiedų susibūrimo skėtis 
pasidaro iš toli matomas, juo labiau, kad išoriniai skėčio žiedai, 
ypač jų pakraščių vainiklapiai, yra didesni už vidurinius. Po 
bendru ir po kiekvienu mažu skėčiu randame siaurų lapelių 
dangtį, kuris dengia ir saugoja jaunus žiedynus. Labai smul- 
kūs žiedai turi penkis baltus vainiklapius, penkis kuokelius ir 
vieną apatinę mezginę iš dviejų gūžtų su dviem liemenėliais. 
Taurelė yra neaiški, ir jos vietoje matome penkis mažus žalius 
dantukus. Medus išsiskiria sustorėjime, kuris randamas že- 
miau liemenėlių. Morka dėl to yra vabzdžių apdulkinamas 
augalas. 


D. Vaisius. Įvykus žiedo apdulkinimui, skėčio šakelės 
linksta į vidurį. Žiedynas dabar panašus į paukščio lizdą, o 
sėkloms subrendus, šakelės vėl išsitiesia, bet tiktai sausam 
ore.  Drėgname ore skėtis vėl užsidaro.  Subrendęs vaisius 
dalinasi išilgai į dvi dalis, kiekviena su viena sėkla, kurios 
kabo ant trumpų kotelių. Toksai vaisius vadinasi dalusis. 
Šie vaisiai turi daugybę kabliukų, tai jie lengvai prikimba prie 
gyvulių, prie žmogaus ir dėl to lengvai išnešiojami.  Sutryne 
vaisių, pajusime ypatingą kvapą, kurį duoda aromatinis alie- 
jus, esąs ne tiktai vaisiuose, bet ir kitose augalo dalyse. 





Pieš. 14. Morka valgomoji: 1. žydintis augalas; 2. skerspiūvis per lauki- 

nio augalo šaknį; 3. skėtis nakties metu; 4. atskiras žiedas iš skėčio vi- 

durinės dalies; 5. atskiras žiedas iš skėčio pakraščio; 6. žiedas iš pačio 
žiedyno vidurio; 7. vaisius. 

KLAUSIMAI. 


Kur auga ir kuomet žydi morka? 

Kaip atrodo 'morkos šaknys? 

Kaip atrodo morkos stiebas? 

Kaip atrodo morkos žiedai? 

Kaip atrodo morkos vaisius ? 

Kokį vaisių vadiname daliuoju vaisiumi ? 

10. SKĖTIEČIAI (UMBELLIFERAE) IR PRIESKONINIAI 
AUGALAI. LAISVAVAINIKIAI AUGALAI 
(CHORIPETALAE) 


Morką priskiria prie didelės skėtiečių (Umbelliferac) 
šeimos, kurios svarbiausia žymė — skėčio pavidalo žiedynas, 
penki labai maži taurėlapiai, penki balti arba geltoni vainik- 
lapiai, penki kuokeliai ir piestelė dviem gūžtom, kuri duoda 
dviejų dalių — dalųjį vaisių. Lapai beveik visuomet karpyti 
arba sudėtiniai, o lapkotis turi plačią makštį. Daug skėtiečių 
turi kvapaus eterinio aliejaus, dėl to jų tarpe randame vaisti- 
nių ir prieskoninių augalų. Jų yra ir piktžolių ir valgomųjų 
augalų (daržovių) ir visa eilė skėtiečių turi nuodų. 


Iš daržovių be morkos, pažymėsime petrelę sėjamąją (Pet- 
roselinum sativum), salierą valgomąjį arba mirgelį, bitunę 
(Apium graveolens), krapą paprastąjį, arba dilę, puprą (Anethum 
graveolens), pastarnoką sėjamą jį, arba bukontą (Pastinaca sati- 
va) geltonais žiedais, augantį sausose vietose ir pakelėmis. 


PRIESKONINIAI AUGALAI. 


Krapas ir petrelė yra ne tiktai daržovės, bet ir prieskoniniai 
augalai, t. y. augalai, kuriuos žmogus vartoja ne būtinai reikalingam 
maistui, bet valgių skoniui gerinti. Kiti prieskoniniai augalai, pav., ta- 
bakas, rūkomi. Visi prieskoniniai augalai turi eterinio aliejaus arba al- 
koloidų arba kitokios aštrios ar kvapios medžiagos. Prieskoniniais auga- 
lais ypač labai turtinga yra skėtiečių šeima, pav., kalendra blakinė 
(Coriandrum sativum), kmynas paprastasis (Carum carvi) (ki- 
meliai, kmynas), kuris savaime auga Lietuvoje sausose pievose, o ži a- 
žolė anyžius, arba anižas (Pimpinella Anisum) ir kt. Prieskoninių 
augalų galime rasti ir kitose šeimose, pav., lauriečių šeimoje (lauras, cina- 
monas), bulviečių šeimoje (tabakas), lūpažiedžių šeimoje (pipirmėtė, šala- 
vija) ir kt. Kryžmažiedžių šeimos mes pažįstam krieną. 

Visą eilę prieskoninių augalų vartojame, be to, ir kaip vaistinius 
augalus. 


m TB 


Iš piktžolių yra builis krūminis, arba 
xaizginiai, šlugė (Anthriscus silvestris) smailiai 
karpytais lapais ir garšva paprastoji 
(Aegopodium podagraria), kurios lapeliai yra di- 
desni pailgainės formos. Jie abudu auga ne tiktai 
miškuose ir krūmuose, bet ir sodnuose arba sode- 
liuose. Barštis lankinis, arba stumenys 
(Heracleum sibiricum) yra ne tiktai piktžolė, bet 
«daug jo auga upių, pav., Nemuno ir Nevėžio lan- 
kose. 

Pavojingi nuodingi augalai yra nuoka- 
na nuodingoji, arba čertaplakė, garlė, myrš- 
tamykiai, morkelės, šunbuiliai (Cicuta virosa), 
kurie auga pelkėtose vietose, ežerų pakraščiais, 
grioviuose ir turi storas, tuščias su pertvaromis 

šaknis. Mauda dėmėtoji arba piktropė, 
piktbuiliai (Conium maculatum) raudonai taškuotais stiebais auga kai 
kur užleistose vietose. Šio augalo sultys yra ypatingai nuodingos. Jo 
sultimis buvęs nunuoditas garsus Graikijos filosofas Sokratas. 

Nuodingas augalas yra taip pat šunpetrelė nuodingoji 
(Aethusa cynapium), kuri yra labai panaši į petrelę. 

Kryžmažiedžiai, ankštiečiai ir skėtiečiai turi bendrą požymį, 
būtent laisvus, tarp savęs nesuaugusius vainiklapius. Mes tokius 
augalus jungiame į laisvavainikių (Choripetalae) po- 
klasę. 





Pieš. 5. Nuokana 
nuodingoji:  išilginis 
piūvis per šaknį. 


KLAUSIMAI. 


Nurodykite skėtiečių šeimos žymes ? 

Kuriuos augalus prisikiriam prie skėtiečių šeimos? 
Kuriuos augalus vadiname prieskoniniais augalais ? 
Kuriuos pažįstate prieskoninius augalus? 

Kuriuos augalus vadiname laisvavainikiais? 

11. JUNGTAVAINIKIAI (SYMPETALAE) IR RAKTAŽO. 
LIEČIAI (PRIMULACEAE). 


Bulviečių (Solanaceae), ežeiniečių (Borraginaceae), lūpa- 
žiedžių (Labiatae) ir bevirdiečių  (Scrophulariaceae) šeimos 
turi vieną bendrą žymę, būtent: jų taurėlapiai ir vainiklapiai 
suaugę. Jau esame susipažinę su augalais palaidais vainikla- 
piais iš laisvavainikių poklasės (Choripetalae). Bulvie- 
čių, ežeiniečių lūpažiedžių ir bevirdiečių šeimos priklauso prie 
jungtavainikių (Sympetalae) poklasės. Prie šios pokla- 

sės galima dar priskirti raktažolę pavasarinę, arba 
dangaus raktus, Šventojo Petro raktą (Primula officinalis), 





Pieš. 16. Raktažolė pavasarinė: a. augalas; b ir c. 
išilginis piūvis per žiedą; d. vaisius. 


kuris skiriamas prie raktažoliečių (Primulaceae) šei- 
mos. "Tat yra graži, pavasarį pievose auganti žolė. Augalas tu- 

ri žemėje stačią stiebašaknį. Žemės paviršiuje yra paprastų, ne- 
sudėtinių, plaukuotų, su išsišakojusiomis gyslelėmis lapų rozetė. 
Gerai įsižiūrėję į tokius lapus, pastebėsime, kad tarp kotelio ir 
lapo plokštelės nėra aiškios ribos, priešingai, lapas tolygio su- 
siaurėja į lapkotį. Lapai auga tiktai prie stiebo pagrindo, o 
aukščiau jokių lapų nėra. Tokį lapų priaugimą vadina pagrin- 
diniu lapų priaugimu. Stiebas nešakotas; viršūnėje turi dau- 
gelio žiedų skėtį. Žiedų vainikai geltoni ir turi po dešimt kuo- 
kelių. Vaisius — dėžutė. Raktažolių yra daug kitų rūšių, kurios 
auga soduose ir žydi geltonais, raudonais ir violetiniais žiedais. 
Kambariuose auginama raktažolė šviesiai violetiniais žiedais, 
kurios tėvynė — rytų Azijos kraštai. Šios raktažolės dulkelės 
turi tą ypatybę, kad erzinamai veikia jautrią kai kurių žmonių 
veido odą. Pašalinus iš kambario raktažolę, Žmogaus veidas 
pasveiksta. 


KLAUSIMAI. 


1. Nurodykite bendrų Sympetalae bruožų. 
2. Kuriuos augalus skiria prie raktažoliečių šeimos ? 


12. BAJORĖ RUGIAGĖLĖ (CENTAUREA). SAULĖGRAŽA 
(HELIANTHUS) IR JURGINIS (DAHLIA). 


Rugiagėlė. 


A. Kurirkadaauga. Bajorėrugiagėlė, arba 
Vosilka (Centaurea cyanus) yra vienametis augalas, kurio 
mėlynais žiedais galima grožėtis vasarą rugių ir kitų javų 
laukuose. Rugiagėlė yra piktžolė, kurios ūkininkas nelabai 
mėgsta, bet vaikams jos mėlyni žiedai labai patinka. 


B. Stiebas, lapai ir šaknys. Rugiagėlė turi sta- 
čią, ploną, šakotą, stiebą, apžėlusį tinkliškai vilnuotais plauke- 
liais. Lapai siauri ir pagrindiniai dažnai karpyti, be kotų, 
apžėlę baltais plaukeliais, melsvai žalsvos spalvos. Šaknis plona 
Verpstės pavidalo. 

C. Žiedai, Žiedai susi- 
krauja po vieną šakelių vir- 
šūnėlėse. Žiedą sudaro dau- 
gybė mėlynos spalvos mažų 

„ žiedelių; jie turi kaip ir ben- 
drą taurelę čerpiškai danty- 
tų. lapelių, kurią vadina 
graižu. Rugiagėlės žie- 
das dėl to yra ne atskiras 
žiedas, bet žiedų rinkinys — 
žiedynas. Visą tokį žiedyną 
iš graižo su žiedais viduryje 
vadina galvele. Kiekvie- 
nas žiedas turi mėlyną vamz- 
Pieš. 17. Bajorė rugiagėlė: 1. žiedy- delio pavidalo vainiką, kuris 
nas; 2. I 3. viduri- suaugęs iš penkių vai niklapių, 

nes jis turi viršuje penkis 





dantukus. Rugiagėlė priklauso dėl to prie jungtavainikių po- 
klasės. Rugiagėlės žiedai taurelės neturi, bet jos vietoje ap- 
link vainiką yra eilė baltų plaukelių, kuriuos vadina pappu. 
Kuokelių penki; jų trumpi koteliai priaugę prie vainikėlio, o 
ilgos dulkinės įaugusios į vamzdelį, pro kurį į viršų išeina ilgas 
liemenėlis su dviem purkom. Žemiau vainikėlio matome vienos 
gūžtos mezginę. Rugiagėlės mezginė apatinė. Ne visi rugia- 
gėlės žiedai vienodai atrodo: viduriniai graižo žiedai susidaro 
iš kuokelių ir piestelės, išoriniai arba kraštiniai žiedai turi labai 
didelį piltuvėlio pavidalo vainiką, bet jie neturi kuokelių ir 
piestelės. Šie žiedai dėl to negali duoti vaisių; jie savo didumu 
ir ryškumu pritraukia vabzdžius, kurie apdulkina vidurinius 
žiedus. Tokius žiedus vadina nevaisiniais žiedais, o 
kiti žiedai su kuokeliais ir piestelėmis vadinasi vaisiniais 
žiedais. 

D. Vaisius. Iš apatinės mezginės išauga vaisius. Jis 
turi tik vieną sėklą, nes mezginė turi tik vieną gūžtą su vienu 
sėklakiaušiu. Vaisius yra sausas, bet nuo riešuto skiriasi tuo, 
kad sėklos ir vaisiaus sienelė yra ankštai sugludę, o riešute 
sėklos nuo kevalo atsijusios. Tokį vaisių vadina riešutė- 

liu. Viename jo gale yra kuokštelė plaukelių, kurie yra kilę 
iš plaukelių, pakeičiančių taurėlapius. 


Saulėgrąža paprastoji (Helianthus annuus). 


A. Stiebas, lapai ir šaknys. Saulėgrąža yra 
vienametis augalas, kuris Lietuvoje dažnai auginamas dar- 
žuose ir darželiuose. Be didžiosios šaknies, esama daugybės 
šoninių šaknelių. Aukštas, stačias stiebas viršuje šakojasi ir 
apžėlęs dygiais plaukeliais. Ant jo spirališkai priaugę dideli, 
širdies pavidalo lapai, kurie taip pat apaugę plaukeliais. 





Pieš. 18. Saulėgrąža paprastoji. Išilginis piūvis per žiedą: 1—4 
vamzdelių pavidalo žiedai; Z. liežuvėlių pavidalo žiedai: HK 
graižas; Bb žiedsostis. 


B. Žiedas. Saulėgrąžos žiedas yra galvelė, kuri ge- 
rokai skiriasi nuo rugiagėlės galvelės. Ant didelio paplokščio, 
disko pavidalo žiedsosčio randama daugybė žiedų. Viduryje 
yra vamzdelio pavidalo žiedų, maždaug tokios formos, kaip 
ir rugiagėlės, tik vietoje plaukelių, pakeičiančių taurelę, auga 
du žvyneliai, kurie užima taurelės vietą. Kiekvienas žiedas 
auga žvynelio pavidalo lapelio pakraštyje. Kraštutiniai Žie- 
dai turi liežuvėlio išvaizdą, be kuokelių ir piestelės. Jų užda- 
Vinys, kaip ir rugiagėlės išorinių žiedų, pritraukti vabzdžių. 
Aplink galvelę yra daugybės lapelių graižas. 

C. Vaisius. Vaisius — riešutėlis, turi daug aliejaus. 
Dėl to žmonės kai kuriuose kraštuose labai daug jų augina 
aliejui gauti. Sėklas valgo, ypačiai Rusijoje. 


= 


Jurginis (Dahlia variabilis). 


A. Kur auga. Jurginių tėvynė yra pietinė ir vidurinė 
Amerika, Lietuvoje daug jų augina soduose ir darželiuose, 
nes tai gražūs, vasaros pabaigoje žydintieji augalai. Jų yra 
daugybė atmainų, kurios skiriasi įvairių spalvų ir didumo žie- 
dais. Kadangi jurginis yra šiltų kraštų augalas, tai pas mus 
jis yra labai jautrus šalčiams: pirmos šalnos pagauti, visi jur- 
ginių augalai soduose nušąla. Šaknys taip pat bijo šalčio, ir 
dėl to žmonės jurginių šaknis per žiemą saugoja nuo šalčio to- 
kiose vietose, kur šalčiai nepasiekia. 

B. Šaknys, stiebas ir lapai. Jurginis yra dau- 
giametis augalas, kurį žmonės išlaiko per žiemą šakniagum- 
biuose. Jie yra priaugę maisto, kuriuo minta pavasarį iš pum- 
purų sudygę nauji augalai. Jurginio stiebas yra stačias, labai 
šakotas; lapai dideli, karpyti. 

C. Žiedai. Jurginio žiedas yra galvelė, sudaryta iš dau- 
gybės į liežuvėlį panašių žiedų. Paprastų jurginio atmainų žiedo 
galvelės viduryje turi daug geltonų vamzdelio pavidalo 
žiedų, 0 aplink — margų, raudonų, baltų ir kt. spalvų lie- 
žuvėlio pavidalo žiedų, panašių į saulėgrąžos žiedus.  Toki 
jurginiai buvo ir laukiniai, savaime augę Amerikoje. Bet kul- 
tivuojant daugelis, o kartais ir visi, vamzdelio pavidalo žie- 
dai išvirto į liežuvėlio pavidalo žiedus. Aišku, kad tokios 
jurginio atmainos sėklų neduoda ir veisiasi tik šakniagumbiais. 
Juos vadina pilnaviduriais jurginiais. Plačiais liežuvėlio pavi- 
dalo žiedais jurginį vadina hibridiniu arba dekoratyviniu; kai 
jie susukti, kalba apie kaktusinių jurginių atmainas. Kryžiuo- 
jant įvairias jurginių rūšis, sodininkams pavyko išauginti dau- 
gelio spalvų ir įvairių formų atmainų. 


KLAUSIMAI. 
Kur auga rugiagėlė? 
Kaip atrodo rugiagėlės lapai ir šaknys? 
Kaip atrodo rugiagėlės žiedai ? 
Ką vadina graižu? 
Kaip atrodo rugiagėlės vaisius? 
Kaip atrodo jurginių šaknys? 
Kaip atrodo jurginių žiedai? 

13. PIKTŠAŠĖ KIAULPIENĖ (TARAXACUM 
OFFICINALE). 
A. Kur ir kada auga? Piktšašė kiaulpienė 
(Taraxacum officinale), arba šašukas, pūkys, šašūnas yra kiek- 
vienam gerai pažįstamas augalas, kuris auga pievose, laukuose, 





Pieš. 19. Piktšašė kiaulpienė. 1. augalas su žiedais ir vai- 
siais; 2. žiedas; 3. vaisius. 
pakelėmis, daržuose ir jau pavasarį pradeda žydėti. Ūkininkas 
kiaulpienės nelabai mėgsta, nes ji yra per daug išplitusi pie- 
vose, bet gyvulių nemėgiama. Jaunų kiaulpienų lapus kai 
kur valgo, kaip salotas. 

B. Stiebas, šaknys ir lapai. Trumpas, storas, 
šakotas kiaulpienės stiebas į žemę leidžia labai ilgą vieną 
šaknį. Dėl to kiaulpienė gali augti ir gana sausose vietose. 
Viršutinio stiebo augalas neturi, o turi tiktai žiedkočius ir la- 
pų rozetę. Lapai giliai dantyti, karpyti. Jie sudaro didelę 
rozetę, kuri išsiskečia pažeme arba lapas auga stačiai viršun. 
Tamsesnėse vietose, pav., po medžiais, lapai esti plonesni ir 
mažiau dantyti, o sausose vietose jie prisiglaudžia prie žemės, 
esti storesni ir daugiau dantyti. 


C. Žiedai. Ant ilgo, tuščiavidurio, apvalaus žiedkočio 
terandame vieną žiedą arba, kaip rugiagėlės ir jurginio, — žie- 
dyną, kurio graižas sudarytas iš žalių smailių lapelių. Žiedai 
panašūs į liežuvėlį. 

Kad vainikas suaugęs iš 5 lapelių, matyti iš to, jog lie- 
žuvėlis turi 5 dantelius. Vietoje taurelės randame daugybę 
baltų plaukelių, pappų. Esama penkių suaugusių dulkinių; 
liemenėlis — tik vienas. Apatinė mezginė baigiasi stiebe- 
liu, kur auga visos kitos žiedo dalys: vainikas, plaukeliai ir t. t. 
Saulėtomis dienomis žiedynas atsidaro, o vakarais ir lietingo- 
mis dienomis jis užsidaro. 


D. Vaisius. Žiedams peržydėjus, vainikas nukrinta, 
tuo tarpu didėja pappuso plaukeliai ir, pagaliau, vaisiams su- 
brendus, pasidaro visiems žinomas plaukuotas vaisių rinki- 
nys, būtent: daugybė vaisių, ir kiekvienas kotuotais plauke- 
liais vainikuotas. Tokius vaisius gana toli išnešioja net ma- 
žas vėjelis. Tuo galima išaiškinti labai didelį kiaulpienių iš- 
plitimą. Vaisius toks, kaip rugiagėlės. 


KLAUSIMAI. ' 


Kur auga ir kada žydi kiaulpienė ? 

Kaip atrodo kiaulpienės stiebas? 

Kaip atrodo kiaulpienės šaknis? 

Kaip atrodo kiaulpienės lapai? 

Kaip atrodo kiaulpienės žiedai ? 

Nurodykite skirtumą tarp kiaulpienės ir rugiagėlės žiedų. 

Kaip atrodo kiaulpienės vaisius ir kuo jis skiriasi nuo rugiagėlės 
ir saulėgrąžos vaisiaus? 

14. GRAIŽAŽIEDŽIAI (COMPOSITAE). DAŽINIAI AUGA- 
LAI, AGURKIEČIŲ (CUCURBITACEAE) ŠEIMA. 


Graižažiedžių (Compositae) šeima. 


Tat yra didžiausia žiedinių šeima, kuri apima daugiau 
kaip 13.000 rūšių, augančių įvairiose klimatinėse aplinky- 
bėse. Jau esame susipažinę su rugiagėlės, saulėgrąžos, jurgi- 
nio ir kiaulpienės žiedynu, kuris susidaro iš graižo su žie- 
dais. Dėl šio graižo ir visa šeima pavadinta  graižažiedžių 
šeima. Tos šeimos yra piktžolių, pievų ir miškų augalų, dar-. 
želių augalų, daržovių, vaistinių augalų ir dekoratyvinių auga- 
lų. Tat yra visi augalai, kurių bendra žymė yra graižas su 
daugybe smulkių žiedelių, sudarytų iš įvairių lapelių, vietoje 
taurelės randame žvynelių arba plaukelių puokštę, vadinamą 
pappus; vamzdelio arba liežuvėlio išvaizdos vainikėlis sudary- 
tas iš penkių suaugusių vainiklapių ir penkių, dulkinėmis suau- 
gusių, kuokelių; liemenėlis — dviem purkom. Apatinė mezginė 
turi vieną gūžtą, o vaisius panašus į riešutėlį; lotyniškai vadi- 
namas achaena. 

Pagal vainiko formą graižažiedžių tarpe skiriame dvi 
grupes: 

a) vamzdelio pavidalo žiedais. 

b) liežuvėlio pavidalo žiedais. 

Prie pirmosios grupės priskiriama  saulėgrą ža pa- 
prastoji (Helianthus annuus), arba saulažolė, saulėgrą ža 
bulvinė (Helianthus tuberosus), kurios šakniagumbius val- 
go. Iš dekoratyvinių augalų tarpo paminėtini: jurginis 
(Dahlia variabilis), medetka vaistingoji (Calendula 
officinalis), arba madatka, nadatka, kurios geltonų žiedų gali- 
ma rasti kiekviename darže; ritilis, arba brangažolė (Cal- 
listephus chinensis), pilnaviduriais ir paprastais žiedais, kilęs 
iš Kinijos, auga mūsų daržuose ir soduose; saulutė, arba 
dobilėlis, guzikėliai, laukagikės, liežuvėliai, martelės, šimta- 
žiedis (Bellis perennis) pilnaviduriais ir paprastais žiedais, 
auga soduose. Pievuose ir pakelėse auga krauja žolė (Achil- 
lea Millefolium), skaistažiedė baltagalvė, arba bal- 
tažiedė, bobžiedė (Leucanthemum vulgare). Kietis (Arte- 
mMisia rūšis) auga laukuose. Bobramunė geltonoji, 

arba geltonžiedė, karvaitės lauki- 
nės (Anthemis tinctoria) žydi gel- 
tonai. Svarbus vaistinis augalas 
yra ramunėlė, arba ramunė, 
ramunėlės  (Matricaria  chamo- 
milla). 

Prie antrosios grupės priski- 
riama daug piktžolių, pav., pie- 
nės (Sonchus) rūšys geltonais 
žiedais, piktšašė kiaulpie- 
n ė (Taraxacum officinale), ba j0- 
rė rugiagėlė (Centaurea Cya- 
nus) usnis dirvinė arba ba- 
joržolė (Cirsium arvense) pavo- 
jingas mūsų laukų augalas ilgiau- 
siais požeminiais stiebais, dėl to 
jis labai sunku išnaikinti, varna- 
lėša paprastoji (Lappa to- 
mentosa). Iš daržovių — salota 
sėjamoji (Lactuca sativa) ir 
gelteklė valgomoji (Scor- 
zonera hispanica). Piktžolė ir au- 
Pieš. 20.  Usnis dirvinė. Žy- ra ka) A — RA 

dintis stiebas ir vaisius. trūkažolė paprastoji(Ci- 
chorium Intybus). 





DAŽINIAI AUGALAI. 


Bobramunė geltonoji (Anthemis tinctoria) yra dažinis au- 
galas. Senovės laikais žmonės visus svarbiausius dažus gaudavo iš au- 
galų. Ir dabar kartais ūkininkai vartoja vieną kitą augalą dažams gauti. 
Iš augalų padaryti dažai yra daug stipresni, o kartais ir gražesni, negu 
dažai, daryti cheminiu būdu fabrikuose; jie ilgiau laikosi ir nenublunka 
saulėje. Vis dėlto jų dabar mažiau vartojama, negu fabrikuose darytų 
dažų, nes pastarieji yra daug pigesni. Labai dažnai augalas teesti daži- 
nis viename krašte, o kitame krašte jis nevartojamas dažams gauti. Da- 
žinių augalų yra įvairiausiose augalų šeimose. Be graižažiedžių, jų ran- 
dame ankštiečių (Papilionaceae) šeimoje, pav., indigažolė da- 
žilinė (Indigofera tinctoria), iš kurios gauname mėlynos spalvos dažų, 
pav., indigo. Rūktiečių (Polygonaceae) šeimoje randame augalą 
rūktį (Polygonum tinctorium), iš kurio kiniečiai gauna mėlynų da- 

žų. Geltonos spalvos dažų duoda prožirnis dažilinis (Genista tincto- 
ria), iš ankštiečių šeimos, kai kur auga ir Lietuvoje. Iš jauno ąžuolo 
žievės gaunama šviesiai geltonų dažų. Dažinių augalų randame ir visoje 
eilėje kitų šeimų. Jie auga ne tik Europoje, bet ir atogrąžų kraštuose. 
Be dažinių augalų, esama visos eilės augalų, iš kurių gauna raugo; žmonės 
juos vartoja odoms rauginti. 


AGURKIEČIŲ (CUCURBITACEAE) ŠEIMA. 


Šalia graižažiedžių (Compositae) šeimos, botanikų nuomone, stovi 
agurkiečių (Cucurbitaceae) šeima, nes ir šitų augalų žiedų kuokelių 
dulkinės dažnai suaugusios. Taisyklingi žiedai turi taurelę ir vainiką, su- 
augusius iš penkių lapelių; kuokelių taip pat penki. "Tai yra žolės, ku- 
rios šliaužia arba prikimba prie kitų augalų, arba į viršų kyla, ūseliais 
kabindamos. Visi tie augalai yra kilę iš atogrąžų kraštų, dėl to Lietu- 
voje jie yra teauginami daržuose ir labai jautrūs šalčiams. Jie visuomet 
reikalauja daug šilumos, saulės ir gerai įtręštos žemės; geriausiai auga 
ne atvirame lauke, bet šiltadaržiuose po stiklais. Agurkiečių (Cucurbita- 
ceae) vaisius labai didelė uoga, vartojama žmonių ir gyvulių maistui. 
Agurkas paprastasis (Cucumis sativus) yra daržovė. Agur- 
kas melionas (Cucumis Melo) veda skanius vaisius, moliugas 
paprastasis (Cucurbita Pepo) — vaisiai ypačiai dideli ir arbuzas 
tikrasis (Citrullus vulgaris), kurio vaisiai taip pat dideli, skanūs, vi- 
duryje raudoni. 


KLAUSIMAI. 


Nurodykite graižažiedžių žymes. 

Kuriuos augalus skiriama prie graižažiedžių šeimos ? 
Kuriuos augalus vadina dažiniais augalais ? 
Nurodykite keletą dažinių augalų. 

Nurodykite kelis augalus iš agurkiečių šeimos, 

Kur agurkiečių šeimos augalų tėvynė? 

15. PAPARTIS KELMINIS (ASPIDIUM FILIX MAS). 


A. Kur auga. Papartiskelminis, arba skydelpa- 
partis (Apsidium filix mas) auga visoje Lituvoje tamsesniuose 
lapuočių ir spygliuočių miškuose, tiktai nemėgsta visai sausų 
miškų. Jis ypačiai mėgsta tankiais krūmais apaugusius upelių 
krantus. 

B. Stiebašaknis. Didesnė stiebo dalis auga žemėej. Jis 
turi šaknelių ir dėl jo panašumo į šaknį tokį požeminį stiebą 
vadiname stiebašakniu. Jis apaugęs žvyneliais ir lapų 
likučiais. 


= B 


C. Lapai. Papartis kelminis (Apsidium filix mas) auk- 
ščiau žemės paviršiaus beveik be stiebo. Lapai sudaro roze- 
tę; jie yra dideli ir gležni, kad galėtų gerai suvartoti šviesos 

Pieš. 21. Papartis. 


spindulius. Būdami dideli, lapai išgarina daug vandens, dėl to 
papartis auga tik drėgnesnėje žemėje ir visai neauga sausame 
dirvožemyje. Lapai sudėtiniai, susidarę iš daugybės dalelių; 
jie plunksniškai karpyti. Jaunas lapas labai plonas, kaip sraigė 
susuktas ir apaugęs rudos spalvos žvyneliais, kurie ji sau- 
goja nuo per didelio džiūvimo. Be to, toks lapas išaugdamas 
geriau gali praskirti žemę ir miško lapų dangą. 

D. Sporos. Apatinėje senesniųjų lapų pusėje matyti dau- 
gybė rudų krūvelių, aptrauktų plėvele. Žiūrėdami pro mikros- 


kopą, pastebime, kad 
kiekviena krūvelė su- 
daryta iš daugybės 
kotuotų dėžučių arba 
maišelių t. v. s po- 
rangių. Kiek vė- 
liau rudenį tokia dė- 
žutė sprogsta, iš kiek- 
vienos išbyra daugy- 
bė sporų. Jos vi- 
suomet vienacelės, iš 
jų išauga naujas au- 
galas. Papartis be 
žiedų, jis neturi pies- 
telės ir kuokelių ir 
vaisius neužsimezga 
iš sėklakiaušių ir dul- 
kelių. Papartis taip 
pat be sėklų, o vei- 
siasi sporomis, kų- 
rios savaime susidaro 

Pieš. 22. Papartis: 1. Lapelis su sporangių 


krūvelėmis. 


2. Tas pats, bet žymiai padi- 


dintas. 3. Piūvis per sporangių krūvelę. 
4. Pratrūkusi sporangė su byrančiomis iš 


jos sporomis. 


Sporangėse. Sporos yra labai smulkios, kaip dulkelės, dėl to 
vėjas jas gali nunešti gana toli, kur jos išauga polaiškiu. 

Pieš. 25. Papartis: 1. Dygstanti spora. 2. Po- 
laiškis: mo — anteridės, wo — archegonės. 
3. Polaiškis, iš kurio pradeda augti naujas 
papartis. 


E. Polaiškis. 
Naujas papartis, ku- 
ris išauga iš sporos, 
vadinamas polaiš- 
kiu. Jis visai neat- 
rodo kaip papartis, 
nes jis yra labai ma- 
žas, be mikroskopo 
beveik nematomas. 
Be to, jis yra plonas, 
širdies pavidalo, ža- 
lios spalvos, apatinė- 
je pusėje turi plauke- 
lių, kuriais prikim- 
ba prie žemės ir gau- 

na iš jos reikalingo maisto. Be minėtų plaukelių, polaiškio apa- 
tinėje pusėje yra dar buteliuko pavidalo organai, archego- 
nės ir pūslelių pavidalo anteridės. Kiekviena archegonė 
turi viduje vieną didesnę celę — kiaušincėlę, o anteridėse yra 
daug mažų gyviukų, kurie anteridei atsivėrus, lietaus arba ra- 
sos vendenyje plaukioja, kol, galų gale, toks spermatozoidas 
pakliūva į archegonę, įeina per archegonės kaklelį į vidų ir su- 
sijungia su kiaušinėliu. Po to iš kiaušinio išauga naujas auga- 
las — papartis. Tokiu būdu, dviem celėm susijungus, iš arche- 
gonės kiaušincėlės ir anteridės gyviukų išauga naujas augalas 
— Papartis. Ant jo vėl atsiras sporų, iš sporų išaugs po- 
laiškis su archegonėmis ir anteridėmis. Sporos sėkla laikyti 
negalima, nes sėklos susidaro iš daugybės celių, o spora vie- 
nacelė. 

Polaiškių, archegonių ir anteridžių turi visi paparčiai ir kai 
kurie kiti augalai, sporų turi visi vadinamieji sporiniai auga- 
lai. Visi Lietuvos paparčiai yra nedideli augalai, bet atogrąžų 
kraštuose auga daugybė paparčių, kurių liemuo aukštas, kaip 
medžių ir turi didelių lapų rozetę. Medžio pavidalo paparčių 
liekanų galima rasti akmens anglyje. Jie augdavo pelkėtose 
vietose, grimsdavo į dugną ir sudarydavo didelį pūvantį sluogs- 
nį. Kai tas sluogsnis buvo smėliu ir moliu užklotas ir buvo at- 
skirtas nuo oro, jis iš lėto virto anglimi. Žemės slėgiama anglis 
sukietėjo ir pavirto akmens anglimi. Be paparčių, akmens ang- 
lyje randama ir kitų augalų liekanų, pav.: medžio pavidalo pa- 
taisų ir asiūklinių. Papartį vartoja soliteriui iš vidurių išva- 
ryti. Tam tikslui renkami jo stiebašakniai, kuriuos vaistinės 
supirkinėja. | į 

Kitas labai išplitęs papartis, kuris auga ypač sausame dir- 
vožemyje, yra papartis šakotasis (Pteris aguilina). Jis 
turi giliai augančią šaknį ir vieną didelį, skėčio pavidalo lapą. 


KLAUSIMAI. 


Kur auga papartis? 

Kaip atrodo paparčio stiebašaknis ? 

Kaip papartis veisiasi ? 

Kas yra sporangė ir sporos? 

Kaip atrodo polaiškis ir kurie organai jame yra? 

16. ASIŪKLiS DIRVINIS (EOUISETUM ARVENSE). 


A. Kur ir kadaauga? Pavasarį laukuose ir pievose 
pasirodo asiūklis dirvinis, arba piestelis, eglikės, gigi- 
jėliai, ožkabarzdis. Tai yra šviesiai rudos spalvos, be chloro- 
filo, nešakotas ir viršūnėje su maža varpa augalas. Vasarą iš- 
auga kiti išsišakoję, žalios spalvos stiebai, turį chlorofilo, bet 
be varpų. 


B. Pavasarinis asiūklis. 


a. Stiebas. Kaip jau minėjome, pavasarinis asiūklis yra 
nešakotas. Jis turi visą eilę bamblių; ant jų matyti smulkių 
lapelių, kurie suaugę sudaro aplink stiebą vainikėlį. Stiebai 
neturi chlorofilo, todėl jie negali pagaminti augalo organizmui 
reikalingo maisto. 


b. Stiebašaknis. Šis pavasarinis augalas suvartoja 
pagamintą organinę medžiagą, kurios yra stiebašaknyje. Stie- 
bašaknis yra atsargos sandėlis, kuriame praeitą vasarą buvo 
sudėta reikalinga augalui statomoji medžiaga. Tam tikslui jis 
turi mažų gumbelių. Jis yra labai šakotas, ilgas ir giliai auga 
žemėje. Dėl to asiūklis sunku išnaikinti, kai jis auga lau- 
kuose, nes iš kiekvieno požeminio stiebo galelio gali išaugti 
naujas augalas. 


C. Sporangių varpa. Iš aukščiausio lapų vainiko 
stiebo viršūnėje išauga varpa. Ji susidaro iš daugelio lapelių, 
kurie vainikais auga ant ašies, kaip paprasti lapai kad auga 
ant stiebelio. Kiekvienas lapelis panašus į kotuotą skydą, ku- 
rio apatinėje pusėje matomi šeši maišeliai. Kiekvienas toks 
maišelis yra sporangė, kurios viduje yra daugybė sporų. Ši 
Sporangė visai panaši į atitinkamus paparčių organus — Spo- 
rangę ir sporas. Pro mikroskopą matyti, kad kiekviena spora 
turi du spirališkai apie ją apsuktus kaspinus, kurie ties vidu- 
rių priaugę prie sporos.  Sporoms subrendus, sporangės atsi- 
veria, ir sporos iš jų išbyra. Lauke vėjas jas išnešioja; spo- 
ros kaspinai sausam ore išsitiesia ir prikimba prie kitų augalų 
arba prie dirvožemio nelygumų. 





Pieš. 24. Asiūklis dirvinis: 1. Pavasarinis augalas su gumbais ant stieba- 

šaknio. 2. Vasarinis augalas. 3. Nunokusi sporangių varpa. 4. Sporinis 

lapelis: 4. su uždaromis sporangėmis;  b. su trūkusiomis sporangėmis. 
5. Spora: a. su išsitiesusiais kaspinais; b. su apsivijusiais kaspinais. 

D. Polaiškis. Radusios tinkamą vietą, sporos išauga 
polaiškiais visai kaip paparčių sporos. "Tik asiūklio polaiškis 
dvikamienis: jo vieni polaiškiai turi tik anterides, o kiti polaiš- 
kiai tiktai archegones. | 

E. Vasarinis asiūklis. Pavasarinis asiūklis su 
sporangėmis suvartoja visą sudėtą požeminiuose stiebuose ir 
bulvelėse maistą. Naujos medžiagos kitiems metams jis nega-——|| 
li pasigaminti, nes neturi chlorofilo. Sporoms sporangėse su- 
brendus ir išbyrėjus, iš stiebašaknio išauga vasarinis stiebas, 
kurio tikslas pagaminti reikalingos kitiems metams medžia- 
gos. Šis asiūklis gerokai skiriasi nuo pavasarinio asiūklio, nes 
jis žalios spalvos, t. y. jis turi chlorofilo, turi menturiškai pri- 
augusias šakeles ir žvynelių pavidalo lapus kaip ir pavasarinis 
asiūklis. Bet jis neturi sporinių varpų, jis bevaisis. 

F. Nauda. Asiūklio stiebuose yra daug titnago. Dėl šio 
titnago asiūklis yra šiurkštus ir kietas, ir gyvuliai nenori jo 
ėsti. Kai kurios asiūklių rūšys vartojamos indams valyti arba 
mediniams dirbiniams poliruoti. 

Asiūklis priklauso prie asiūklinių klasės ir asiūkliečių šei- 
mos. Šioje šeimoje yra dar visa eilė kitų asiūklių rūšių, bū- 
tent: asiūklis miškinis (Eguisetum silvestre), kuris 
auga miškuose, asiūklis gegužinis (Eguisetum palus- 
tre), kuris auga pelkėtose pievose ir yra ypačiai arkliams 
kenksmingas augalas. Asiūklis miškinis ir kiti asiūkliai neturi 
skirtingų bevaisių ir vaisinių stiebų. Sporinė varpa būna ža- 
liųjų stiebų viršūnėje. 

KLAUSIMAI. 


Kur ir kada auga asiūklis dirvinis? 

Kaip atrodo jo pavasarinis stiebas? 

Kaip atrodo jo vasarinis stiebas ? 

Kaip asiūkliai veisiasi ? 

Kurių asiūklių dar esama, be dirvinio asiūklio ? 

17. PATAISAS ŠARKAKOJIS (LYCOPODIUM CLAVA- 
TUM). STIEBINIAI INDUOČIAI. 

Pataisas šarkakojis, arba driekana (Lycopodium 

clavatum) auga Lietuvos spygliuotuose miškuose. Jis panašus į 

samanas. Jo stiebai šliaužia žemės paviršium, driekiasi žeme 

ir dvišakai šakojasi. Jis apaugęs mažais žvynelių pavidalo 
lapeliais. Šoninėse šakelėse matome ant ilgų kotelių sporangių 
varpas, iš kurių išbyra daugybė miltų pavidalo geltonų sporų. 
Iš jų išauga mažas bulvelės pavidalo polaiškis su archegonėmis 
ir anteridėmis. Pataiso šarkakojo sporos renkamos ir parduoda- 
mos vaistinėse. Lietuvoje yra dar visa eilė kitų pataisų rūšių. 
Medžių pavidalo pataisų dabar nėra, bet jų daug būta senuose 





Pieš. 25. Pataisas šarkakojis. 


laikotarpiuose, nes daug jų liekanų randama iš akmens anglių 
periodo. Papartinių, asiūklinių ir pataisinių klases galime su- 
jungti į stiebinių induočių skyrių (Pteridophyta). 
Tat yra augalai, turį polaiškį, su archegonėmis ir anteridėmis, 
kurios yra daug mažesnės už patį paparčio, asiūklio ar pataiso 
augalą, kuris turi stiebą, lapus, šaknis su indais. 


KLAUSIMAI, 
1. Kur auga pataisai? 
2. Kuo skiriasi pataisų stiebas ir lapai nuo asiūklių stiebo ir lapų? 
3. Kur randamos pataisų sporos ? 
4. Nurodykite stiebinių induočių (Pteridophyta) bendras žymes. 

18. GEGUŽLINIS PAPRASTASIS (POLYTRICHUM COM. 


MUNE). 


A. Kur auga. Gegužlinis paprastasis, arba šeryčia, kly- 
nažolė auga storų tankių kupstelių pavidalo drėgnuose miš- 


kuose ir durpynėse. Sausose vietose šeryčia 
auga labai žema. 

B. Kaip augalas atrodo. Geguž- 
linio stiebas užauga iki 30 cm. aukščio. Vir- 
šutinė jo dalis apaugusi lapeliais, apatinė — 
rudos spalvos plaukeliais, kurie ima iš žemės 
Vandenį ir maistą, prilaiko augalą žemėje ir 
atstoja šaknis, kurių augalas visiškai neturi. 
Šiuos plaukus dėl to vadina šakniniais 
Plaukeliais. Lapai ištysusių trikampių 
pavidalo, o kraštai piūkliškai dantyti. 

C. Kaip augalas veisiasi. Pa- 
Vasarį ir vasarą galime rasti gegužlinį pla- 
tesniais ir rausvais viršūnės lapais. Žiūrė- 
dami pro mikroskopą, viduje tarp lapelių ran- 
dame pūslelės pavidalo organus, t. v. anteri- 
des, kuriose randasi labai mažos žiuželiuotos 
Celės, t. v. gyviukai. Šie gyviukai rasos arba 
lietaus vandenyje gali plaukti. Kitų geguž- 
linio augalų viršutiniai lapeliai  suglausti, 
kaipo pumpuro žvyneliai. Jų viduje randame 

Pieš. 26. Gegužli- 


nis paprastasis: 


Pies, 27. Gegužlinis paprastasis: 1. Sporogonas 1. Augalas su ar- 
" kepurėle. 2. Sporogonas be kepurėlės; D. dang- chegone. 2. Auga- 
elis. 3, Sporogono dangteliui nukritus, vėjas be- las su sporų dėžu- 

buteliuko pavidalo celes, t. v. archegones, kuriose yra po vieną 
didesnę celę t. v. kiaušincelę. Gegužlinis yra dvikamienis auga- 
las, nes iš anteridžių gyviukai nuplaukia lietaus arba rasos 
vandeniu į kitą augalą su archegonėmis ir susijungia su kiau- 
šincele. Šiedu augalai su anteridėmis ir archegonėmis auga gre- 
ta vienas antro, dėl to nesunku gyviukams rasti archegonę. Po 
gyviukų susijungimo su kiaušincele išauga sporų dėžutė arba 
sporogonas, ant ilgo, apačioje raudonos, viršuje geltonos 
spalvos kotelio, vadinamo šerio. Jauno sporogono dėžutė 
užvožta geltonų plaukelių kepurėle, po kuria yra dangtelis, 
o viduje yra daug žalių sporų. Sporoms subrendus, dėžutė atsi- 
vožia, ir sporas vėjas išnešioja. Iš jų išauga ne tiesiog naujos 
samanos, bet prodaigis, arba protonema. Ji yra siūlo 
pavidalo, turi šakeles su daugybe pumpurų, iš kurių išauga 
nauja šeryčia. Tokiu būdu matome šitokį gegužlinio gyvenimo 
būdą: didelė samana — gegužlinis su anteridėmis ir archego- 
nėmis, po spermatozoido su kiaušinėlių susijungimo išauga dė- 
žutė su koteliu ir sporomis. Iš sporų išauga prodaigis ir nauja 
samana. Taip veisiasi visos samanos. 

Gegužlinis paprastasis skiriamas prie lapuo- 
tų samanų (Musci) klasės, kuri aprėpia daug šeimų. Visos 
lapuotosios samanos nedideli augalai, be tikrų šaknų, turi dė- 
žutę — sporogoną, bet skiriasi savo lapų forma, dėžutės struk- 
tūra, stiebelio išsišakojimu ir t. t. Lietuvoje auga daug įvairių 
samanų rūšių, kurių galima rasti miškuose, pievose, smėlynėse, 
pelkėse, durpynėse. Samanų randama labai daug visuose kraš- 
tuose, ypač daug jų yra šiaurės kraštuose ir aukštuose kalnuo- 
se. Jų reikšmė gamtoje labai didelė, nes jos gali gyventi visai 
sausose vietose, kur kiti augalai gyventi negali, pav., ant uolų, 
ant sienų, ant stogų arba ant medžių. Jos išdžiūsta taip, kad net 
trupa, bet kai tik lietus suvilgo, jos vėl atgyja iš nau- 
jo gyventi. Mažoms samanoms nereikia daug žemės, dėl to jos 
gali augti tokiose vietose, kuriose žemės beveik visai nėra 
Tarp jų prisirenka daug dulkių, kurios vėliau susimaišo su nu- 
mirusiomis samanomis ir paruošia kitiems augalams dirvą. 
Tokiu būdu prisirenka uolose arba smėlyje tam tikras, gal 
būt, ir labai plonas, dirvožemio sluogsnis, kuriame gali ir 
kiti augalai gyventi. Samanos todėl yra pirmieji uolų ir ne- 

turtingo maistu smėlio gyventojai, nes jos padaro iš visai 
nederlingos žemės derlingesnį dirvožemį. Samanų sluogsnis 
gali prisigerti pilnas vandens, o kadangi miškuose dideli plo- 
tai samanomis apaugę, tai po kiekvieno lietaus susirenka miš- 
ke labai daug vandens, kuris iš lėto išgaruoja. Kalnuotose sri- 
tyse, mišką iškirtus, samanos išnyksta ir po didelio lietaus ar- 
ba sniegui tirpstant vanduo, niekeno nesulaikomas, bėgdamas 
į pakalnę, sunaikina sėjimus ir žmonių apgyventas vietas. 
Nuo plikų, be miškų, kalnų vanduo greitai nubėga, ir tuomet 
išdžiūsta upės ir upeliai. O miškais apaugusiuose kalnuose sa- 
manos iš lėto atiduoda jų sugertą vandenį ir per visus metus 
maitina upelius vandeniu. 


KLAUSIMAI. 


Kur auga gegužlinis? 

Kaip atrodo gegužlinis? 

Kaip gegužlinis veisiasi? 

Kur randasi gegužlinio sporos ? 

Kaip vyksta gegužlinio gyvenimo ciklas? 
Kur auga kitos samanos? 

Kokią reikšmę turi samanos gamtoje ? 

19. KIMINAI (SPHAGNUM) IR MARŠANCIJA (MAR- 
CHANTIA). 


Labai reikšmingos gamtoje pelkių samanos kiminai 
(Sphagnum), kurių Lietuvoje yra visa eilė rūšių, skiriamų prie 
kiminiečių šeimos. Jos auga durpynuose drauge su gailiais, su 
spanguolėmis ir mažomis pušimis; yra baltos, šviesiai žalios 
arba rausvos ir rudos spalvų ir sudaro tokiose vietose didelius 
tankius kupstus. Jų lapuose yra dviejų rūšių celių, būtent: 
didelės, visai baltos, be chlorofilo, kurių uždavinys prisigerti 
vandens, ir visai siauros mažos žalios celės su chlorofilu, ku- 
rios vandens prisigerti negali. Turėdamos dideles celes, kimi- 
nų samanos gali prisigerti lietaus vandens, visai neišnaudoda- 
mos esamo žemėje vandens. Jų sluogsnis dėl to visuomet 
drėgnas ir pilnas vandens. Jų stačias, su daugybe šoninių ša- 
kelių stiebas nuolat auga aukštyn, o apačioje miršta. Šios nu- 
mirusios samanų dalys per tam tikrą laiką pavirsta durpėmis. 

Durpynų durpių sluogsnis kar- 
tais esti labai didelis, pav., Lie- 
tuvoje yra durpynų, kuriuose 
durpių sluogsnis siekia 10 ir 
daugiau metrų. Žiūrėdami pro 
mikroskopą, durpėse galime ras- 
ti samanų lapelių ir stiebelių. 
Durpės vartojamos kurui. Bet 
samanos gali būti ir kenksmin- 
gos Žmogui, pav., pievose sama- 
nos laikomos piktžole, nes su- 
mažina kitų pašarinių augalų 
derlių. Samanos pievose rodo, 
kad dirvožemio esama rūkštaus, 
kad jam trūksta oro. Tokios sa- 
manos reikia iš pievų pašalinti, 
kad gerai augtų pašariniai au- 
galai. Kiminai duoda geros me- 
džiagos tvartams kloti. Nusau- 
sinta ir tam tikru būdu apdirbta  Pieš 28. 1. Kiminas. 2. Miškų sa- 
durpynė virsta geru dirvožemiu. > 

Joje ypač gerai auga avižos, įvairūs pašariniai augalai. 

Maršancija paprastoji (Marchantia polymorpha) auga 
ant drėgnų mūrų, grioviuose, drėgnuose daržuose ir apleistose vietose, 
durpynėse ir t. t. Ji panaši į skiltėtus lapus, iš kurių auga daug šakninių 
plaukelių į žemę. Vasarą iš maršancijų auga į viršų mažos šakelės, ku- 
rių vienose, skėčių pavidalo, randamos archegonės, o kitose, žvaigždės 
pavidalo, auga anteridės, tokios pat formos, kaip šeryčios anteridės ir 
archegonės. Susijungimas vyksta visai kaip gegužlinio, būtent, anteridės 
gyviukas susijungia su archegonės kiaušinėlių. Po susijungimo išauga 
sporų dėžutė, kuri neturi kepurėlės ir atsiveria skiltimis. Iš sporų išauga 
naujų maršancijų. Be to, maršancija veisiasi mažomis dalelėmis, kurios 
išsivaduoja iš mažų motiniško augalo taurelių, ir išauga nauja maršan- 
cija be jokio susijungimo. 

Maršancija priskiriama prie didelės kerpsaman ių (Hepaticae) 
klasės, kuri aprėpia visą eilę šeimų su daugybe rūšių. Tai yra visai ne- 
dideli gležni augalai, kurie auga drėgnose vietose, pav., tankiuose miš- 
kuose arba ir vandenyje, pav.,, Plonė vande ninė (Riccia fluitans), 
kartais labai daug jų auga tvenkiniuose, pav., Vytauto Didžiojo Univer- 
siteto Botanikos sode. 

Pieš. 29. Maršancija: 1. Augalas su archegonėmis. 2. Augalas su anteri- 
dėmis. 3. Taurelė su visimo kūneliais. 


KLAUSIMAI. 


Kur auga kiminai (Sphagnum)? 

Koki kiminų lapai? 

Kokią reikšmę turi kiminai gamtoje ? 

Kaip atrodo maršancija ? 

Kaip maršancija veisiasi ? 

Kur auga maršancija ? 

Prie kurių augalų grupės maršancija priskiriama ? 
Nurodyk stiebinių augalų klasifikaciją. 

Nurodyk skirtumą tarp stiebinių ir gniužulinių augalų. 
Nurodyk skirtumą tarp archegoninių ir sėklinių augalų. 


PPPASBĖB4LL 

20. BUOŽIAGRYBIAI. BARAVYKAS (BOLETUS EDULIS). 


A. Kur auga. Vasarą ir rudenį miškuose iš žemės 
dygsta visiems gerai žinomas baravykas tikrasis (Bo- 
letus edulis), vienas mūsų geriausių valgomųjų grybų. 

B. Vaisiakūnis. Tai, ką vadiname baravyku, yra gry- 
bo vaisiakūnis. Jis turi kotą ir kepurę. Viršuje kepurė rudos 
spalvos, o apačioje šviesiai pilkšvos su daugybe skylelių. Tai yra 
grybo vaisiasluoksnis, kuriame susidaro sporos. Žiūrė- 
dami pro mikroskopą, pastebėsime, kad kiekviena skylelė yra 
vamzdelis, kurio sienelė sudaryta iš baltų siūliškų celių. Viduji- 
nėje vamzdelio sienelėje šie siūlai baigiasi buožės pavidalo celė- 

mis, kurias vadina bazidėmis. Jų galelyje yra keturi kote- 
liai, o ant kiekvieno kotelio viena spora vadinama bazidė- 
sporė. Bazidėsporė pro skylelę išeina laukan ir, kai patenka į 
tinkamą vietą, dygsta ir iš jos išauga naujas augalas. Sporos 
yra labai mažos, todėl mažiausias vėjas jas toli nuneša. Tiesa, 
jų daug žūva, bet kiekvienas grybas jų taip daug turi, kad vi- 
suomet tam tikras nuošimtis išdygsta ir išauga nauju augalu. 
Pro mikroskopą žiūrint matyti, kad baravyko kepurėlė ir stie- 
belis sudaryti iš siūlelių, kokius mes matome vaisiasluogsnyje. 
Čia viduje nėra jokių audinių ir jokių indų, kaip sėklinių au- 
galų arba paparčių, asiūklių, pataisų arba samanų. Grybas ne- 
turi nei lapų, nei žiedų, nei šaknų. Jis yra labai paprastai su- 
darytas tik iš siūlų — jis yra gniužulinis augalas. 

C. Grybiena ir jos gyvenimas. Išrovę iš že- 
mės baravyką, matysime jo stiebelio pagrinde daug plonų baltų 
siūlų, kuriuos vadina hifais. Jų yra daugybė ir žemėje, kur 
jie sudaro kaip rezginį, vadinamą grybienaarbamiceliu. 
Grybiena iš hifų gyvena žemėje ir yra pats grybas, o baravy- 
kas su koteliu ir su kepurėle yra tik jo vaisiakūnis, kuris 
turi sporų ir išauga tik trumpam laikui, kai reikia sporas pa- 
skleisti. Po to baravykas supūva, o jo grybiena gyvena toliau 
žemėje, kur ji maitinasi įvairiomis pūvančiomis augalų ir gy- 
vulių dalimis. Baravykas yra saprofitas, nes jis gauna reika- 
lingą jam maistą iš negyvų organinių medžiagų. Jeigu jis augtų 
ant gyvo medžio, jis būtų parazitas. Saprofitų reikšmė gam- 
toje labai didelė. Jie suvartoja įvairios rūšies puvenas, kurios 
kitaip gulėtų žemės paviršiuje ir neduotų gyventi kitiems or- 
ganizmams. Miškų žemėje prisirenka daug pūvančios medžia- 
gos — augalų ir gyvulių, ji esti apklota storu nukritusių lapų 
sluogsniu. Be saprofitų čia negalėtų augti sėkliniai augalai, 
medžiai, paparčiai ir t. t. Saprofitai, suvartodami tą pūvan- 
čią medžiagą, daro iš jos tinkamą dirvožemį kitiems augalams 
augti. 

Baravyką tikrinį skiria prie skylėtbudžių 
(Polyporaceae) šeimos, kuri aprėpia visus grybus (budes) su 
skylelėmis vaisiniame sluoksnyje. Iš šios šeimos pažymėtina di- 
delė baravykų (Boletus) gentis su daugybe valgomų grybų, 
pav., baravykas raudonviršis (Boletus rufus); ba- 





1. Pievagrybis valgomasis. 2. Voveruška valgomoji. 

2. Musiomiris paprastasis. „- 4. Piengrybis rudmėsis. 





5. Baravykas tikrasis. 6. Kelmutis paprastasis. 

ravykas lepšė (Boletus scaber); baravykas kaz- 
lėkas (Boletus luteus) ir kt. Pavojingas yra triobagry- 
bis žalingasis (Merulius lacrimans), kuris auga namuo- 
se ir ardo jų medines dalis: grindis, sienas ir t. t. ir gali jas vi- 
siškai sugadinti. Bet kadangi jis reikalingas daug drėgmės, tai 
atsiranda tik drėgnuose namuose arba namuose, pastatytuose 
iš drėgnos medžiagos. Kasmet jis daro ūkininkams daug nuos- 
tolių. Visiems žinomi kempininiai grybai pintis tikroji 
(Fomes fomentarius) buvo vartojama prie skiltuvo ugniai gau- 
ti (įsiskilti). 

Pieš. 30. Lakštabudė. a. Perpiauta plokštelė; b. vaisi- 
nis sluoksnis su bazidėmis ir bazidėsporėmis. 

Be skylėtbudžių (Polyporaceae) yra dar kita didelė kepu- 
rinių grybų šeima — lakštabudžių (Agaricaceae) šeima. 
Šių grybų vaisiakūnis turi apačioje galvelės ne skyleles, bet 
plokšteles, kuriose glūdi bazidės su bazidėsporėmis. Pieva- 
grybis valgomasis, arba šampijonas (Psalliota 
campestris) priskiriamas prie lakštabudžių (Agaricaceae) šei- 
mos, kuri aprėpia visą eilę kitų valgomųjų ir nuodingųjų grybų. 
Iš valgomųjų grybų paminėsime voverušką valgomąją, 
arba gaidelį (Cantharellus cibarius), piengrybį, 
rudmėsę, arba rudukę (Lactarius deliciosus) ir umėdę 
(Russula) geltonos, raudonos arba rausvos spalvos kepurėlėmis. 

Pievagrybį augina Prancūzijoje požeminėse rūsyse ant 
arklių mėšlo parduoti. Iš nuodingųjų grybų pažymėsime m u- 
siomirį paprastąjį (Amanita muscaria). Ant medžių 
kelmų ir ant gyvų medžių dažnai auga grupėmis kelmutis 
Paprastasis (Armillaria mellea). Jis yra kenksmingas me- 
džiui, bet žmonės kelmučius kai kur valgo. 


KLAUSIMAI. 


Kur auga baravykas? 

Kaip atrodo jo vaisiakūnis? 

Kas yra grybiena ir kaip ji gyvena ? 

Kuriuos skylėtbudžius pažįstate, be baravyko ? 

Kuriuos lakštabudžius pažįstate ? 

Nurodykite skirtumus tarp skylėtbudžių ir lakštabudžių. 

21. BUOŽIAGRYBIAI; RŪDYS IR KŪLĖS. 


Iš to, kas anksčiau pasakyta, matome, kad grybai susidaro 
iš hifų, kurie sudaro grybieną ir iš vaisinio kūno, kuris gali 
būti įvairios formos. Atsižvelgiant į vaisiakūnio sudėtį, skiria- 
me dvi šeimas — skylėtbudžių (Polyporaceae) ir la k š- 
tabudžių (Agaricaceae) šeimas. Ne tiktai grybų šeimos, 
bet ir klasės yra nustatytos, atsižvelgiant į vaisiakūnio formą. 
Baravykas tikrasis (Boletus edulis) ir triobagry- 
bis turi buože, arba bazides ir bazidėspores; tokius grybus va- 
dina buožiagrybiais (Basidiomycetes). Baravykas — sa- 
profitas. Bet šioje grybų klasėje yra ir visa eilė pavojingų para- 
zitiškų grybų, kurie kenkia mūsų kultūriniams augalams. Vasa- 
rą Mūsų javus, ypač miežius ir avižas užpuola kūlės. Jų yra 
daug rūšių.  Grybiena, parazituodama javuose, pakeičia pies- 
telę į juodą miltų pavidalo masę. Tai yra kūlės (Ustilago) 
sporos, kurias (pieš. 31) išnešioja vėjas, o kitais metais jos iš- 
auga ir apkrečia jaunus javus, arba sporos lieka ant grūdų pa- 
viršiaus tarp žvynelių, ir pavasarį ūkininkas kartu su apkrės- 
tais grūdais sėja ir kūlių sporas. Kūles priskiria prie kūlie- 
čių (Ustilaginaceae) šeimos. Iš svarbesniųjų kūlių reikia pa- 
minėti: kvietkūlė kietoji (Tilletia tritici), kūlės 
kviečių dulkančiosios (Ustilago tritici), kūlės 
miežių kietosios (Ustilago hordei), kūlės miežių 

dulkančiosios (Ustilago nuda), kūlės avižų dul- 
kančiosios (Ustilago avenae), kūlės avižų kieto- 
sios (Ustilago levis). Apsisaugoti nuo šių grybelių sėklas prieš 
sėjant reikia plauti tam tikrame skiedinyje, kuris prilipusias prie 





Pieš. 32. Rūdys javų juodo- 
ą b | sios. 1. javų lapas su grybu; 
2—3. sporos; 4. raugerškio la- 

Pieš. 31. Avižų kūlės. pas su grybu. 


grūdų sporas sunaikina. Kitas kenksmingas parazitas yra r ū- 
dys. Visi rūdiečių (Pucciniaceae) šeimos grybai yra pa- 
vojingi parazitai, kurie užpuola mūsų kultūrinius augalus ir 
daro ūkininkams didelius nuostolius. Pavojingos yra rūdys 
javų juodosios (Puccinia graminis) (pieš. 32), kurios 
sudaro vasarą ir rudenį javų lapų ir stiebų rudos ir net juodos 
spalvos bruoželius; dėl jų javai silpnėja, nyksta arba duoda la- 
bai mažą derlių. Bet įdomu, kad tas grybas pavasarį auga ne 
ant javų, bet ant raugerškio (Berberis vulgaris) lapų, kuriuose 

jis sudaro geltonos spalvos dėmeles. Grybo grybiena parazituoja 
raugeriškio lapų audiniuose, 0 sporos gyvena minėtose dėme- 
lėse ir, vėjo nešiojamos, apkrečia javus. Kitos rūdys parazi- 
tuoja kituose augaluose. Pav. rūdys avižų vainikuo- 
tosios (Puccinia coronifera) parazituoja vasarą avižose ir 
pavasarį medlievoj šunobelėj (Rhamnus cathartica). 
Apsisaugoti nuo rūdžių grybų labai sunku. 

Rekomenduojama naikinti tuos augalus, kuriuose parazi- 
tuoja rūdis pavasarį, nes tuomet grybas negali gerai išsivys- 
tyti. Dėl to Lietuvoje pravestas yra įstatymas apie privalomą 
visų raugerškių ir šunobelių naikinimą. Rūdys javų juodosios 
ir rudys avižų vainikuotosios dėl to žymiai sumažės arba vie- 
tomis visiškai išnyks. 


KLAUSIMAI. 
1. Kuriuos grybus vadina buožiagrybiais? 
2. Kaip atrodo kūlių grybai ? 
3. Kur auga kūlių grybai? 
4. Nurodykite rūdžių grybo gyvenimo būdą. 


22. SKALSĖ PAPRASTOJI (CLAVICEPS PURPUREA). 
MIELĖS. AUKŠLIAGRYBIAI. 


Vasarą ir rudenį rugiuose dažnai matome didelių, kietų, juo- 
dų grūdų. Tai yra skalsės grybas, kurio grybiena parazituo- 
ja rugių audiniuose, ypač jų piestelėse. Rugiai grybo sporo- 
mis apsikrečia anksti pavasarį ir po to rugių žydėjimo metų 
ant piestelių išauga grybiena, kuri paleidžia daugybę naujų 
sporų, o jos jau gali apkrėsti visą rugių lauką, nes grybiena 
leidžia medaus pavidalo sulčių, kurios pritraukia vabzdžius. 
Vėliau apkrėsta rugių piestelė virsta visiems žinomu skalsės 
grūdu, kuris žiemoja, o kitais metais ant jų išauga nedidelės 
galvutės su įdubimais, kurias vadiname peritecėmis. Šiuose 
įdubimuose randasi daugybė pailgų maišelių, kurių kiekviena- ' 
me yra po aštuonias ilgas, siūliškas sporas; maišelius vadina- 
me aukšliais, o sporas aukšliasporėmis. Aukšlys atatinka kitų 
grybų sporangei. Skalsė labai kenksmingas parazitas, kuris ne 
tiktai mažina rugių derlių, bet kenkia ir žmogaus sveikatai, 
nes turi savyje stiprių nuodų. Duona, kurioje esti daug skalsių, 


= 65 


gali apsarginti pavojinga žmonių liga — ergotizmu. 
1 Dėl to ūkininkams patariama saugotis nuo skalsių 
1 šiuo būdu: dėti sėjami grūdai į druskos tirpalą. Leng- 
vesnės skalsės plauks paviršium, ir nesunku bus jos 
nurankioti nuo paviršiaus, o sunkesni rugių grūdai 
nuskęs į dugną. 


Kenkėjų kultūriniams augalams yra be galo daug. Be 
anksčiau pažymėtų, paminėtini šie: vaisiapūd is Sso- 
dinis (Sclerotinia fructigena) sukelia ant obuolių ratelius, 
kurių baltose arba rusvose pūslelėse auga sporos. Obuoliai 
dėl to supūsta. Raupliagrybis — ant obuolių ir kriau- 
šių atsiranda juodų dėmių, nuo kurių vaisiai nyksta, darosi 
mažesni, deformuojasi ir anksti nukrinta. 

Pavojingas agrastų kenkėjas yra valkčiagry bis 
„Sphaerotheca mors uvae). 





Grybus, kurie turi aukšlius su aštuoniomis aukš- 
liasporėmis mes vadiname aukšliagry biais 
(Ascomycetes). Jų yra labai daug įvairių rūšių, pav., 

t a » | šiudijas ši. o e = 
1 skalsė, vaisiapūdis sodinis, raupliagrybis, pelejūnas, 
pė g valkčiagrybis ir kit. Prie aukšliagrybių priklauso 
a1se ė + 16 
paprastoji. 17 mielės. 
MIELĖS (SACCHAROMYCETES). 
Pyragui kepti vartoja mieles. Mielės taip pat vartojamos alaus ir 


vyno gamybai. Presuotas mieles per- 
ka krautuvėse; jos yra gaminamos 


specialiose dirbtuvėse. Paleidę vande- 
nyje mieles ir žiūrėdami į jas pro 
mikroskopą, pastebėsime, kad jos su- 
darytos iš daugybės bespalvių  aps- 
kritų celių. Chlorofilo tose celėse nėra, 
tai aišku, kad mielės yra grybas, o 
ne dumblis. Įdėję mielių į skystimą 
su cukrumi, pastebėsime, kad visa 
mielių masė auga, didėja, nes kiek- 
viena celė leidžia pumpurus, kurie vis 
auga ir galų gale atsiskiria nuo savo 
motininės celės ir pačios savaime 
ima toliau pumpuruoti. Galų gale su- 
sidaro  pumpuruojančių mielių celių  Pieš. 34. 
kolonijos. Tuo pačiu metu iš skystimo Pumpuruojan- lėsių grybas su 


čios alaus is. 
kyla anglies dvideginio pūslelės, ir baba spoF GIS 

saldus skystimo skonis dingsta. Jis kvepia spiritu, nes mielės esamą skys- 
time cukrų pavertė spiritu ir anglies dvideginiu. "Tai yra vadinamasis 
spiritinis rūgimas. Šita mielių ypatybe paversti cukrų spiritu ir anglies 
dvideginiu ir tokiu būdu sukelti rūgimą naudojasi alui ir vynui daryti. 
Sausos presuotos mielės duonoje sukelia rūgimą: spiritas ir anglies dvi- 
deginis, kuris čia atsiranda, išpučia ir praretina tešlą, ir gauname geres- 
nio ir puresnio pyrago ar duonos. Juodai duonai kepti iš senų laikų var- 
toja raugą — įrūgusią tešlą, kurioje yra daug mielių ir bakterijų, nuo 
kurių duonos tešla gerai kyla ir lengvai įrūgsta. Mielės tokiu būdu yra 
saprofitiniai grybai. Jos vaisos pumpuravimo būdu, o sporų jos beveik 
neturi. Grybienos ir hifų mielės taip pat neturi, 


KLAUSIMAI. 
Kur auga skalsės? 
Kaip vyksta skalsių gyvenimas? 
Kodėl skalsės kenksmingos ? 
Kuriuos grybus vadina aukšliagrybiais ? 
Kur auga mielių grybai? 
Kaip atrodo mielių grybai ir kaip jie veisiasi ? 
Ką sukelia mielių grybai? 
Kokius dar pažįstate aukšliagrybius ? 

23. ZALIEJI DUMBLIAI. KITI DUMBLIAI IR TITNAGI- 
NIAI DUMBLIAI. 
Gniužuliniai augalai. 

A. Kurauga. Negiliuose tvenkiniuose, grioviuose, ba- 
lose ir šiaip negiliuose gėluose vandenyse vasarą ir rudenį 
randame žalių vatos pavidalo gniužulų. Žiūrėdami pro mikros- 
kopą, pastebėsime, kad ši vata sudaryta iš atskirų siūlų. 
Kiekvienas siūlas yra dumblis. Dažniausiai randama maura- 
gimbė (Spirogyra), bet būna ir kitų genčių, pav., Ulothrix, 
Zygnema, Cladophora ir t. t. 

B. Sudarymas. Mauragimbės vata galima tyrinėti 
tiktai pro mikroskopą, kitaip nieko nematysime. Siūlas suda- 
rytas iš daugelio pailgų celių; kiekvienoje celėje matome žalią 
spirališką kaspiną, kuriame yra chlorofilo. Tokius organus 
vadina chromatoforais. Mauragimbė, turėdama chlo- 
rofilo, gali gyventi, kaip ir visi kiti žalios spalvos augalai: 
jie suvartoja savo gyvenimui oro angliarūkštę ir daro iš jos 
krakmolą, t. y. jie asimiliuoja. Ši asimiliacija vyksta tik švie- 
sos dėka, dėl to mauragimbė, kaip ir kiti augalai, be šviesos 
gyventi negali. 

Celėje, be chromatoforų, randame protoplazmos, bespalvio 
gleivėto skystimo, kuriuo išklota vidujinė cėlės sienelė ir ku- 
ris sudaro siūlus, einančius per celės vidurį; jie pripildyti van- 
dens pavidalo skystimo. Tie siūlai susikryžiuoja ir susikirtimo 
vietoje randasi apskritas kūnelis—celės branduolys. 

Mauragimbė neturi nei lapų, nei stiebo, nei 

šaknies, o viduryje nėra indų kūlelių, Tokį augalą 
vadiname gniužulu, o visus tokius augalus — 
gniužuliniais augalais. 

Jie auga daugiausia gėlame 
vandenyje, kai kurių randame 
ant medžių žievės, ant tvorų ir 
sienų, kur sudaro žalios spalvos 
plėneles. Jie visi — šakoti arba 
be šakų siūlai arba yra apskriti 
vienaceliniai organizmai. 

C. Veišimasis. Maura- 
gimbės veisiasi įvairiais būdais. 
Papraščiausias yra dalinimasis. 
Iš vienos celės pasidaro dvi 
naujos, o tos dvi, užaugusios li- 
gi normalaus didumo, vėl dalija- 
si į dvi celes. Kai kada siūlas 
nutrūksta, bet kiekviena dalis 
nenunyksta, O gyvena ir auga 
toliau. Dėl to mauragimbės bū- 
riai greitai didėja. Kartais, ypa- 
čiai rudenį prieš šalčius, mato- 
me pro mikroskopą ant maura- 
gimbės siūlo ataugų. Kartais iš 
kitų gretimų siūlų taip pat išei- 
na ataugų, kurios susijungia su 
pirmojo siūlo ataugomis. Tokiu 
būdu pasidaro kanalas tarpdviejų siūlų, o kartais esti ne 
vienas, o keli toki kanalai. Per tą kanalą vienos celės turinys 
nukeliauja į kito siūlo celę ir su jos turiniu susijungia. Iš tų 
dviejų susijungusių celių turinių pasidaro spora. Spora ap- 
traukta stora plėnele ir dėl to gali gerai išlaikyti sausrą ir šal- 







Pieš. 36. Mauragimbė. 1. siūlo 
galas; 2. du siūlai su sporomis. 

KLAUSIMAI. 


Kur auga mauragimbė ? 

Kaip atrodo mauragimbė ? 

Kaip mauragimbės veisiasi ? 
Kurių dar dumblių skyrių yra? 
Kokia dumblių reikšmė gamtoje? 
Kaip atrodo titnaginiai dumbliai ? 

24. DUMBLIAI IR GRYBAI. BULVIAPŪDIS ARBA BUL- 
VIŲ PUVINYS. (PHYTOPHTHORA INFESTANS). PELĖ- 
SIAI IR DUMBLIAGRYBIAI. 


Dumblius, kaip jau buvo pasakyta, skiriame prie gniu- 
žulinių augalų (Thallophyta) grupės, nes jie turi gniu- 
žulą be stiebo, be lapų, be šaknų. Kiti gniužuliniai organizmai 
yra grybai. Grybai skiriasi nuo dumblių tuo, kad jie ne- 
turi chlorofilo. Nėra nė vieno grybo, kuris būtų tokios žalios 
spalvos kaip kad žiedinių augalų lapai būna; jie visi yra margi, 
pav., musmiris raudonas, baravykas rudas, voveruška geltona. 
Neturėdami chlorofilo grybai negali asimiliuoti, t. y. pasiga- | 
minti organinės medžiagos šviesoje iš oro angliarūkšties. Dėl 
to naudojasi jau pagaminta organine medžiaga. Tokios or- 
ganinės medžiagos jie gauna iš dirvožemio, kur yra daugybė 
gyvulių lavonų arba pūvančių augalų dalių, arba jie gauna rei- 
kalingo jiems maisto iš gyvų organizmų — gyvulių ir augalų. 
Pirmuosius vadina saprofitais, o antruosius — para- 
zitais. 

Grybų yra daugybė įvairių rūšių. Be visiems žinomų val- 
gomųjų grybų, yra dar visai mažų, tik pro mikroskopą tema- 
tomų, parazitiškų grybelių. Daug tarp jų yra ir pavojingų 
kenkėjų, kurie iššaukia pavojingas augalų ligas. Toks kenkė- 
jas yra bulviapūdis. 


A. Kur auga bulviapūdis arba bulvių puvi- 
nys. Vasarą bulvių lapuose dažnai matome nedideles gels- 
vos spalvos dėmeles, kurios vis didėja ir pagaliau pajuoduoja. 
Vėliau lapai arba pūna arba sausam orui esant jie džiūsta, o 
neretai vasaros gale visas bulvių laukas pajuoduoja. Bet ne- 

tiktai antžeminės augalo dalys džiūsta, pradeda pūti ir bulvių 
požeminės dalys ir visas augalas pagaliau nyksta. Kartais įsi- 
žiūrėję į tokias dėmeles, matome ant lapų paviršiaus kaip ir 
baltus voratinklius siūlų pavidale. Tat yra labai povojingas 
bulviapūdis. 


B. Kaip bulviapūdis atrodo. Bulviapūdis susi- 
daro iš dviejų dalių, būtent: viena dalis yra balti vienaceliniai 
siūlai, kurie randasi bulvių lapų viduje ir pačiose bulvėse; jie 
leidžia atžalas į celes ir ištraukia iš jų reikalingą sau maistą. 
Bulviapūdžio baltus siūlus mes vadiname hifais. Dėl to 
bulvė pagaliau nyksta. Antroji dalis yra balti siūlai ant lapų 
paviršiaus. 


C. Kaip bulviapūdis 
išsiplatina. Įsižiūrėjus mi- 
kroskopu matome, kad balti siū- 
lai ant lapų paviršiaus yra išsi- 
šakoję ir turi šakelių galeliuose 
sustorėjimus. Tai yra s p 0- 
rangės, jose randasi sporos. 
Sporos plaukioja lietaus ir ra- 
sos vandenyje ir greitai apkre- 
čia kitus augalus. Dėl to bul- 
viapūdis ypač išsiplatina drėgną 
vasarą, sausame ore jo daug 
mažiau yra. 


D. Kaip apsisaugoti 
nuo bulviapūdžio. Ap- 
sisaugoti nuo bulviapūdžio rei- 
kia tokiu būdu, kad rudenyje 
panaikinti visas apkrėstas ant- 
žemines ir požemines bulvių da- 
lis, o pavasarį sodinti tiktai vi- Pieš. 38. Bulviapūdis: A. Grybo ša- 
siškai sveikas, nesupuvusias ir kutė su sporangėmis. B ir C. Jau- 


: na ir subrendusi sporangės. D. Žiu- 
neapkrėstas bulves. Eeliusta. Aipėra, 

Pelėsiai. 


Pelėsiai auga ant pūvančios organinės medžiagos. "Tai yra 
saprofitai, nes jie suvartoja tiktai negyvą organinę medžiagą. 
Yra daug įvairių pelėsių grybų. Vienas įdomiausių yra pelė- 
sis paprastasis (Mucor mucedo). Paimsime duonos ga- 
balą, sušlapinsime, padėsime ant lėkštelės ir uždengsime stiklu. 
Per kelias dienas duona apaugs pilkais pelėsiais. Tai augalo 
hifai, kurie iš duonos gauna reikalingo sau maisto. Ant pelė- 
sių paviršiaus matyti daugybė juodų galvelių. Pro mikros- 
kopą matyti, kad kiekviena galvelė yra pusrutulio formos mai- 
šelis — sporangė ant ilgo kotelio, o viduje glūdi daugybė sporų. 
Sporangė sprogsta, sporos išeina į lauką ir, būdamos labai leng- 
vos, vėjo pernešamos, apkrečia kitus organinius daiktus, pav., 
vaisius, uogas ir t. t. Šio pelėsio nereikia painioti su žals- 
vu pelėjūnu (Penicillium), kuris taip pat visur auga 
pūvančiuose organiniuose daiktuose ir dažnai drėgnose vietose 
atsiranda net ant batų ir drabužių. Visi pelėsiai skiriasi ne 
tiktai savo spalva, bet ir sporangių forma. 

Bulviapūdis ir pelėsis paprastasis susidaro, kaip nurodyta, 
iš baltų siūlų, t. y. hifų. Šios hifos baltos, o ne žalios spalvos, 
t. y. jos neturi savyje chlorofilo, kuris yra pav., pas melsva- 
dumblius, mauragimbes ir pas kitus dumblius. Bulviapūdis ir 
pelėsis yra grybai, t. y. augalai, kurie susidaro iš neturinčių 
chlorofilo hifų ir gyvena kito augalo arba gyvulio sąskaiton 
arba naudojasi kita gatava organine medžiaga. Grybų yra la- 
bai daug rūšių, Grybus, kurie susidaro iš paprastųjų baltų 
viencelinių hifų ir kurie turi sporanges su sporomis, mes vadi- 
name dumbliagrybiais (Phycomycetes). 

Grybų hifai dažnai sudaro rezginį, t. y. grybieną arba micelį. 


KLAUSIMAI. 


Kur auga bulviapūdis ? 

Kaip atrodo bulviapūdis ? 

Kaip dauginasi bulviapūdis ? 

Kaip apsisaugoti nuo bulviapūdžio ? 

Kuo skiriasi grybai nuo dumblių ? 

Kaip atrodo pelėsis paprastasis ? 

Kokius augalus mes vadiname dumbliagrybiais. 

25. KERPĖS (LICHENES). SPORINIAI IR ŽIEDINIAI 
AUGALAI. 


Turėjome progą susipažinti su dumbliais ir su grybais. Da- 
bar pereisime prie kerpių (Lichenes), kurios sudarytos iš 
dumblių ir iš grybų kartu. 

A. Kur auga. Ant medžių, medinių sienų ir akmenų 
dažnai auga geltonas, lapų pavidalo, augalas. 

 Pieš. 39. Sieninė kerpė ant medžio šakos ir kerpės kūno piūvis su 
dumbliais (A.). 

B. Kerpių esmė. Žiūrėdami pro mikroskopą į ploną 
kerpių kūno piūvį, galime pastebėti, kad jis yra sudarytas iš 
bespalvių grybų hifų, kuriuose glūdi žalios spalvos vienacelių 
dumblių sluoksnis. Kerpė sudaryta iš grybų ir dumblių. 
Dumbliai, kaip ir visi žalieji augalai, gali patys savaime ga- 
mintis reikalingo sau maisto iš oro angliarūgšties. Grybas 
gali suvartoti tik pagamintą organinę medžiagą. Jis yra sa- 
profitas arba parazitas. Pasirodo, kad kerpėse grybas sudaro 
dumbliams augimo vietą, saugo juos nuo šalčių ir sausros, jis 
„ laiko dumblius prie žemės, prie uolų, prie smėlio, parūpina 
jiems drėgmės. Dumbliai vėl atsimoka kerpėms, duodami rei- 
kalingos medžiagos gyventi. Grybas naudingas dumbliams, o 
dumbliai padeda gyventi grybams. Toks dviejų organizmų gy- 
venimas drauge, iš kurių vienas padeda kitam organizmui ir 
atvirkščiai, vadinasi simbiozas. Kerpė yra dumblių ir 
grybų simbiozo pavyzdys. 

C. Veisimasis. Kerpės veisiasi įvairiais būdais. Pum- 
purėliai — kruopelės, vadinamosios soredės, sudarytos iš 
"dumblių celių; jos apsuptos grybų hifais. Jos atsiskiria nuo 
kerpės kūno, ir vėjas išpusto jas po laukus, kur tinkamoje vie- 
toje jos išauga naujomis kerpėmis. Be to, kerpės paviršium ma- 

tome lėkšteles arba tumo pavidalo organus, kuriuos vadiname 
apotecėmis. Išilgai perpiovę ir išnagrinėje apotecę pro mi- 
kroskopą, matome, kad ji pati sudaryta iš grybų hifų su dumblių 
sluoksniais. Paviršium yra lygiagrečių pailgų celių sluoksnis. 
Tai yra aukšliai, grybo veisimosi būdas, o kiekviename aukš- 
lyje yra po aštuonias sporas, vadinamas aukšliaspores arba 
askosporas, kurios išeina laukan ir, susiradusios tinkamą 
dumblį išauga su juo 
kartu nauju augalu. 
Spora be  dumblio 
nyksta, ji negali be jo 
gyventi. Kerpių gry- 
bas yra aukšliagrybis 
(Ascomycetes). 





Pieš. 40. Kerpė. 1. išilginis piūvis 

per apotecę su vaisiniu sluoks- 

niu; 2. vaisinio sluoksnio dalis su 
aukšliais. 

Pieš. 42. Kerpena islandinė. 


Kerpių gamtoje yra labai daug ir jos turi labai didelę reikš- 
mę. Kerpės itin gausiai auga aukštuose kalnuose ir šiaurės 
kraštų uolose, kur kitų augalų nėra. Jos paruošia dirvą kitiems 
augalams augti, nes ardo uolas ir pūdamos sudaro dirvožemį, 
ant kurio jau gali augti kiti augalai, pav., samanos, o vėliau — 
ir sėkliniai augalai. Kerpės visai sausą smėlį ir uolas per ilgą 
laiką padaro dirvožemiu, kur gali augti augalai. Kerpių esama 
labai įvairios formos: yra lapo pavidalo kerpių, pav., kežas 
(Parmelia), krūmų, žievės pavidalo ir kt. Iš krūmų pavidalo 
kerpių ypatingai svarbi yra šiūrės (Cladonia) gentis, kuri 

auga ir Lietuvos miškuose, o šiaurės kraštuose užima didelius 
plotus ir sudaro svarbiausią pašarą šiaurės elniams. Be jų šiau- 
rės kraštų gyventojai, lapiai ir samojiedai, negalėtų gyventi, 
nes elnias jų svarbiausias naminis gyvulys. Kerpenė islan- 
dinė (Cetraria islandica), kuri auga sausuose Lietuvos miš- 
kuose, yra vaistinis augalas. 

Papartis, asiūklis, pataisai, samanos, grybai, dumbliai, ker- 
pės ir bakterijos (ž. toliau) yra augalai, kurie neturi žiedo, O 
veisiasi sporomis. "Tokius augalus mes vadiname bežie- 
džiais arba sporiniais augalais, priešingai augalams su žie- 
dais, kuriuos mes vadiname žiediniais augalais. 


KLAUSIMAI. 
Iš kurių organizmų sudarytos kerpės? 
Ką vadiname simbiozu ? 
Kaip kerpės veisiasi ? 
Kurią reikšmę kerpės turi gamtoje ? 
Kurias kerpes pažįstate? 
Kurie augalai vadinami sporiniais augalais ? 
Kurie augalai vadinami žiediniais augalais ? 

26. BAKTERIJOS. STIEBINIAI IR GNIUŽULINIAI 
AUGALAI. 


Prie žemiausių organizmų priskiriame bakterijas. Jos tesu- 
darytos iš vienos celės ir neturi viduje branduolio. Jos tokios 
mažytės, kad galima pastebėti tik pro stipriausią mikroskopą, 
o paprasta akimi jų visai nematyti. Jos esti įvairių formų: ap- 
valios, pailgos, spiralinės arba išlenktos lazdelės pavidalo. Daž- 
nai jos turi žiuželius, kuriais juda. Bakterijos veisiasi paprastu 
skirstymosi būdu, t. y. jų celė skyla į dvi naujas celes. Be to, 
yra dar sporų, iš kurių jos išauga. 

Bakterijų reikšmė gamtoje labai didelė, nes bakterijos, 
neturėdamos chlorofilo, maitinasi pagaminta organine medžia- 
ga — gyva arba negyva. Kai bakterijos gyvena ant gyvų or- 
ganizmų ir įeina į jo maistą, gali sukelti pavojingų ligų. Bakte- 
rijos sukelia visą eilę žmonių ligų, pav., difteritą, škarlatiną, 
gripą, plaučių uždegimą, tuberkuliozą, cholerą, šiltinę ir kt. Šių 
ligų priežastis yra bakterijos, kurios susargdina žmogų. Gy- 
vuliuose taip pat parazituoja visa eilė bakterijų. Bakterijos 

sukelia pavojingą kiaulių raudonligę, gyvulių marą, raguočių, 
avių, elnių ir kt.; blužnies uždegimą sukelia taip pat tam tikros 
bakterijos. Bakterijos gyvena ir augaluose. Pavojingą vaisme- 
džių vėžį išugdo bakterijos. Ivairūs pūliavimai, pav., dantų ar- 
ba šiaip žaizdų, sukeliami bakterijų. Bet bakterijos gyvena ne 
tiktai gyvuose organizmuose. Jų yra labai daug ir negyvoj or- 
ganinėj medžiagoj. Visur, kur vyksta organinės medžiagos puvi- 
mas, šio puvimo priežastis yra bakterijos, pav., lavonų, augalų 
ir gyvulių puvimas yra bakterijų darbas. Be bakterijų visas 
žemės paviršius ir visi vandenys būtų nukloti lavonais ir ne- 
būtų žemėje nė mažiausios vietos augalams augti; visi auga- 
lai, gyvuliai ir žmonės turėtų išnykti. Bakterijos gyvena ir miš- 
kuose pūvančiuose lapuose ir augalų dalyse; jos ne tiktai gy- 
vena puvenose, bet yra ir puvimo kaltininkės. 


Bakterijos sužadina įvairių rūgimų procesą. Tą galima 


išrodyti šitokiu tyrimu: imsime stiklinę kolbą ir įpilsime alaus 
arba vyno. Po kelių dienų skystimas kolboje pasidarys rūkš- 
tus — spiritas, arba alkoholis pavirto actu. Tas pats alus 
arba vynas, įpiltas į kitą, bet užkimštą kolbą, nepasidarys 
rūkštus, bet reikia kolbą nors trumpam laikui atkimšti ir vėl 
rasime alaus arba vyno vietoje acto, nes į kolbą pateko rū- 
gimo bakterijų. Toks procesas vadinamas rūgimo pro- 
cesu. Rūgsta ir kitos organinės medžiagos, pav., žinoma, 
kad rūgsta pienas, kopūstai, vaisiai ir daržovės. Pienas su- 
rūgsta tik rūgimo bakterijų dėka. 

Bakterijų yra visur; jos taip išplinta dėl to, kad jos labai 
mažos. Bet dar mažesnės yra bakterijų sporos, kurių yra 
visur — ore, dulkėse, vandenyje ir kurios labai atsparios šal- 
čiams, šilumai, sausrai. Iš kiekvienos sporos gali išaugti nauja 
bakterija, o kiekviena bakterija gali suskilti į dvi dalis; kiek- 
viena dalis išauga, vėl skyla ir t. t. Skilimas vyksta taip greit, 
jog per kelias valandas iš vienos bakterijos gali atsirasti mili- 
jonai naujų bakterijų. Aišku, kad toks spartus bakterijų pli- 
timas yra pavojingas, nes viena, sakysim, šiltinės arba džio- 
vos bakterija, pakliuvus į žmogaus kūną, kelis kartus skilusi, 
gali apkrėsti visą jo kūną. Pavojingas bakterijų veikimas pa- 
reina nuo nuodų, kurių yra jų kūne. "Tuos nuodus bakterijos 
išmeta į apkrėstą organizmą arba pačios, jau mirusios, virsta 

nuodais, kurie pereina į gyvulių arba žmonių kraują. Įšvirkšt- 
dami, pav., į arklių kraują šių bakterijų nuodų tokį mažą kiekį, 
nuo kurio arkliai nesuserga, arklių kraujuje sužadiname tam 
tikrą medžiagą, kuri šiuos nuodus silpnina. Įskiepiję dabar 
susirgusiam apkrečiama liga žmogui preparatą, pagamintą iš 


Pieš. 43. Bakterijos. 


tokio arklio kraujo, įnešame į jo kraują medžiagą, kuri bakte- 
rijų nuodus silpnina. Tokiu būdu galime apsaugoti žmones 
nuo įvairių, bakterijų sukeliamų apkrečiamųjų ligų, pav., nuo 
difterito, o ypač nuo raupų. Skiepijimas nuo raupų yra dabar 
privalomas visuose kultūringuose kraštuose. 


Kova su bakterijomis. 


Kova su bakterijomis ir apsauga nuo jų ypačiai nuo 
kenksmingųjų, kurios sukelia įvairių rūšių ligas, yra gana sun- 
ki. Mokslininkai tyrinėja bakterijų gyvenimo sąlygas, jų bio- 
logiją, jų veisimosi būdus ir suseka, kad apsisaugoti nuo dau- 
gumo jų galima ir nesunku. Susirgus žmogui apkrečiama li- 
ga, o visomis apkrečiamomis ligomis susergama nuo bakterijų, 
gydytojas atskiria ligonį nuo sveikų žmonių, kad bakterijomis. 
neapkrėstų. Ligai pasibaigus, gydytojas dezinfekuoja ligonio 
kambarį, jo rūbus, indus ir .t t., kad neliktų bakterijų arba jų 
sporų. Dezinfekcijai vartoja įvairių rūkščių, pav., karboliaus, 
boro rūkštis ir t. t., nes bakterijos bijo rūkščių, ir rūkštys jas 
užmuša. Žaizdas gydytojas dezinfekuoja, t. y. užmuša bakte- 
rijas, sublimatu, boro rūkštimi ir t. t. arba ir jodoformu ar 
kitais nuodais, nes bakterijos nuodų bijo. Bakterijos, kaip pa- 
rodo bandymai, bijo karščio; jos geriausiai auga 25—30 laips- 
nių temperatūroj, bet miršta 60 lapsnių temperatūroj. Tuo pa- 

grįstas įvairių maisto produktų, pav., daržovių, vaisių arba 
uogų konservavimas. Reikia tiktai tie daiktai prieš tai gerai 
išvirinti ir laikyti uždarytuose induose, kad negalėtų pakliūti 
iš oro bakterijų arba jų sporų. Dėl to konservai pardavinėjami 
sandariose skardinėse. Dažnai dideliu karščių bakterijos naiki- 
namos ant indų ir instrumentų, kuriuos vartoja gydytojai arba 
ant įvairių daiktų, kuriuos turėjo rankose ligonis, sergąs apkre- 
čiamąja liga. Tokį bakterijų naikinimą vadiname steriliza- 
cija, nuo žodžio sterilis — bevaisis. Bakterijos labai jautrios 
šviesai; kur daug yra saulės — bakterijos išnyksta. Dėl to sau- 
lėti kambariai sveikesni už kambarius be saulės, ir šeimininkės 
išdėsto dažnai saulėje drabužius, patalines ir baldus. Bakteri- 
joms gyventi reikia vandens. Atėmus vandenį iš organinės me- 
džiagos, pav., iš mėsos, daržovių, vaisių, grybų ir t. t., bakte- | 
rijos negali augti ir tų daiktų pūdyti. Tuo pagrįstas maisto 
konservavimas džiovinant. Bakterijoms nepatinka ne tik įvai- 
rių rūšių rūkštys, pav., karboliaus, boro ir kitos, bet ir stip- 
rūs kitų daiktų skiediniai, pav., cukraus, druskos, acto ir t. t. 
Žmonės vartoja uogainėms cukrų, grybams ir kitiems daiktams 
druską, grybus marinuoja actu, kad bakterijos negalėtų tų 
daiktų supūdyti. Mėsą ir dešras rūko dūmuose, nes dūmai taip 
pat užmuša bakterijas, o naujos bakterijos negali gyventi rū- 
kytuose daiktuose. | 

Visi žiediniai augalai, o iš sporinių augalų papartis, asiūk- 
lis, pataisai ir sąmanos turi stiebą, lapus ir šaknį. Mes tokius 
augalus vadiname stiebiniais augalais (Cormophyta). 
Grybai ir dumbliai, kaip jau anksčiau pasakyta, be to, kerpės 
ir bakterijos stiebo, šaknies ir lapų neturi, jų kūnas yra pa- 
prastai sudarytas, jie susidaro iš t. v. gniužulo. Tat yra, kaip 
jau buvo paminėta, sniužuliniai augalai. 


KLAUSIMAI. 


Kaip atrodo bakterijos ? 

Kur gyvena bakterijos ? 

Kokia reikšmė bakterijų gamtoje? 

Kaip bakterijos veisiasi ? 

Kaip galima su bakterijomis kovoti ? 

Kuo pagrįsti dezinfekcija ir maisto konservavimas? 
Kuo skiriasi stiebiniai augalai nuo gniužulinių augalų ? 

27. PLŪKĖ BALTAŽIEDĖ (ANEMONE NEMOROSA). 


A. Kurauga. Anksti pavasarį, balandžio mėnesyje, pra- 
deda žydėti plūkė baltažiedė. Ją, baltai žydinčią, galime rasti 
visuose Lietuvos miš- 
kuose; neauga ji tik 
sausuose pušynuose ir 
pelkėtuose alksnynuose. 
Vasarą stiebas ir lapai 
nudžiūsta, bet žemėje 
lieka stiebašaknis. 


B. Požeminis 
—stiebas — stieba- 
šaknis. Kasdami že- 
mėje randame gulintį 
plūkės stiebą su daugy- 
be šaknelių, t. v. stie- 
bašaknį. Jis yra, ne- 
lyginant, atsarginės me- 
džiagos sandėlis. Į tą 
sandėlį augalas jau pra- 
ėjusiais metais sukrovė 
visa, kas reikalinga jo 
— raidai, kai išaušta pa- 
vasaris. Rudenį viena- 
me požeminio stiebo V APL 
gale rasime pumpurą, | įgsedibliikas 
apaugusį baltais žvynų r WF 2.9 
pavidalo lapeliais. Kitą  Pieš. 44 Plūkė baltažiedė. 1. anksti pava- 


pavasarį iš šito pumpu- sarį; 2. žydėjimo metu; 3. lapams ir stiebui 
numirus. 





ro išaugs naujas stie- 

bas, o greta jo išaugs naujas pumpuras. Iš šių kasmet viename 
gale atsirandančių pumpurų stiebas auga vis toliau, o iš kito 
galo jis vis nyksta. Tokiu būdu augalas iš lėto žemėje keliauja. 
Kartais stiebašaknis išsišakoja, ir tuomet išauga iš jo du arba 
daugiau atskirų augalų. Tokiu būdu stiebašakniais plūkės 
veisiasi. 

C. Stiebas ir lapai. Iš vasarą susidariusio pumpuro 
rudenį išauga plūkės stiebas su trimis karpytais, iš vienos vie- 
tos išaugusiais žaliais lapais. Tokį lapų išaugimą vadina m e n- 
turiniu. Jie, palyginti su stiebu, ploni, gana dideli, mažai 
plaukuoti ir dėl to gali išgarinti daug vandens. Tai aiškiai ga- 
lime matyti iš to, kad nuskinta plūkė greit suvysta. Bet drėg- 
noje miško žemėje plūkė užtenkamai gauna vandens, ir jau ne- 
reikia ypatingų priemonių vandens garinimui mažinti. Įsižiū- 
rėję į plūkės požeminį stiebą rudenį, pastebėsime, kad jis ap- 
dengtas jaunais ir baltais lapeliais. Tokius lapelius, kurie den- 
gia stiebo arba žiedo pumpurą, vadina dengiamaisiais 
lapais. Kartais plūkė turi dar atskirą lapą, kuris išauga ant 
ilgo lapkočio. Stiebas su lapais ir žiedais yra vienametis, nes 
jis vasarą nudžiūsta, o stiebašaknis gali gyventi daug metų. 
Plūkė dėl to yra daugiametis augalas. 

D. Žiedasir vaisius. Aukščiau lapų stiebo viršūnėje 
išauga tiktai vienas žiedas, kuris turi paprastą apyžiedį, daž- 
niausiai 6 baltų rausvų lapelių. Žiedo viduryje yra daugybė 
siūlelių geltonomis galvelėmis. Tai yra kuokeliai. Geltonas 
galveles vadina dulkinėmis, nes jų viduje yra geltonų mil- 
telių — dulkelių. Žiedo viduje yra galvelė, sudaryta iš daugy- 
bės laisvų piestelių, o piestelių viduje randasi sėklakiau- 
šiai, iš kurių vėliau išsivysto sėkla. Žiedas yra taisyklin- 
gas, nes visi apyžiedžio lapeliai yra vienodo didumo. Dulkelei 
pakliuvus į piestelę, susiverčia vaisius. "Tokį dulkelės per- 
kėlimą iš dulkinės į piestelę vadina apdulkinimu. Plūkės žie- 
dą apdulkina vabzdžiai, kurie ieško žieduose medaus, tik čia 
jo neranda, nes plūkė medaus negamina, bet vabzdžiai apsčiai 
randa dulkelių, kurių plūkė turi labai daug. Apdulkinta kiek- 
viena piestelė duoda vaisių su viena sėkla ir minkštu luobeliu. 
Tokį vaisių vadina lapavaisiu. 


KLAUSIMAI. 


Kur auga ir kada žydi plūkė? 

Ką vadiname stiebašakniu ? 

Kam stiebašaknis reikalingas? 

Kokį lapų išaugimą iš stiebo vadiname menturiniu ? 
Kaip atrodo plūkės lapai? 

Kaip atrodo plūkės žiedas ir iš kelių dalių jis sudarytas ? 

Kurio būdu plūkės žiedas apdulkinamas ? 

Ką vadiname apyžiedžiu ? 

Ką vadiname lapavaisiu ? !, 

28. VĖDRYNAS ŠVITRIEŠIS (RANUNCULUS FICARIA). 
ŠAKNIAGUMBIS. 


A. Kur ir kada auga. Anksti pavasarį drėgnose pie- 
vose, pakrūmėse ir kitose tokiose vietose pasirodo geltoni v ė d- 
ryno švitriešio žiedai; vėliau, vasaros pradžioje, antže- 
"minės augalo dalys išnyksta, ir pasilieka tiktai jo požeminė 
dalis. 

B. Šaknisiršakniagumbiai. Išrovę švitriešį, ma- 
tytumėm tarp šaknų daugybę mažų gumbelių, kuriuose sukrau- 
ta reikalinga augalui augti medžiaga. Tuos gumbelius vadina 
šakniagumbiais, — jie yra sustorėjusios augalo šak- 
nys. Iš tų šakniagumbių augalas gali jau anksti pavasarį augti, 
nes jie yra, kaip ir plūkės stiebašaknis, maisto sandėlis. Šak- 
niagumbius turi ir daugelis kitų augalų, pav. — jurginis. 

C. Stiebas ir lapai. Švitriešis turi daug išsišakojusių 
stiebų su daugeliu lapų ir žiedų. Šie stiebai išauga iš pum- 
purų, kurių rudenį galima rasti ant augalo toje vietoje, kur 
šakniagumbiai susijungia. Jauną auglį, augantį žemėje, sau- 
goja bespalviai plėvelės pavidalo lapeliai, panašūs į kylį; augliui 
išlindus į žemės paviršių, tarp šių plėvelių išauga žalios lapų 
dalys. | 

Kol švitriešis auga vienas, jo stiebai driekiasi žemės pavir- 
šiuje; kada jis auga tarp kitų augalų, stiebas auga stačiai į vir- 
šų — į šviesą. 

Lapai yra inksto arba širdies pavidalo, karbuotais kraš- 
tais. Lapkočiai apačioje platesni ir turi makštį, kuri apsau- 
goja jaunas, išaugančias iš lapų pažasčių šakeles. Viršutiniai, 
arčiau prie viršūnės lapai daug mažesni už lapus, augančius 
apačioje, ir dėl to jie gali gauti užtektinai šviesos. Lapų pa- 
žastėse randama mažų bulbelių, kurios, augalui mirus, guli ant 
žemės, ir kitais metais iš jų išauga nauji augalai. Nors švit- 
riešio stiebas ir lapai gana mėsingi ir sultingi, bet gyvuliai jo 
neėda, nes visas augalas neskanus ir jame yra nestiprių nuodų. 





Pieš. 45. Švitriešis. 1. žydintis augalas; 2. auglys prasikala iš že- 


mės; 3. žiedas prasiskleidęs; 4. žiedas uždarytas; 5. lapavaisių rinkinys; 
6. pereitų metų bulbelės. 

D. Žiedas. Švitriešis turi daug žiedų, kurie auga atski- 
rai ant žiedkočių. Jie yra taisyklingi kaip ir plūkės žiedai, bet 
turi sudėtinį apyžiedį, kuris sudarytas iš trijų žalių taurė- 
lapių ir iš aštuonių arba daugiau geltonų vainiklapių. 
Kuokelių ir piestelių yra daug, nelyginant, kaip plūkės, o vai- 
sius yra lapavaisis su viena sėkla. Geltonų žiedų spalva privi- 
lioja daugybę vabzdžų, kurie vamzdelių dugne randa medaus. 
Vakare žiedas susiglaudžia; vainiko ir taurės lapai uždengia 
viduje žiedo dalį ir saugoja dulkeles ir medų nuo nakties rasos. 
Lyjant žiedai taip pat susiglaudžia. 


KLAUSIMAI. 


Kur auga ir kada žydi švitriešis ? 

Kas yra šakniagumbis ? 

Kam šakniagumbis reikalingas? 

Kaip atrodo švitriešio lapai ? 

Kaip atrodo švitriešio žiedai? 

Kuo skiriasi švitriešio žiedas nuo plūkės žiedo? 
Kaip švitriešio žiedas apdulkinamas? 

29. VĖDRYNIEČIAI. ŽIBUOKLĖ IR PURIENA. PILNAVI- 
DURIAI AUGALAI. LUGNIEČIAI. VAISTINIAI AUGALAI. 


Plūkė baltažiedė ir vėdrynas švitriešis turi daug bendrų 
žymių, būtent: daugybę kuokelių, daug palaidų piestelių; jie 
turi paprastą arba sudėtinį apyžiedį, kurio lapeliai su vienas 
kitu nesuaugę, bet palaidi; apyžiedis taisyklingas. 

Plūkė ir švitriešis priskiriami prie didelės vėdryniečių 
šeimos, lotyniškai Ranunculaceae vadinamos. Ranunculus — 
vėdrynas. | 

Vėdryniečių šeima apima žoles, augančias šaltesniame kli- 
mate; atogrąžų kraštuose jų nėra. Yra labai daug rūšių Lietu- 
voje. Tat yra pievų arba miškų augalai, ar piktžolės; daug 
yra ir dekoratyvinių augalų soduose ir kaimo darželiuose. 
Vėdryniečių šeimos augalai paprastai nuodingi. Iš vėdryniečių 
šeimos pažymėsime šiuos augalus. 

Be vėdryno švitriešio, vėdrynų (lot. Ranunculus) yra ga- 
na daug rūšių Lietuvoje, pav., vėdrynas ait rusis arba 
velnio taboka (Ranunculus acer) auga pievose; vėdrynas. 

ti medaus. Čebatėlis (Aconitum Napellus) (pieš. 46,3) taip 
pat turi nevienodos rūšies vainiklapius. Kiekvienas pastebėjo, 
kad žiedai auga ant stiebo ne po vieną, bet po daug kartu. To- 
kį žiedų rinkinį vadina žiedynu. Čebatėlio žiedynas sudarytas 
iš daugybės žiedų, kurių kiekvienas prisegtas trumpu žiedkočių 
prie bendro stiebo. Tokį žiedyną vadina šluotele. Kiekvie- 
nas, tur būt, pastebėjo, kad viršutinis kiekvieno žiedo vainik- 
lapis yra daug didesnis ir kitaip atrodo, negu šoniniai arba 

Pieš. 46. 1. Puriena lukšta. a. lapavaisių rinkinys; b. atskiras ati- 
darytas lapavaisius. 2. Sinavadas. 3. Čebatėlis. 4. Pentinius raguolis. 


apatiniai vainiklapiai. Toks žiedas su nelygiais vainiklapiais 
vadinamas netaisyklingu žiedu. Netaisyklingus žie- 
dus turi, pav., pupa, žirnis ir kt. augalai. Žiedus vienodais vai- 
niklapiais vadina taisyklingais žiedais. Pentinius (Delphi- 
nium) (pieš 46,4) taip pat turi netaisyklingus žiedus, būtent; 
vienas apatinis vainiklapis turi ilgą atžalą — pentiną, kuriame 
randama medaus. Pentinius dažnai auginamas darželiuose. 
Pentinius raguolis arba dederšpuolė, raginėlis (Del- 
phinium Consolida) violetiniais žiedais dažnai auga, kaip pik- 
žolė, laukuose. 

Daug panašumo į vėdryniečių šeimą turi lugniečių (Nymphaea- 
ceae) šeima: žiedai turi daug kuokelių, vainiklapių būna daug arba tik 

penki, bet piestelės suaugę kartu į vieną mezginę, iš kurios išauga vaisius 
— dėžutė su daugybe sėklų. Lugniečiai yra vandens augalai ir prisitaikę 
gyventi vandenyje. Lugniečių šeimos Lietuvoje auga undlelija pa- 
prastoji (Nymphaea alba) baltais ir lugnė paprastoji (Nu- 
phar luteum) geltonais žiedais. Atogrąžų kraštuose yra daug kitų lugnie- 
čių rūšių, kurių įdomiausia yra Victoria regia, t. V. karališkoji 
Viktorija, kurios lapai siekia ligi 2 m. diametro ir kuri auga pietų Ameri- 
koje, pav. — Brazilijoje. Vytauto Didžiojo Universiteto Botanikos sode 
Victoria regia kas metai auginama šiltnamyje. Jos lapai yra toki stiprūs, 
jog ant jų gali stovėti ne tik vaikas, bet ir suaugęs žmogus. 


VAISTINIAI AUGALAI. 


Čebatėlis ir pentinius yra vaistiniai augalai. Vaistiniai auga- 
lai yra toki augalai, kurie vartojami, kaip vaistas, žmogaus arba gyvulio 
ligoms gydyti. Šių augalų lapus, visą žolę, žiedus, vaisius arba šaknis mes 
vartojame vaistams. Vaistinių augalų yra įvairiose šeimose. Mes jau pa- 
žinome čebatėlį (Aconitum Napellus) ir šilagėlę (Pulsatilla) vėdryniečių 
šeimos; jų yra daug erškėtiečių, lelijiečių, o ypatingai daug bulviečių ir 
lupažiedžių šeimose. Vaistinių augalų Lietuvoje auginama, pav., ramunė- 
lės, pipirmėtės ir kt., arba jie savaime auga mūsų krašte. Tokius augalus 
žmonės renka, parduoda vaistinėse. Tik Lietuvoje toks laukinių vaistinių 
augalų rinkimas ligi šio laiko dar nėra gerai sutvarkytas, ir daug vaistinių 
augalų žaliavos yra įgabenama iš užsienio. Be vaistinių augalų, vartoja- 
mų vaistinėse, yra visa eilė tokių, kurių gydytojai, kaip vaistinių, nepripa- 
žįsta; juos, kaip vaistus, vartoja tik liaudis. Reikia stengtis kaip galima 
daugiau rinkti ir auginti vaistinių augalų, kad mažiau reiktų jų įsivežti 
iš kitų kraštų. 


KLAUSIMAI. 


Kuo charakteringa vėdryniečių šeima ? 

Kas yra šeima, gentis, rūšis ir atmaina? 

Kurie augalai priklauso vėdryniečių šeimai ? 

Koki žiedai vadinami pilnaviduriais? 

Kokius ir kuriuos augalus vadina vaistiniais augalais ? 

30. GLUOSNIS IR LAZDYNAS. VIENALYČIAI AUGALAI, 
VIENKAMIENIAI IR DVIKAMIENIAI AUGALAI. 


A. Kur auga. Gluosnis blindė (Salix caprea) 
yra krūmas arba nedidelis medelis, kuris auga lapuotuose miš- 
kuose, krūmuose, prie griovių, paupiais ir t. t. Anksti pavasa- 
rį pasirodo sidabriniais plaukeliais apžėlusių žiedo pumpurų 

ti medaus. Čebatėlis (Aconitum Napellus) (pieš. 46,3) taip 
pat turi nevienodos rūšies vainiklapius. Kiekvienas pastebėjo, 
kad žiedai auga ant stiebo ne po vieną, bet po daug kartu. To- 
kį žiedų rinkinį vadina žiedynu. Čebatėlio žiedynas sudarytas 
iš daugybės žiedų, kurių kiekvienas prisegtas trumpu žiedkočių 
prie bendro stiebo. Tokį žiedyną vadina šluotelė. Kiekvie- 
nas, tur būt, pastebėjo, kad viršutinis kiekvieno žiedo vainik- 
lapis yra daug didesnis ir kitaip atrodo, negu šoniniai arba 





Pieš. 46. 1. Puriena lukšta. a. lapavaisių rinkinys; Db. atskiras ati- 
darytas lapavaisius. 2. Sinavadas. 3. Čebatėlis. 4. Pentinius raguolis. 


apatiniai vainiklapiai. Toks žiedas su nelygiais vainiklapiais 
vadinamas netaisyklingų žiedu. Netaisyklingus žie- 
dus turi, pav., pupa, žirnis ir kt. augalai. Žiedus vienodais vai- 
niklapiais vadina taisyklingais žiedais. Pentinius (Delphi- 
nium) (pieš 46,4) taip pat turi netaisyklingus žiedus, būtent: 
vienas apatinis vainiklapis turi ilgą atžalą — pentiną, kuriame 
randama medaus. Pentinius dažnai auginamas darželiuose. 
Pentinius raguolis arba dederšpuolė, raginėlis (Del- 
phinium Consolida) violetiniais žiedais dažnai auga, kaip pik- 
žolė, laukuose. 

Daug panašumo į vėdryniečių šeimą turi lugniečių (Nymphaea- 
ceae) šeima: žiedai turi daug kuokelių, vainiklapių būna daug arba tik 

penki, bet piestelės suaugę kartu į vieną mezginę, iš kurios išauga vaisius 
— dėžutė su daugybe sėklų. Lugniečiai yra vandens augalai ir prisitaikę 
gyventi vandenyje. Lugniečių šeimos Lietuvoje auga undlelija pa- 
prastoji (Nymphaea alba) baltais ir lugnė paprastoji (Nu- 
phar luteum) geltonais žiedais. Atogrąžų kraštuose yra daug kitų lugnie- 
čių rūšių, kurių įdomiausia yra Victoria regia, t. y. karališkoji 
Viktorija, kurios lapai siekia ligi 2 m. diametro ir kuri auga pietų Ameri- 
koje, pav. — Brazilijoje. Vytauto Didžiojo Universiteto Botanikos sode 
Victoria regia kas metai auginama šiltinamyje. Jos lapai yra toki stiprūs, 
jog ant jų gali stovėti ne tik vaikas, bet ir suaugęs žmogus. 


VAISTINIAI AUGALAI. 


Čebatėlis ir pentinius yra vaistiniai augalai. Vaistiniai auga- 
lai yra toki augalai, kurie vartojami, kaip vaistas, žmogaus arba gyvulio 
ligoms gydyti. Šių augalų lapus, visą žolę, žiedus, vaisius arba šaknis mes 
vartojame vaistams. Vaistinių augalų yra įvairiose šeimose. Mes jau pa- 
žinome čebatėlį (Aconitum Napellus) ir šilagėlę (Pulsatilla) vėdryniečių 
šeimos; jų yra daug erškėtiečių, lelijiečių, o ypatingai daug bulviečių ir 
lupažiedžių šeimose. Vaistinių augalų Lietuvoje auginama, pav., ramunė- 
lės, pipirmėtės ir kt., arba jie savaime auga mūsų krašte. Tokius augalus 
žmonės renka, parduoda vaistinėse. Tik Lietuvoje toks laukinių vaistinių 
augalų rinkimas ligi šio laiko dar nėra gerai sutvarkytas, ir daug vaistinių 
augalų žaliavos yra igabenama iš užsienio. Be vaistinių augalų, vartoja- 
mų vaistinėse, yra visa eilė tokių, kurių gydytojai, kaip vaistinių, nepripa- 
žįsta; juos, kaip vaistus, vartoja tik liaudis. Reikia stengtis kaip galima 
daugiau rinkti ir auginti vaistinių augalų, kad mažiau reiktų jų įsivežti 
iš kitų kraštų. 


KLAUSIMAI. 


Kuo charakteringa vėdryniečių šeima ? 

Kas yra šeima, gentis, rūšis ir atmaina? 

Kurie augalai priklauso vėdryniečių šeimai ? 

Koki žiedai vadinami pilnaviduriais? 

Kokius ir kuriuos augalus vadina vaistiniais augalais? 

30. GLUOSNIS IR LAZDYNAS. VIENALYČIAI AUGALAI. 
VIENKAMIENIAI IR DVIKAMIENIAI AUGALAI. 


A. Kur auga. Gluosnis blindė (Salix caprea) 
yra krūmas arba nedidelis medelis, kuris auga lapuotuose miš- 
kuose, krūmuose, prie griovių, paupiais ir t. t. Anksti pavasa- 
rį pasirodo sidabriniais plaukeliais apžėlusių žiedo pumpurų 

(pupėlių), kurie išsiskleidžia, o žiedams peržydėjus, pasirodo 
lapai. Pasodintos į žemę arba įdėtos į vandenį gluosnio šake- 
lės labai greit leidžia šakneles ir greit prigyja. 


B. Pumpurai ir žiedai. Pumpurai apdengti odos 
pavidalo rudais žvyneliais. Be mažesnių smailių pumpurų, se- 
nesni augalai turi storesnių ir apvalesnių pumpurų.  Žvyne- 
liams anksti pavasarį nukritus, pamatysime, kad smailas pum- 
puras yra lapuotų šakučių pradžia, o kituose storesniuose pum- 
puruose rasime žirginį. 


C. Žiedai. Žiedo pumpurai pradžioje apaugę baltais si- 
dabriniais plaukeliais, kurie saugoja žiedą nuo per didelio ga- 
ravimo ir nuo pavasario šalnų.  Pumpurams išsiskleidus, pa- 
matysime, kad gluosnio žiedai yra nevienodi, nes vieni jų teturi 
vien kuokelius, o kiti — tiktai piestelės. Gluosnis kaip ir pušis 
yra augalas su vienalyčiais žiedais. Plūkės ar švitriešio žiedai 
dvilyčiai, nes viename žiede yra drauge kuokeliai ir piestelės. 
Žiedus tiktai su kuokeliais vadiname kuokelini ais žie- 
dais, o žiedus, kuriuose yra tik piestelės, vadiname pieste- 
liniais žiedais. Apžiūrėję žydinčius gluosnius, pastebėsi- 
me, kad vieni jų žydi tik piesteliniais, o kiti tik kuokeliniais 
žiedais, taigi yra piesteliniai ir kuokeliniai gluosniai. Tokius 
augalus vadiname dvikamieniais augalais. Pušis 
priešingai vienkamienis augalas, nes jos kuokeliniai ir 
piesteliniai žiedai randasi ant to pačio augalo. 


Dabar pažiūrėsim, kaip sudaryti gluosnių piesteliniai ir kuo- 
keliniai žiedai. Žiedai su kuokeliais, arba kuokeliniai žiedai au- 
ga stačiuose trumpuose žirginiuose. Kiekvienas žiedas susidaro 
iš dengiamojo lapelio ir dviejų ilgų kuokelių geltonomis dulki- 
nėmis ir viena medaus liauka. Šis lapelis yra apaugęs baltais 
šilko pavidalo plaukeliais. Žiedai su piestelėmis auga ilges- 
niuose žirginiuose. Kiekvienas žiedas turi tokį pat dengiamąjį 
žvynelį, kaip ir žiedas su kuokeliais: yra piestelė ir viena me- 
daus liauka. Apyžiedžio gluosnių žiedai visai neturi, Bet ka- 
dangi žirginiuose žiedų yra labai daug, o lapai dar nesusproge, 
tai praskrendantiems vabzdžiams nesunku rasti ne tiktai gel- 
tonus žirginius su kuokeliais, bet ir žalius žirginius su piestelė- 
mis. Be to, žiedai skaniai kvepia ir turi daug medaus. 





Pieš. 47. Gluosnis blindė: 1 — 2. šakutė su pumpurais; 3. šakutė su 

vyriškais žiedais; 4. šakutė su moteriškais žiedais; 5. vyriškasis žiedas; 

6. moteriškasis žiedas; 7. vaisius uždaras; 8. vaisius atsidaręs; 9. šakutė 
su lapais. 

D. Lapai. Lapai išauga tik žiedams peržydėjus. Jau- 
nas lapas yra visas apaugęs baltais plaukeliais, o suaugęs la- 
pas turi plaukelių tik apatinėje pusėje. 

E. Vaisius. Gluosnio vaisius yra dėžutė, kuri atsi- 
daro dviem vožtuvais ir turi daugybę sėklų. Balti plaukeliai 
viename sėklos gale padeda joms išplisti. "Tokios sėklos yra 
visiems gerai žinomos; kai dėžutės atsiveria, tai iš jų iškritu- 
sios sėklos ilgai lekioja ore. 

Be gluosnio blindės (Salix caprea), Lietuvoje 
yra dar daug kitokių karklų, kurie auga paupiais, pelkėse, dur- 
pynėse ir šiaip drėgnose vietose, miškuose ir krūmuose. "Tat 
yra arba gana dideli medžiai, pav., gluosnis trapusis 
(Salix fragilis) ir gluosnis svyruoklis (Salix baby- 
lonica), kuris yra auginamas parkuose, arba krūmai, pav., 
gluosnis karklas (Salix cinerea), gluosnis mig- 
dollapis (Salix amygdalina) ir daug kitų, arba labai maži 
gulstinukai krūmeliai, pav., gluosnis pelkinis (Sa- 
lix rosmarinifolia), kurie auga durpynėse, žydi labai anksti 
pavasarį, kol kitų žydinčių augalų dar beveik nėra. Dėl to jie 
labai naudingi vabzdžiams, ypač bitėms ir samanėms, kurios 
randa juose maisto, ir bitininkai gali tiktai džiaugtis, kai žydi 
karklai. Daugybė karklų turi ilgas, liaunas šakeles, kurias 
žmonės vartoja krepšiams, kraitėms ir baldams pinti. Šiuos 
karklus tam ir augina, pav.: gluosnį žilvytį arba vy- 
tolį (Salix viminalis). Kitus karklus žmonės sodina smė- 
lingoms vietoms, pav., pajūrių kopoms nuo pustymo apsaugoti, 
nes jų prie žemės prigulusios šakos ir giliai suleistos šaknys 
sulaiko vėjo pustomą smėlį. Pievose, ypač paupiais ir pelkė- 
tose pievose, karklai labai nepageidaujamas augalas. Tik nuo- 
latiniu šienavimu tegalima jie išnaikinti. 


Lazdynas riešutinis (Corylus avellana). 


A. Kur auga. Lazdynas auga visoje Lietuvoje derlin- 
gesniame miškų dirvožemyje. Lazdynų krūmų randame lapuo- 
tuose miškuose ir eglynuose. 

B. Lazdyno žiedai. Lazdynas žydi anksti pava- 
sarį, dar anksčiau už karklą. Tat yra pirmasis mūsų žydinčių 





Pieš. 48. Lazdynas riešutinis: 1. šakutė su vyriškais žirginiais ir su 
moteriškais žiedais; 2. žirginio dalis; 3. atskiras vyriškojo žirginio 
Žžvynelis su dulkinėmis; 4. atskiras moteriško žiedyno žvynelis su moteriš- 
kais žiedais; 5. moteriškas žiedas; 6. jaunas auglys; 7. šakutė su vai- 
siais; 8. šakutė su jaunais žirginiais; 9. nesubrendęs riešutas vabalo pra- 
graužiamas; 10. nesubrendęs riešutas su vikšru. 

krūmų. Lapai pasirodo daug vėliau, žiedams peržydėjus. Laz- 
dyno, kaip ir karklo, žiedai vienalyčiai. Daug žiedų su kuoke- 
liais yra ilguose kabančiuose žirginiuose, kurių kiekvienas su- 
darytas iš ašies ir daugybės žvynelių pavidalo lapelių. Šių la- 
pelių pažastėse randame porą mažų plonų lapelių ir 8 kuoke- 
lius. Žirginiuose randame žiedų tiktai su kuokeliais. Piestelės 
auga mažuose pumpuruose raudonais liemenėliais, o mezginė 
randama pumpurų viduje. Kiekviena mezginė yra apdengta 
labai mažais plonais lapeliais ir turi du ilgus liemenėlius Vie- 
name pumpure yra daug žiedų. Kaip matyti, lazdyno žiedai 
neturi vainiko ir taurelės, bet aukščiau minėti maži lapeliai ap- 
link piesteles ir kuokelius sudaro, nelyginant, labai paprastą 
mažą apyžiedį. Vienalyčiai lazdyno žiedai randami tam pa- 
čiam krūme, ne taip, kaip karklo. Lazdynas dėl to yra vien- 
kamienis augalas, o karklas dvikamienis. Lazdyno 
žiedai neturi medaus. Kai vėjas purto žirginius, dulkelių debe- 
sys išeina iš jų ir patenka į ilgus moteriškųjų žiedų liemenėlius. 

C. Lapai. Daug vėliau, žiedams peržydėjus, sprogsta 
lazdyno pumpurai, iš kurių pasirodo jaunos šakelės, apaugu- 
sios daugybe limpamų plaukelių. Šių šakelių lapai sudėti į pum- 
purą dengiamųjų lapelių pažastėse su šilko pavidalo plaukeliais, 
kurie, lapui išriedėjus, beveik visiškai ištyksta. Lapai yra di- 
deli ir ploni skritulio arba širdies pavidalo ir dėl to gerai gali 
išnaudoti tą nedidelį šviesos kiekį, kuris yra tankiuose miš- 
kuose. Lapų pažastėse jau vasarą išauga pumpurai, kuriuose 
glūdi kitų metų šakelės ir lapai arba žiedai su kuokeliais ar 
piestelėmis. 

D. Vaisius. Lazdyno vaisius yra sausas, turi kietą 
kevalą ir tiktai vieną sėklą. Tokį vaisių vadiname riešutu. 
Miško gyvuliai, ypač voverės, labai mėgsta lazdyno riešutus 
ir, prisinešdamos jų į savo lizdus ir olas, platina lazdyną po 
miškus. Riešutas būva apaugęs žalios spalvos lapeliais, vadi- 
namąja gožele arba kupula. 


KLAUSIMAI. 
Kur auga karklai ir kada jie žydi? 
Kaip atrodo karklo pumpuras? 
Kaip atrodo karklo žiedas? 
Kuo skiriasi vienalytis žiedas nuo dvilyčio žiedo? 


ASPB 


L 8 — 


Kaip atrodo karklo vaisius? 

Kurių karklo rūšių dar yra Lietuvoje? 

Kaip atrodo lazdyno žiedas ? 

Kuo skiriasi vienkamieniai ir dvikamieniai augalai ? 
Kaip atrodo ir kam yra pritaikinti lazdyno lapai? 
Kokį vaisių vadiname riešutu? 

31. GLUOSNIEČIAI IR BERŽIEČIAI. AŽUOLIEČIAI (FA- 
GACEAE). PRASTAŽIEDŽIAI (MONOCHLAMYDAE). 


Karklas priklauso prie gluosniečių (Salicaceae) šeimos, ku- 
ri aprėpia dar gluosnio (Salix) ir tuopos (Populus) gen- 
tis. Tat yra vienalyčiai ir dvikamieniai augalai (medžiai arba 
krūmai) visai be apyžiedžio arba, kaip tuopa, visai mažu tau- 
relės pavidalo apyžiedžiu. Kuokelių skaičius yra įvairus — 2 ir 
daugiau. Tuopa drebulė (Populus tremula) auga Lietu- 
vos miškuose. Jų minkšta mediena vartojama degtukų šiaude- 
liams dirbti ir įvairiems smulkiems mediniams dirbiniams, pav., 
geldoms, Kitos tuopos rūšys yra tiktai sodinamos, pav., tuopa 
juodoji (Populus nigra), tuopa kvepiančioji (Po- 
pulus balsamifera) ir t uopa kanadiškė (Populus cana- 
densis). Tat yra labai greit augą medžiai. Jų daug prisodinta 
buv. Kauno tvirtovės pakelėmis. 

Lazdynas (Corylus) priklauso beržiečių šeimai, prie 
kurios priskiriamas dar beržas (Betula), alksnis (Alnus) 
ir skroblas (Carpinus Betulus). Ši šeima aprėpia taip pat 
sumedėjusius augalus, kurių žiedai randami žirginiuose ir yra 
vienalyčiai. Beržiečių šeimos augalai yra vienkamieniai, apy- 
žiedžio taip pat neturi arba jis esti labai mažas (beveik nema- 
tomas); kuokelių yra nuo 2 iki 10, piestelių viena, bet žiedai 
glūdi po kelis drauge dengiamųjų žvynelių pažastėse. Vaisius 
yra sparnuotas riešutėlis (pav., — beržas) arba riešutas (laz- 
dynas), arba visi žiedyno žvyneliai sumedėja ir sudaro kanko- 
rėžio pavidalo vaisių rinkinį (alksnis). 

Beržų (Betula) Lietuvoje yra keletas rūšių — medžių ir 
krūmų. Krūmų pavidalo beržų rūšys auga durpynėse, pav. 
beržas palieknis (Betula humilis). Labai retas augalas 
Lietuvos durpynėse yra beržas keružis (Betula nana), 
kuris ligi šiol buvo rastas tik dviejose Lietuvos vietose, bet jų 
labai daug auga šiaurės Europos miškuose ir durpynėse. 

Beržai mums visiems yra gerai žinomi miško medžiai; jie 
sodinami sodybose, jais kai kur nusodinti vieškeliai. Jų yra 
dviejų rūšių: beržas pašepėlis (Betula pubescens) la- 
biau auga drėgnose vietose, o kitas — beržas karpuota- 
sis (Betula verrucosa) arba beržas svyruoklis nusvirusiomis 
šakomis dažniau pasitaiko sausesnėse vietose ir minimas liau- 
dies dainose (,„berželis svyruonėlis“). Beržo mediena yra ge- 
riausias kuras ir tinka dailidės darbams. Be to, pavasarį žŽmo- 
nės iš beržo gauna saldžios sulos, bet, reikia pasakyti, kad su- 
los leidimas medžiui yra kenksmingas, nes su sula nuteka daug 
sulčių, kuriomis medis maitinasi. 


Skroblas (Carpinus Betulus) auga pietinėje ir vakari- 
nėje Lietuvoje, o šiaurės Lietuvoje jo visai nėra. Tat yra gra- 
žus miškų medis. Alksnio (Alnus) Lietuvoje esama dviejų rū- 
šių: — juodalksnis (Alnus glutinosa), kuris auga ežerų 
pakraščiuose, šiaip žemesnėse vietose ir ten dažnai sudaro di- 
delius sunkiai pereinamus miškus — juodalksnynus, ba !- 
talksnis (Alnus incana) auga aukštesnėse vietose, 


Greta beržiečių šeimos galime paminėti ąžuoliečių 
(Fagaceae arba Cupuliferae) šeimą, kuri aprėpia visiems Ži- 
nomus mūsų 4 žuolus (Guercus pedunculata). Tai gražus, la- 
bai išsišakojęs medis, kurio žiedai sprogsta kartu su lapais. 
Vyriškieji žiedai esti ilguose kabančiuose žirginiuose; kiekvie- 
name žiede yra nuo 5 ligi 10 kuokelių, ir visi turi paprastą apy- 
žiedį. Moteriškieji žiedai yra pumpurų pavidalo, turi vieną pies- 
telę ir trijų dalių purką, o apyžiedžio vietoje yra daugybė smul- 
kių lapelių, iš kurių išauga goželė. Žiedams apsivaisinus, išauga 
vaisius — g ilė, kuri paprastai esti apvilkta gožele. Ąžuolas au- 
ga tik sausoje geroje dirvoje ir reikalauja daug saulės. Dėl to 
jis neauga nederlinguose smiltynuose, pelkėtose vietose arba 
tamsiuose eglynuose. Grynam ąžuolyne dėl to priželia daug žolės 
ir krūmų, nes medžiai auga gana toli nuo vienas kito. Ąžuolas 
yra vidurinės Europos medis; šiaurės Europoje, pav., į šiaurę 
nuo 600 jis neauga. Jo kieta mediena vartojama įvairiems dir- 
biniams, pav., baldams, langams ir durims daryti; iš jo statc 
laivus. Pietų Europoje yra keletas ąžuolų rūšių; iš kamšti 
nio ąžuolo (Guercus Suber) žievės daro kamščius bute: 

" liams; iš augančių ant ąžuolų lapų auglių daro rašalą, o Žie- 
vė vartojama odoms rauginti. 
Gluosniečių, ąžuoliečių ir beržiečių šeimos turi bendrą cha- 
rakteringą žymę, būtent: žiedas ne tik neturi margo apyžiedžio, 
: kuris sudarytas iš taurelės ir vainikėlio, bet ir apyžiedžio visai 
neturi arba jo vietoje auga tik visai smulkūs lapeliai. Žiedai 
yra vienalyčiai, vienakamieniai arba dvikamieniai ir dažnai glū- 
di žirginiuose. Beržiečiai skiriami prastažiedžių (Mono- 
chlamydae) poklasei. Prastažiedžių poklasės augalai iš kitų 
išsiskiria tuo, kad jų apyžiedis yra paprastas, be vainikėlio ir 
taurelės, smulkus arba jo visai nėra. Prie prastažiedžių 
(Monochlamydae) galime priskirti dar kelias kitas šeimas, 
pav.: balandiečių (Chenopodiaceae), kanapiečių 
(Cannabinaceae), rūktiečių (Polygonaceae) ir, galų gale, 
gvazdikiečių (Caryophyllaceae) šeimas. 





32. KANAPĖ, APYNYS, GUOBA IR ALIEJINIAI AUGALAI 


Kanapė sėjamoji (Cannabis sativa) ir apyniai yra aliejiniai auga- 
lai ir priskiriami kanapiečių šeimai. 'Tat yra, kaip gluosnis ir tuopa, 
dvikamieniai augalai, nes žiedai su kuokeliais ir žiedai su piestelėmis 
avuza įvairiuose augaluose. Žiedai su piestelėmis turi mažą, žalios spalvos 
penkių „lapelių apyžiedį, o piestelė — dviem ilgais liemenėliais. Žiedai 
su kuokeliais turi paprastą penkių žalių lapelių apyžiedį ir penkis kuo- 
kelius; vaisius yra riešutėlis, kuris turi daug aliejaus. Kanapės plaušai 
vartojami virvėms vyti, o jų atmatos — pakuloms. Iš kanapės grūdų 
gauna aliejaus, kuris vartojamas technikos reikalams arba valgiui, o pa- 
čiais grūdais žmonės lesina kanarėles ir kitus kambarinius paukščius. 

Į kanapės žiedus panašūs apynių (Humulus Lupulus) žiedai. Apy- 
nys yra vijoklinis augalas. Savaime Lietuvoje auga paupių miškuose ir 
krūmuose. Apynių spurgus vartoja alui daryti. Tam tikslui kai kuriuose 
kraštuose, pav.: Vokietijoje, Čekoslovakijoje, Prancūzijoje, Belgijoje jų 
daug augina daržuose. Savaime augą apyniai alaus gamybai netinka. 
Lietuvos alaus daryklos apynių spurgų įsiveža iš užsienio. Galimas daik- 
tas, kad ilgainiui pavyks išsiauginti ir Lietuvoje geros rūšies apynių 
atmainų. 

Labai panaši į kanapiečių šeimą, prie kurios priskiriami kanapė ir 
apynys, dilgiečių šeima (Urticaceae). Iš tos šeimos mums geriau- 
siai žinoma dilgėlė (Urtica). Lietuvoje auga dvejopų dilgėlių: dil gėlė 
didžioji (Urtica dioica) ir dilgėlė gailioji (Urtica urens). Ir 
vienos ir kitos auga panamių apleistose vietose, krūmuose, pakelėmis. 
Dilgėlės stiebas suaugęs iš ilgų pluoštų, kurie iš dalies panašūs į lino 


L DA — 


pluoštą. Senovėje dilgėlių pluoštą vartojo net audiniams gaminti. Dil- 
gėlė yra daugiametis augalas, kuris turi priešėtus pailgainius, karpytais 
kraštais lapus. Stiebas ir lapai apaugę plaukeliais. Jei tuos plaukelius 
paliečiame, jie skaudžiai dilgina. Kiekvienas tas plaukelis yra ilgas vamz- 
delis, kurio sienelės viršuje yra kietos ir trapios kaip stiklas. Vamzdelis 
turi galvelės pavidalo smaigalėlį, po kuriuo sienelė yra tokia plona, kad 
lengvai lūžta. Nulūžus šioje vietoje plaukeliui, palieka aštrus jo galelis, 
kuris kaip adata įlenda į kūną. Kartu su juo pakliūva esamas plaukelyje 
nuodingas skystimas. Dilgėlė, kaip ir kanapė ar apynys, turi smulkių ne- 
žymiu apyžiedžiu žiedų, kurie apsidulkina vėjo padedami. 

Kita panaši į dilgiečių šeimą yra guobiečių (Ulmaceae) šeima. 
Guobiečių šeimą sudaro tik medžiai, kurių žiedai taip pat labai maži, 
bet yra dvilyčiai, t. y. viename žiede auga piestelės ir kuokeliai, o dil- 
gėlės, kanapės ir apynių žiedai yra vienalyčiai, t. y. vieni turi tik pieste- 
les, o kiti tik kuokelius. Iš guobiečių šeimos Lietuvoje auga guoba 
kalninė (Ulmus montana) dideliais ir guoba skirpstas (U1- 
mus campestris) mažesniais lapais. Tai yra gražūs miško medžiai, kurių 
mediena tinka įvairiems dirbiniams. Guobiečių šeima nesunku pa- 
žinti, nes jų lapai visuomet esti nelygūs pagrinde: vienas jų šonas pla- 
tesnis, o kitas siauresnis. 


ALIEJINIAI AUGALAI. 


Kanapė yra aliejinis augalas, t. y. augalas, kuris savo sėklose turi 
daug aliejaus, vartojamo įvairiems tikslams: technikos, medicinos reika- 
lams ir valgiui. Aliejinių augalų randame įvairiose šeimose, pav. — alie- 
jaus turi aguona, daugybė kryžmažiedžių, kaip garsvyčia balto- 
ji (Sinapis alba), ricinas (Ricinus communis). mėšlungiečių 
(Euphorbiaceae) šeima. Aliejaus turi linų, saulėgrąžų ir kitų Europos ir 
atogrąžų kraštų augalų sėklos. Be tikrojo, kaip mes vadiname riebio- 
jo aliejaus, kai kuriuose augaluose randame vadinamo eterinio 
aliejaus, t. y. aliejaus, kuris lengvai garuoja, nepalikdamas popieriuje 
riebių dėmių ir labai kvepia, pav., pipirmėtės ir kitų augalų aliejus. Au- 
galus, turinčius eterinio aliejaus, vadiname kve piančiaisiais 
augalais. 


KLAUSIMAI. 


Kuriuos augalus priskiriame prie gluosniečių šeimos ? 

Kuriuos augalus priskiriame prie beržiečių šeimos ? 

Kurie beržiečiai auga Lietuvoje? 

Kurie augalai priskiriami prie ąžuoliečių šeimos? 

Kaip atrodo ąžuolo žiedas? 

Kuo skiriasi laisvavainikiai (Choripetalae) ir prastažiedžiai 
(Monochlamydae) ? 

Kurie augalai priskiriami prie kanapiečių šeimos ? 

8. Kuriuos augalus vadiname aliejiniais augalais? 

33. BALANDIEČIAI (CHENOPODIACEAE), RŪKTIEČIAI 
(POLYGONACEAE) IR GVAZDIKIEČIAI 
(CARYOPHYLLACEAE). 


Balandiečių  (Chenopodiaceae) šeima charakteringa tuo, kad tos 
šeimos augalai turi mažą žalios spalvos penkių lapelių apyžiedį, žiedai 
turi penkis kuokelius ir vieną viršutinę piestelę. Vaisius yra riešutėlis. 
Daugumas šių augalų auga jūros pakraščiais arba netoli sūraus vandens 
šaltinių ir ežerų. Prie šios šeimos priskiriama visa eilė mūsų piktžolių, 
pav. balanda baltoji (Chenopodium album), kai kurios daržovės, 
pav. špinatas (Spinacia oleracea) ir kitoki kultūriniai augalai, pav., 
pašarinis runkelis (Beta vulgaris var. Rapa). Runkelius augina 
laukuose ir daržuose dėl jų storų mėsingų šaknų. "Tat yra dvimetis 
augalas: pirmaisiais metais jo išauga tik didelių lapų kuokštė ir stora 
šaknis, o antraisiais metais iš sukrautos storose šaknyse medžiagos 
išauga aukštas stiebas su lapais ir daugybe smulkių žiedų. Cvikli- 
nio runkelio atmaina raudona šaknim žinomas daržų augalas. Cukri- 
nis runkelis, iš kurio gaminamas cukrus ir kurio kultūra Lietuvoje ima 
sparčiai plisti, yra taip pat runkelio atmaina. Kai apie 1850 m. pradėjo 
cukrinius runkelius auginti, tai jų cukringumas buvo 7—8€45, o dabar au- 
ginamų Lietuvoje runkelių cukringumas siekia ligi 18. 


RŪKTIEČIAI (POLYGONACEAE). 

Rūktiečiai turi spalvotą, 3—6 lapelių, į vainikėlį panašų  apyžiedį, 
bet taurelės visiškai neturi. Kuokelių yra tiek pat, kaip ir vainiklapių arba 
daugiau. Žiedo viduryje yra viena viršutinė mezginė su viena gūžta, o 
vaisius — riešutėlis. Žiedai maži ir sudaro įvairių rūšių žiedynus. 'Tat 
yra vienametės arba daugiametės žolės, kurios auga ir Lietuvoje. 

Grikis sėjamasis (Fagopyrum esculentum) yra vienametis 


augalas, kurio tėvynė — vidurinė Azija. Bet dabar grikiai auginami 
ir Lietuvoje, daugiausia smėlingose rytinės Lietuvos dalyse, ypač Dzū- 
kijoj. Grikių grūdus — trikampius riešutėlius žmonės vartoja valgiui — 


verda grikių košę. Rūkštynė valgomoji (Rumex acetosa) auga 
mūsų pievose. Jos rūkštūs lapai vartojami valgiui. Augina rūkštynių ir 
daržuose. Rūkšties (Polygonum) Lietuvoje yra daug rūšių. Jos auga, 
kaip piktžolės, laukuose, pakelėse, apleistose vietose. 


GVAZDIKIEČIAI (CARYOPHYLLACEAE) 
Gvazdikiečių šeimos augalai turi taurelę ir vainikėlį penkiais la- 


peliais, bet šis vainikas vienų visai mažas, smulkus, o kitų — didelis, 
margas. Mezginė yra viršutinė, turi tris arba penkis liemenėlius ir daug 
sėklakiaušių. Vaisius — dėžutė. Gvazdikiečių šeima yra labai didelė ir 


aprėpia apie 1300 augalų rūšių. Daug yra piktžolių, pav., žliūgė dar- 
žinė (Stellaria media), kuri auga mūsų daržuose, pakelėse: kūkalis 
javinis (Agrostemma Githago), kuris auga javuose, turi gražius rau- 
donos spalvos žiedus, bet jo sėklos yra nuodingos. Kiti gvazdikiečiai auga 

pakelėse, pievose ir apleistose vietose, Pavasarį mūsų drėgnose pievose 
auga gaisrana šilkažiedė, arba masionas, prausylas (Tych- 
nis flos Cuculi) raudonais giliai karpytais vainiklapiais. Putoklis 
vaistingasis (Saponaria officinalis) dažnai auga paupiais. Jo šak- 
nys yra muilingos ir dėl to jis vartojamas, kaip vaistinis augalas. Bet 
daugiausia gvazdikiečių yra auginamų gėlių tarpe. Mūsų darželiuose auga 








1 B 
Pieš. 49. 1. Gaisrana šilkažiedė. 2. Kūkalis javinis. 

aukšta raudonais žiedais daugiametė gaisrana Goštautas (Lych- 

nis chalcedonica). Yra dar daug kitokių gražiai žydinčių arba kvepian- 

čių gvazdikų, kurie yra auginami soduose arba šiltnamiuose, nes jų tė- 

vynė yra šiltesniuose kraštuose, 

Kitų gvazdikiečių žiedai smulkūs, balti. Vieni auga miškuose, pav., 
krūmokšlinė žliūgė (Stellaria Holostea) arba jie yra piktžolės, 
pav., glažutė paprastoji (Cerastium triviale) ir žliūgė 
daržinė (Stellaria media). 


== B == 


KLAUSIMAI. 


Kuriuos augalus priskiria prie balandiečių šeimos? 
Kuriuos augalus priskiria prie rūktiečių šeimos ? 
Kuriuos augalus priskiria prie gvazdikiečių šeimos ? 
Kuo skiriasi šios šeimos nuo viena kitos? 

34. OBELIS. KRIAUSĖ. VYŠNIA. SLYVA. SKIEPIJIMAS. 


A. Šaknis, liemuo ir šakos. Obelis turi stiebines 
šaknis su daugybe šoninių šaknų. Jos šaknys neauga giliai ir 
plinta tik viršutiniuose dirvožemio sluogsniuose, Liemuo ne- 
aukštas, labai šakojasi ir šakos sudaro didelį vainiką. 

B. Lapai. Obelies lapai turi ilgus kotelius. Jie pailgainiš- 
kai apskritūs, dantytais kraštais. Lapuose aiškiai matyti eg- 
liškai išsišakojusios gyslelės. Lapų plokštelė stovi šonu nuo- 
žulniai, todėl lietaus vanduo nuteka nuo lapų kaip ir nuo sto- 
go, ir tokiu būdu augalas pats save palaisto. Apžiūrėję ties 
šakų vainiko kraštais šaknis, rasime daugybę mažų šaknelių, 
kurios siurbia esamą dirvožemyje vandenį. Dėl to obelis rei- 
kia tręšti toje vietoje, kur baigiasi šakų vainikas. 

C. Žiedai. Žiedai sprogsta kartu su lapais. Jie turi ilgus 
žiedkočius ir išauga iš vienos vietos krūvelėmis. Tokį žie- 
dyną vadiname skėčiu. Kiekvienas žiedas turi penkių lapelių 
taurelę, taisyklingų penkių rausvų vainiklapių vainikėlį ir 
daugybę kuokelių. Žiedo viduryje matome penkis apačioje su 
vienas kitu suaugusius liemenėlius. Kur gi mezginė? Įsižiū- 
rėję pastebėsime taurelės apačioje sustorėjimą „kuris suaugęs 
su taurele, Šis sustorėjimas yra mezginė. Kadangi ji yra 
žemiau taurelės, vainikėlio ir kuokelių, tai tokią mezginę va- 
dina apatine, o kitų augalų mezginę, kuri yra aukščiau 
taurelės ir vainiko, vadina viršutine. Perpiovę mezginę, 
viduje rasime penkis skyrius arba gūžtas. Kiekvienoje gūžtoje 
yra po du grūdeliu, iš kurių vėliau išauga sėklos. Tokius grū- 
delius vadiname sėklakiaušiais. Mezginė jaugus į vir- 
šutinę žiedkočio dalį. Obelies žiedus apdulkina vabzdžiai. 

D. Vaisius. Vaisius išauga iš mezginės ir iš žiedsosčio. 
Perpiove obuolį, matome jo vidaus dalį — mezginę, kurią su- 
daro kieto lukšto sienelės. Mezginė turi penkias gūžtas ir 





Pieš. 50. Kriaušė. 1. laukinio medžio vaisius; 2. žydintis auglys; 

3. skersai perpiautas jaunas lapas; 4. šakutė: a. su lapo pumpuru, b. su 

žiedų pumpurais; 5. žiedas: 6, vaisius su vikšrų; 8. obelaitės žydintis 
auglys. 

kiekvienoje yra po dvi sėklas. Visos obuolių mėsingos dalys 
išaugusios ne iš mezginės, bet iš žiedsosčio, kuris kaip jau 
buvo minėta, yra suaugęs su mezgine. Obuolys dėl to yra ta- 
riamasis vaisius, nes jį visą sudaro mezginė ir žied- 
sostis, o tikrąjį vaisių sudaro tiktai mezginė. Laukinės obelis 
platina paukščiai ir gyvuliai, kurie sulesa ar suėda vaisius. 
Sėklos turi storą luobelį ir dėl to gyvuliai savo viduriuose jų 
nesuvirškina. 

Kriaušės (Pirus communis) žiedai visai panašūs į 
obelų žiedus. Šermukšnis (Pirus arba Sorbus aucuparia) 
turi plunksnėtus lapus; jo žiedynas sudaro daug smulkių žie- 
dų, o vaisiai yra raudonos spalvos UOg0S, Svarainis 
paprastasis (Cydonia vulgaris) turi didelius paskyrium 
augančius žiedus ir geltonus, panašius į obuolius arba į kriau- 
šes, vaisius. Lietuvoje kur-ne-kur auga gu dobelė (Cra- 
taegus); jos žiedai smulkūs, o vaisiai mažos raudonos uogos. 
Labai tinka gyvoms tvoroms želdinti. 

Lietuvoje yra daug gerų vaismedžių atmainų, kurios la- 
bai skiriasi savo vaisių forma, spalva, didumu, skanumu. Iš 
obuolių paminėtini aportai, gravšteinai, antaniniai, lietuviškos 
pepinkos, alyviniai ir t.t. Kriaušių atmainų Lietuvoj nedaug, 
nes kriaušės lepesnis medis, todėl geriausioms jų atmainoms 
Lietuvos klimatas per šaltas. Kriaušės gerai auga, pav., pietų 
Vokietijoje ir Prancūzijoje. Mūsų sodų obelių ir kriaušių at- 
mainos nėra grynos rūšys, nes gamtoje laukinėje būtyje tokių 
atmainų nerandame. Mūsų vaismedžiai yra įvairių laukinių 
rūšių atmainų kryžiavimo padarinys. 

Kitas svarbus Lietuvoje vaismedis yra vyšnia, arba 
kryklė vyšnia (Prunus cerasus). Vyšnių medeliai pradeda Žy- 
dėti gana anksti: žiedai pasirodo lapams dar neišsiskleidus. 
Žiedų būna labai daug, ir jie susispietę skėčio pavidalo žiedy- 
nais. Kiekvienas žiedas turi penkis taurėlapius ir penkis vai- 
niklapius, kurie išaugę iš taurės pavidalo žiedo žiedsosčio pa- 
kraščių. Žiedo viduryje stovi viena piestelė ilgu liemenėliu 
ir galvelės pavidalo purka, Tokią mezginę, kuri būna žiedsos- 
čio viduje, vadiname vidurine mezg ine. (Apatinė 
mezginė yra obelių, kriaušių ir kt., 0 viršutinė mezginė — 
tulpių ir kt.). Vaisius — visiems žinoma vyšnios uoga. Uogą 

sudaro kietas kaulelis, apaugęs sultinga mėsa. Kaulelio luo- 
belyje yra sėkla. Sėkla išauga iš sėklakiaušio, o luobelis ir 
mėsinga skani išorinė vaisiaus dalis yra piestelės sienelės, t. 
y. vaislapėlio dalis. "Tokį vaisių, kurio išorinė dalis yra mė- 
singa, o viduje yra kietu luobeliu apsidengusi sėkla, vadiname 
kaulide arba kaulavaisiu. Tokį mėsingą vaisių mėg- 


; 





Pieš. 51. Vyšnia. 1. žydintis auglys; 2. šakutė su vaisiais; 3. žiedas — 
Bb. žiedsostis, K. taurelė; 4. perpiautas vaisius. 


sta ne tik žmonės, bet ir gyvuliai, ypač paukščiai, pav., žvirb- 
liai. Be vyšnios, Lietuvoje auginama ir čerešnė, arba 
kryklė čerešnė (Prunus avium)irslyva,arbakryklė 
slyva (Prunus domestica), kurių žiedai ir vaisiai labai pa- 
našūs. Iš vyšnių atmainų Lietuvoje garsios Žagarės vyšnios. 
Kultūrinius augalus žmonės augina iš sėklų. Pav., renkame ir sodi- 
name žirnių, pamidorų, kopūstų ir kit. sėklas. Iš sėklų taip pat augina- 
me daugumą dekoratyvinių augalų. Eglė, ąžuolas, pušis ir kiti medžiai 
taip pat išauga iš sėklų. Bet, be to, augalus galime veisti augliais, šaku- 
tėmis arba šaknimis ir svogūnais. Imsime, pavyzdžiui, gluosnio šakutę, 

kuri pasodinta į žemę, leidžia 
mažas šakneles, veikiai prigyja; 
iš mažos šakutės išauga di- 
džiausias medis. Žmonės bul- 
ves ne sėklomis sėja, bet bul- 
vėmis sodina, ir kiekvienam žŽi- 
noma, kad užtenka pasodinti į 
žemę tik bulvės dalį su akute, 
kad išaugtų naujas augalas. 
Kai kuriuos augalus, pav., au- 
gančius soduose, dauginame, 
supiaustę jų šaknį į kelias da- 
lis, kurių kiekviena gali duoti 
naują augalą. Bet pasodinots 
į žemę vyšnių, slyvų, kriaušių 
ir obelių šakelės šaknų nelei- 
džia; dėl to mes negalime jų 
veisti taip, kaip veisiame, pav, Pieš. 52. Skiepijimas paprastu su- 
agrastus, serbentus, rožes ir dūrimu. 

kitus augalus. Šituos vaisme- 

džius turi veisti sėklomis. Bet tiesiai iš sėklų išauga laukiniai medžiai 
ir veda laukinius vaisus. Paprastos vyšnios, slyvos tinka auginit iš 
sėklų. Bet jei norima turėti geresnių atmainų slyvų, reikia laukines 
Slyvas skiepyti. Čerešnės taip pat savaime neišauga — jos yza skie- 
pyti medeliai. Kriaušių ir obelų laukinių medelių visai neaugina, nes 
iš skiepytų medžių vaisių sėklų išauga silpni „neatsparūs medžiai, veda 
blogus vaisius, o iš laukinių medžių vaisių sėklų išaugę medeliai veda 
visai nieko nevertus vaisius. Dėl to vaismedžius paprastai išaugina 
iš laukinių medelių sėklų, o paskui juos skiepija tokių atmainų ūgeliais, 
akutėmis, kokių kas nori turėti. Yra įvairių skiepijimo būdų.  Papras- 
čiausias būdas yra kopuliacijos, arba sudūrimo būdas (pieš 52 





Norėdami šitaip skiepyti jau anksti pa- 
vasarį, pav., kovo mėn., prisirenkame gerų 
atmainų medžių šakučių ir laikome jas že- 
mėje, vėsioje sausoje vietoje, pav., rūsyje. 
Vėliau, gegužės mėn., parenkame kiekvie- 
nam medeliui tinkamo storumo šakutę ir 
nupiauname nuožulniai taip, kad žaizda 
būtų 2—6 cm. ilgio. Šakutę pridedame prie 
taip pat nuožulniai nupiauto laukinio me- 
delio ir sudūrimo vietą gerai aprišame, kad 
šakutė  nenuslinktų į šoną, aukštyn arba 
žemyn. „Aprišame karna arba pluoštu ir 
užtepame medžio vašku (skiepijamu tepa- 
Pieš. 53 Okuliavimas. lu), kad šakelė neišdžiūtų. Kai pradeda iš 

medžio šaknų kilti sultys, šakutė suauga su laukinio medelio kamenu, 
išleidžia lapelius ir tokiu būdu gauname įskiepytą medelį. Okuliavi- 
mu (pieš. 53) vadiname ne visos šakutės, bet atskirų akučių skiepijimą. 
Mes išpiauname geros atmainos šakutę ir dedame ją liepos mėn. arba 
rugpiūčio mėn. pradžioje po laukinio medelio žieve, padarę joje T pavi- 
dalio plyšį. Kai akutė prigyja ir pradeda augti, laukinio medelio viršunę 
nupiauname aukščiau įskiepytos vietos. "Trečias skiepijimo būdas yra 
skiepijimas priglaudimu (pieš. 52 II, III); šis būdas tinka senes- 
niems ir storesniems medžiams skiepyti. "Tam tikslui pavasarį nupiau- 
name piūklu medžio šakas ir padarome medyje du arba tris įskėlimus, 
į kuriuos įdedame geros atmainos šakutes. Skiepyti galime ne tiktai obe- 
lis obelimis, kriaušes kriaušėmis, bet ir vienos rūšies medelį kitokiu, tik 
visuomet artimos rūšies, pav., persiką slyva, šermukšnį obelimi ir t. t. 

Vaismedžiai medelynuose auginami trejopai: aukštais medžiais, 
kurie išsišakoja tiktai 1,5—2 metrų aukštumoje, Žžemaugiais 
medeliais, kurie keroja netoli žemės ir vidutiniais medeliais, 
kurie pradeda šakotis 1—1,5 metrų aukštumoje nuo žemės. Lietuvoje daž- 
niausiai auginami vidutiniai medeliai, o aukšti medžiai yra auginami tik- 
tai atskirais atsitikimais. Žemaūgiai medeliai anksčiau žydi ir jų vaisiai 
"greičiau subręsta, būna didesni ir gražesni, negu aukšto ūgio medelių; jie 
gana atsparūs žiemos šalčiams ir dėl to ypač tinka brangesnėms ir jaut- 
resnėms atmainoms auginti. Jie tinka auginti mažuose sklypuose, ku- 
riuose nėra vietos dideliems aukštiems arba vidutiniams medeliams so- 
dinti. Žemaūgiai medeliai galima formuoti špalerais, piramidė- 
mis, kordonais, palmetais ir t.t., kurie duoda nedaug, bet ypa- 
tingai didelių ir gražių vaisių. 


KLAUSIMAI. 
Kaip atrodo obelies liemuo ir šaknys? 
Kaip atrodo obelies lapai ? 
Kaip atrodo obelies žiedai? 
Kokį vaisių vadina tariamuoju vaisium ? 
Paminėkite kitus vaismedžius, augančius Lietuvoje. 
Kuriais būdais augalai veisiami ? 
Kodėl mes obelis ir kriaušes skiepijame ? 
Kurie yra skiepijimo būdai ? 
Priminkite vaismedžių formas. 

35. ZEMUOGĖ (FRAGARIA VESCA) IR BRAŠKĖ. AVIE- 
TĖ. VEGETATYVINIS VISIMAS. 


„Mūsų miškuose, miškų pakraščiuose, sausose pievose dažnai 
auga žemuogė (Fragaria vesca) (pieš. 54), Tat yra nedi- 
delė žolė trumpu ir storu stiebašakniu, iš kurio išauga lapai ir 
žiedkočiai. Lapai susidaro iš trijų lapelių, turi ilgus plaukuo- 

tus kotelius ir du nedideliu prielapiu. Žiedai 
auga po keletą ant ilgų plaukuotų žiedkočių, 
turi taurelę iš 10 lapelių, kurie yra sudėti dvie- 
"juose rateliuose. Vainikas sudarytas iš penkių 
"baltų vainiklapių; yra daug kuokelių. Pieste- 
lių taip pat yra daug; jos yra mėsingame kūgio 
pavidalo žiedsostyje. Kada žiedas suvysta, 
žiedsostis pasidaro mėsingas, sultingas ir rau- 
donas. Tat yra visiems žinoma Žemuogės ,„uo- 
ga“. Jos paviršium matome daugybę rudos 
pavidalo žiedsostyje. Kada žiedas suvysta, 
žemuogės vaisiai, kurie išrieda piestelei apsidul- 
kinus. Žemuogės vaisius yra tariamasis 
vaisius, nes jis susidaro iš mėsingo žiedsos- 
čio ir iš riešutėlių. Bet žemuogė daugėja ne d 
tiktai sėklomis, — ji veisiasi ir vegetatyviniu Pieš. 54. Žem- 
būdu. Be lapų ir žiedkočio, iš stiebašaknio iš- "E A airių 
, „ piūvis per ta 
auga dar ypatingų atžalų, kurios šliaužia žemės riamąjį vaisių 
paviršiumi. Vietomis jos leidžia šakneles į 
žemę, o aukštyn auga lapai. Tokiu būdu išauga mažas au- 
galas — žemuogė. Galų gale atžalos atitrūksta, o šie maži 
“ augalai pradeda savarankiškai gyventi. Šiomis atžalomis žem- 
uogė gali trumpu laiku labai paplisti. Kadangi toks visimas 
vyksta be jokio dulkelės ir sėklakiaušio susidėjimo, tai jį vadi- 
name belyčiu arba vegetatyviniu visimu. Taip veisiasi dau- 
gybė augalų, kurie leidžia atžalas, pumpurus, pav., lelijos rau- 
donosios (Lilium bulbiferum) ir kt. augalai. Sodo žemuogė 
vadinasi braškė. Jos vaisiai didesni ir ji reikalauja labai gero 
dirvožemio. Braššlų yra daugybė atmainų, kurios gaunamos 
sukryžiuojant įvairių 
kraštų žemuogių rū- 
šis, pav., Čili (pietų 
Amerikoje), šiaurės 
Amerikos, Europos 
15 L 


Avietė pa- 


Pieš. 55. Avietė. a. piūvis per žiedą. prastoji (Rubus 
b. piūvis per vaisių. idaeus) (pieš. 55) yra 

kiekvienam gerai žinomas krūmelis, kuris auga Lietuvos miš- 
kuose ir dėl, skanių vaisių sodinamas soduose. Bet tas vai- 
sius nėra uoga, kaip mes ją vadiname, nes jis yra sudarytas iš 
visos eilės smulkesnių dalelių. Kiekviena ta dalelė turi kietą 
branduolį, kurio viduje yra sėkla. "Taigi kiekviena ta dalelė 
yra maža kaulidė ir panaši į slyvos arba vyšnios vaisių. Pa- 
žinę avietės žiedą, suprasime kuriuo būdu išrieda toks įdomus 
aviečių vaisius. Žiedas turi penkis didelius žalios spalvos tau- 
rėlapius ir penkis mažesnius baltus vainiklapius. Viduje glūdi 
pailgas žiedsostis, kurio pakraščiais auga taurėlapiai ir vainik- 
lapiai, o viduryje didelis kuokelių skaičius ir jo centrę — daug 
mažų piestelių. Kiekviena piestelė turi daug liemenėlių ir kiek- 
viena duoda po vieną kaulavaisių. Tokių būdu susidaro kaip ir 
kaulavaisių rinkinys, kurį vadiname aviečių uoga. Bet tat yra 
ne uoga, o daugybės kaulavaisių rinkinys. Avietės šakelės 
gyvena neilgai, o nudžiūsta kitų metų rudenį po to, kaip ant 
jų buvo vaisiai. Bet kasmet iš stiebašaknio auga naujų šakelių. 
Avietė dėl to yra ne tikras krūmas, bet puskrūmis. Lapai 
sudėti iš keleto smulkesnių lapelių, kurių apatinė pusė dėl 
tankaus plaukuotumo atrodo balta. Be avietės paprastosios, 
Lietuvoje yra dar daug kitų aviečių rūšių, pav. avietė ka- 
tuogė (R. saxatilis) ir avietė tekšė, arba braškė (R. 
Chamaemorus). 


KLAUSIMAI. 
Kaip atrodo žemuogė ? 
Kaip vadinasi žemuogės vaisius ? 
Kokį veisimąsi vadiname belyčiu ? 


i 


0 


36. ERŠSKĖTIEČIAI (ROSACEAE). 


Obelis, kriaušė, vyšnia, slyva, žemuogė ir avietė priskiria- 
mos prie didelės erškėtiečių (Rosaceae) šeimos. Jų ben- 
dra žymė — didelis žiedų kuokelių skaičius, penki taurėlapiai 
ir penki vainiklapiai; mezginė susidarius iš vienos arba daugelio 
nesuaugusių piestelių, kurios iš dalies panašios į nesuaugusias 
vėdryniečių šeimos piesteles. Žiedas taisyklingas, mezginė vir- 
šutinė, apatinė arba vidurinė. Vaisius sausas arba mėsingas, — 
uoga, obuolys, — ir dažnai tik tariamas. Erškėtiečių šeima va- 

dinama nuo erškėčio (Rosa). Erš- si 
kėtis paprastasis (Rosa canina) 
(pieš. 56), arba vilkbukis, vilkdagis auga 
Lietuvos miškų pakraščiais, pakelėmis, 
saulėtuose šlaituose ir t. t. Jo žiedas turi 
penkis taurėlapius ir penkis didelius vai- 
niklapius. Kiekvienas taurėlapis turi sa- 
vo pagrinde arba gale lapų pavidalo atža- 
lų ir dėl to jis labai panėši į rožės plunks- 
nėtus lapus; viduryje yra daugybė kuo- 
kelių. Žiedsostis storas, ąsočio pavidalo, 
viduryje yra daugybė piestelių storais lie: Pieš. 96- EBS 
menėliais ir sustorėjusia purka. Rudenį  ŽI9035 T Vaisius: 
ant erškėčio krūmų esti daugybė šviesiai raudonų vaisių. Toks 
vaisius atrodo kaip sustorėjusi ašis, — stora, mėsinga ir turi 
viduje daugybę mažų vaisių. Jis dėl to — tariamasis vaisius. 
Braškė turi taip pat tariamąjį vaisių. Bet čia žiedsostis yra 
iškiliai gaubtas, vaisius randamas ant jo paviršiaus, tuo tarpu 
rožės žiedsostis yra įgaubtas ir vaisius viduje. Erškėčių ša- 
kelės apaugusios dygliais, kurie yra tik žievės odelės ataugos, 
nes jie, lupant žievę, drauge su ja nusimauna. Kitų augalų tie 
dygliai yra ne odos ataugos, bet pasikeitusios šakelės, nes jie 
nenusilupa drauge su žieve, o lieka ant stiebo. Mūsų soduose 
auginama daugybė erškėčių arba radastų atmainų, kurios yra 
gaunamos kryžiuojant įvairias laukinių erškėčių atmainas, au- 
gančias Kinijoje, vakarų Azijoje, pietų Europoje ir t.t. Bet 
šios kultūrinės rožės dažniausiai skiriasi nuo laukinių erškėčių 
tuo, kad jos turi pilnavidurius žiedus, nes jų kuokelių dalis pa- 
virsta vainiklapiais; su šitokiais žiedais mes jau susipažinome, 
stebėdami bijūną. 

Erškėtis yra vienas seniausių kultūrinių augalų, kuris jau senovės 
laikais buvo auginamas dėl gražių ir kvepiančių žiedų. Egiptiečiai puoš- 
davo erškėčiais mirusiųjų lavonus, graikams jie buvo meilės, taurumo ir 
linksmumo simbolis, romėnai erškėčius laikė stiprybės ir drąsumo simboliu 
ir jais puošdavo savo didvyrius. Vėliau radastai (rožės) buvo dažnai 
vartojami Romos mieste ir imperatoriaus Nerono laikais. Mažne kiekvie- 
nos puotos metu svečiai būdavo apibarstomi erškėčių žiedų lapeliais, Ku- 


rių vertė siekdavo ligi 200.000 litų. Viduramžiais erškėtis, arba radastas 
(rožė) buvo pašvęstas Dievo Motinai Marijai ir buvo laikomas kilnumo 

simboliu. Dėl to ir Šventasis Tėvas dovanoja aukso rožę ypatingai doro- 
vėmis pasižymėjusioms moterims. Dabar yra daugiau kaip 5.000 įvai- 
riausių spalvų erškėčių atmainų, kurios dauginamos visai kaip ir vais- 
medžiai, skiepijant ir okuliuojant laukinius erškėčius. Žiemos metu erš- 
kėčiai reikia pridengti sausais lapais arba eglaičių šakutėmis. Erškėčių 
vainiklapiuose randama eterinio aliejaus, vadinamo radastų, arba erškė- 
čių aliejaus, kuris skleidžia malonų radastų kvapą; jis yra žinomas jau 
iš senų laikų ir vartojamas kvėpalams daryti. Daugumą radastų aliejų 
(apie 20.000 klg. per metus) pagamina Bulgarijoje, kur tam tikslui radas- 
tais nusodinami ištisi laukai. 


KITI ERŠKĖTIEČIŲ ŠEIMOS AUGALAI. 


Be vaismedžių, braškių, aviečių ir erškėčių, erškėtiečių šei- 
moje yra daug kitų augalų, kurių paminėtini šie. Vingio- 
rykštė pelkinė, arba ilgarykštė (Spiraea Ulmaria) auga. 
Lietuvoje pagrioviais, drėgnuose miškuose ir krūmynuose, pel- 
kėtose pievose ir t. t. Sidabražolių (Potentilla) yra daug 
rūšių, žydi jos geltonais žiedais. Sidabražolė žąsinė 
(Potentilla anserina) turi ilgas šliaužiančias atžalas kaip že- 
muogė, Žiognagė raudonoji, arba gegutės duona, ve- 
gio kunkalas (Geum rivale) auga pavasarį pievose ir krūmuose. 
Žiognanė geltonoji, dygulis (Geum urbanum) gelto- 
nais žiedais auga krūmuose, paliai tvoras. Dirvuolės 
(Agrimonia) vaisiai paviršiuje turi kabliukus, kurie padeda 
vaisiams išplisti. Jų žiedai geltonos spalvos. Balose auga tr in- 
dažolė pelkinė, arba vištakojė (Comarum palustre). Ra- 
sakilė paprastoji (Alchemilla vulgaris) auga pievose. 
Jos dideli lapai yra kampuoti, o lapų kampuose anksti rytą 
dažnai randame didelių vandens lašų, dėl to augalas ir pava- 
dintas rasakile. Gudobelė (Crataegus) yra gražus krūmas 
baltais žiedais ir raudonais vaisiais. 

Į erškėtiečių (Rosaceae) šeimą labai panaši uolaskeliečių 
(Saxifragaceae) šeima. Svarbiausias dekoratyvinis šios šeimos augalas 
yra jasminas darželinis (Philadelphus coronarius), visiems ži- 
nomas mūsų darželių, sodų ir parkų krūmas maloniai kvepiančiais baltais 
žiedais. Jo tėvynė yra pietų—rytų Europa ir Kaukazas. Labai svarbi 
yra Ribes gentis, kuri aprėpia visą eilę svarbių vaisinių krūmų: a g- 
rastas (Ribes grossularia) kartais auga, kaip sulaukėjęs krūmas, mū- 
sų miškuose, bet dažniausiai jis yra auginamas mūsų daržuose ir so- 
duose dėl skanių uogų. Jo šakelės turi paprastus arba trikampius dyg- 

lius. Žiedai kabo ant šakelių paskirai, arba po tris drauge, turi apatinę 
mezginę, kuri yra panaši į vaismedžių (obelių ir kriaušių) mezginę. Tik 
kuokelių skaičius yra daug mažesnis, negu erškėtiečių šeimos, būtent tik 
5. Vaisius — vienos gūžtos uoga. Agrastų yra labai daug atmainų ve- 
dančių raudonas, geltonas, dideles ir mažas uogas. Serbentas rau- 
donasis (Ribes rubrum) be dyglių; lapai didesni, negu agrasto; jo 
žiedai išauga didelėmis kekėmis. Vaisius — raudona uoga, bet yra at- 
mainų, vedančių geltonas uogas. Serbentas juodasis (Ribes 
nigrum) auga Lietuvoje dažniausiai miškuose ir paupiais; taip pat augi- 
namas soduose. Žiedai ant šakelių išauga paskyrium, jo vaisius — juo- 
da uoga. Lapai ir vaisiai turi ypatingą kvapą. 


KLAUSIMAI. 


Kuo panašios ir kuo skiriasi erškėtiečių ir vėdryniečių šeimos? 
Kuriuos augalus priskiria prie erškėtiečių šeimos ? 

Iš kur yra kilęs erškėtis ? 

Kuriuos augalus priskiria prie uolaskeliečių (Saxifragaceae) 
šeimos ? 


MRB 


37. SAULAŠARĖ, VABZDŽIAĖDŽIAI IR NAŠLAITIEČIAI 
(VIOLACEAE). 


Tarp šviesiai žalių ir raudonų kiminų (Sphagnum) samanų dur- 
pynėse auga saulašarė apskritalapė (Drosera rotundifolia). Jos aps- 
kritūs ilgais kotais lapeliai sudaro rozetę, paviršium apžėlę daugybe rau- 
donų plaukelių su galvelėmis. Šiose galvelėse yra šviesaus skystimo, tai 
jie saulėje blizga kaip rasos lašeliai arba kaip ašaros. Dėl to augalas 
ir pavadintas saulašarė. Skystimas neišgaruoja ir šiltą dieną; tat yra ne 
vanduo ir ne medus, bet limpama masė, kurią galvelės leidžia. Šie raudoni 
ilgi plaukeliai su galvelėmis yra liaukos. 

Kai musė ar kitas vabzdys nutūpia ant saulašarės lapo, ieškodamas 
medaus, jis bematant prilimpa prie liaukų. Liaukų koteliai iš visų pusių 
nulinksta į lapo vidų, ir taip galvelėmis prilimpa prie vabzdžio. Daugybė 
liaukų, kaip kokie pirštai, sučiumpa vabzdį, kuris ir prigeria liaukų skys- 
time. Tas skystimas veikia kaip skrandžio sultys, t. y., jis gali suvirškinti 
mėsą ir kitus baltymus; todėl vabzdžio kūnelis tame skystime tirpsta, ir 
augalas jį suvartoja, kaip maistą; palieka tiktai jo odelė, sparnai, kojos, 
kurių liaukų skystimas negali suvirškinti. Saulašarė dėl to yra vabz- 
džiaėdis augalas, t.y. augalas, kuris suvartoja ne tiktai oro 
angliarūkštį ir esamą dirvožemyje maistą, bet ir gyvus padarus. 

Tokių augalų yra gana daug, ypač atogrąžų kraštuose; ir Lietu- 
voje randame visą eilę vabzdžiaėdžių augalų. Pav., be saulašarės apskrita- 
lapės, Lietuvoje yra saulašarė ilgalapė (Drosera longifolia), pa- 
ilgais lapais, pelkėse auga tuklė (Pinguicula), o vandenyje auga sken- 
denis paprastasis (Ultricularia vulgaris). 


== IG 1 


Vabzdžiaėdžių priemonės vabzdžiams gaudyti yra labai įvairios. 
Pav., tuklės lapo kraštai susiriečia aplink vabzdį, kuris prilimpa prie 
lapų paviršiaus. Skendenio (Utricularia) povandeniniuose lapuose 
yra mažų pūslelių, į kurias vandens gyvuliukas gali įeiti, bet išeiti iš jų 
negali. Taigi, tos pūslelės yra, nely- 0 

lo lapus, į kuriuos įkrinta vabzdžiai, 
nutupę paragauti medaus skystimo, 
esančio lapų paviršiuje. Atogrąžų 
kraštų augalas Nepenthes turi 

kairėje — lapas su pagautu vabzdžių; dešinėje 
— Žydintis augalas. 


Pieš. 57. Saulašarė: 


ąsočio pavidalo lapus, į kuriuos įkrinta vabzdžiai, ir ten esantis skysti- 
mas juos suvirškina. Šie ąsočiai yra kartais gana dideli, iki 30 cm. ilgio. 
Kitų vabzdžiaėdžių lapas, kai ant jo nutūpia vabzdis, staiga užsidaro. 
Tat yra, nelyginant, sląsteliai žiurkėms ir pelėms gaudyti. 


NAŠLAITIEČIAI (VIOLACEAE). 


Kiekvienam yra gerai žinoma našlaitė, auginama mūsų soduose. 
Jos žiedą sudaro penki dideli įvairių spalvų netaisyklingi vainiklapiai. 
Vienas vainiklapis turi ilgą pentiną, kuriame susirenka medaus. Du iš 
penkių kuokelių turi ataugas, kurios esti šiame pentine. Vaisius — dė- 
žutė, kuri atsidaro vožtuvėliais ir turi daugybę sėklų. Sėklos turi mėsin- 
gą priedą, kurį labai mėgsta skruzdės. Pernešdamos sėklas į savo lizdą, 
jos padeda našlaitėms išplisti. | 

Našlaitiečiai yra žolės, kurių daug auga mūsų miškuose, pav., 
našlaitė miškinė (Viola silvestris) ir dirvose, pav, našlaitė 
dirvinė (Viola tricolor), arba našlaitė kvepiančioji (Viola odo- 
rata) — maloniai kvepiantis augalas, kuris auga mūsų soduose ir kartais 

sulaukėjęs didesniuose parkuose. Jų labai daug augina pietų Europoje 
kvepalams gaminti. Našlaitė dirvinė (Viola tricolor) yra mūsų 
laukų piktžolė, o sodo atmainos, didesniais žiedais, yra išaugintos kryžiavi- 
mo būdu iš įvairių kitų laukinių našlaičių rūšių. Našlaitės vainiklapiuose 
yra kitos spalvos spindulėliai, kurie sueina į žiedo vidurį. Jie nurodo vabz- 
džiams kelią į tą vietą, kur jie gali rasti medaus. 


KLAUSIMAI. 
Prie kurios šeimos priskiriama saulašarė? 
Kuriuos augalus mes vadiname vabzdžiaėdžiais ? 
Kurie vabzdžiaėdžiai augalai auga Lietuvoje? | 
Kuriuos svetur augančius vabzdžiaėdžius augalus pažįstate ? 
Nurodykit našlaitiečių šeimos augalų svarbiausias žymes. 
Kuriuos augalus priskiriam prie našlaitiečių šeimos ? 


= 

38. PUŠIS PAPRASTOJI (PINUS SILVESTRIS). 


A. Kur auga. Pušis auga Lietuvoje (Pieš. 58) kartu su 
egle spygliuotuose miškuose. Be to, jos sudaro smėlynuose gry- 
nus pušynus, o mažų kreivų pušaičių auga durpynėse. Pušis yra 
labai išplitęs augalas, nes ji auga šiaurės ir vidurinės Europos, 
šiaurės Azijos ir kai kur Viduržemio pajūrio kraštuose. 

B. Šaknys, Išrovę iš žemės jauną pušaitę, pastebėsime, 
kad ji turi vieną didžiąją arba vyriausią šaknį, kuri auga gi- 
liai į žeme ir turi daug išsišakojusių šaknų. Tokių šaknų turi ir 
suaugusi pušis, kuri dėl to yra stipriai įsišaknijusi žemėje. 
Pušis labai išsišaknijusi, dėl to ji gali aprėpti daug žemės ir 
rasti vandens ir maisto dideliame plote, net ir sausame smė- 
lyje. Daug šaknų auga ir žemės paviršium, kurios išnaudoja ir 
nukritusią rasą ar smulkų lietų. Daugelio augalų šaknys turi 
vamzdelio pavidalo plaukelių, vadinamų šaknų plaukeliais. Pušis 
tokių plaukelių neturi, o jų vietoje ant šaknų paviršiaus turi bal- 
tų grybų siūlų, kurie padeda augalui suvartoti žemėje esamą 
vandenį ir maistą. Tokius siūlus vadina mikoriza. Jų turi 
daugybė miškų augalų, kurie be mikorizos visai negalėtų augti. 
Mikoriza nesunku pastebėti: išrovus miško augalą iš žemės, 
ant šaknų paviršiaus visuomet gali rasti baltų siūlelių. 

C. Liemuo ir šakos. Pušies žievė rausvos spalvos Pušį 
sužeidus, iš žaizdos ima tekėti labai lipni medžiaga, derva 
(smala), kuri tarp kitko užlipdo žaizdą ir tokiu būdu apsaugoja 
medį nuo kenksmingų parazitinių grybų. Kasmet pavasarį lie- 





Pieš. 58. Pušis paprastoji 1. Šakutė su žiedais: viršuje kairėj žiedynas su 

kuokeliniais žiedais, viršuje dešinėj atskira šakutė su piestelinių žiedų 

žiedynu; 2. Kuokelinis žiedas. 3. Piestelinis žiedas. 4. Kankorėžio žvynelis 
iš viršaus žiūrint. 5. Tas pats, bet su sėklomis. 

muo paauga ir pagaliau gali išaugti ligi 40—50 m. Kartu lie- 
mens gale kasmet išauga kelios menturiškai iš liemens išau- 
gusios šakos. Dėl to medis susidaro iš tiek šakų aukštų, kiek 
jis turi metų. Šakos taip pat pailgėja, išsišakoja, ir galų gale 
pasidaro didelis šakų vainikas, kuris jaunų medžių piramidiš- 
kas, o senų — skėčio pavidalo, Miškuose aukšti medžiai apa- 
čioje visai neturi šakų, nes apatinės šakos, būdamos didesniame 
pavėsyje, miršta ir nukrinta nuo liemens, t. y., medis „valosi“. 
Jaunos šakutės kitaip atrodo, kaip senosios. Jos stovi stačiai ir 
yra šviesiai žalios spalvos, sultingos ir gležnos. Aplink yra mak- 
štis daugybės plonų rudos spalvos žvynelių, kurie yra sulipę 
su vienas kitu ir tokiu būdu saugoja jauną šakutę nuo per di- 
delio vandens garavimo. Praplyšus makščiai, iš minėtų Žžvyne- 
lių pamatysime, kad kiekvieno žvynelio pažastėje yra maža 
spurgelė, iš kurios vėliau išauga pora spyglių. 


D. Lapai. Pušies lapai smaili, adatos pavidalo. Juos va- 
diname spygliais. Spyglio paviršius yra labai mažas, jo odelė 
sustorėja, ir jis dėl to pasidaro kietas ir sausas. Kadangi jis 
turi nedidelį žiotelių skaičių, tai mažai išgarina vandens, ir pu- 
šis dėl to gali gyventi visai sausose vietose. Kiekvienas spyglis 
gyvena 2—3 metus, bet vis dėlto pušis visuomet žalia, nes spyg- 
liai neturi lapžiočių: vieni jų krinta, o kiti išauga jų vietoje. 
Ant pušies žiemos metu toli gražu nesilaiko tiek sniego, kaip 
kad laikytųsi ant lapuotų medžių, jeigu lapuočiai žiemos metu 
būtų su lapais. 


E. Žiedai. Pušis turi dvejopų žiedų, būtent: kuokelinių, 
kurie auga žirginiuose ant ilgų ūgių ir piestelinių žiedų. Aplink 
žirginio ašį randame daugybę geltonų kuokelių, kiekvienas jų 
turi dvi dulkynes, iš kurių išeina labai daug sausų geltonų 
dulkelių, jas išnešioja vėjas į kitus piestelių žiedus. Pušis — 
vėjo apdulkinamas augalas. Kiekviena dulkelė turi du oro mai- 
šeliu, kurie padeda dulkelei lėkti. Piesteliniai žiedai auga jaunų 
ūgių viršūnėse mažais rausvais kankorėžiais. Toks kankorėžis 
yra ašis, apie kurią telkiasi dviejų rūšių žvyneliai: vieni ploni 
eina iš viršaus, kiti viduryje greit sumedėja ir perauga išori- 
nius žvynelius. Kiekviename viduriniame žvynelyje glūdi po du 
sėklakiaušiu visai atviru, be jokios piestelės. Vėjui apdulkinus, 

kankorėžis pirmais metais tiktai mažai paauga, antrais metais 
jis visai suauga, ir jo žalios spalvos žvyneliai sumedėja ir pasi- 
daro rudi, o trečiais metais gaunasi visiems žinomas sumedėjęs 
su nunokusiomis sėklomis pušies kankorėžis. Kadangi kanko- 
rėžis nusvyra viršūnė žemyn, tai jo sėklos ima tuojau birti 
laukan. Jos visai lengvos ir turi sparnų spavidalo priedus, dėl 
to vėjas gali jas toli nunešti. Kankorėžis išsiskečia tik sausam 
ore; kai oras pasidaro drėgnas, kankorėžis tuojau susiglaudžia. 
Tat yra priemonė apsaugoti sėklas nuo lietaus. 

F. Reikšmė. Pušis — labai naudingas medis; ji duoda 
geros medžiagos namams statyti ir iš jos dirbami pigūs bal- 
dai; iš pušies mes gauname dervos, terpentino, deguto, kali- 
fonijos. Iš pušų suodžių gauna dažų knygoms spausdinti, kre- 
mo batams valyti. Dėl nukritusių ant žemės pušų spyglių net 
sausiausias ir nederlingiausias smėlis gali per ilgą laiką pa- 
virsti derlinga laukų žeme. Pušis Lietuvoje viena arba kartu 
su egle sudaro didelius miškus; ji yra vienas svarbiausių mū- 
sų krašto miškų medžių. 


KLAUSIMAI. 
Kur pušis auga? : 
Kaip atrodo pušies šaknys? 
Kaip atrodo pušies šakos? 
Kaip atrodo pušies lapai? 
Kaip atrodo pušies žiedai? 
Kuri yra pušies reikšmė žmogui? 


SN RSM 


39. PLIKASĖKLIAI AUGALAI. KADUGYS, EGLĖ. 


Pušį skiriame prie spygliuočių augalų ( Coniferae), kurie ap- 
rėpia kelias šeimas. Tat yra tik sumedėję augalai — medžiai 
arba krūmai, kurie lapų vietoje dažniausiai turi spyglius ir re- 
čiau žvynelius. Jų žiedai visuomet vienalyčiai, be vainiklapių ir 
be taurelės. Bet svarbiausias skirtumas tarp spygliuočių ir visų 
kitų ligi šiol peržiūrėtų augalų šeimų yra toks, kad jų sėkla- 
kiaušiai guli visai pliki vaislapėlių paviršiuje, o ne piestelės vi- 
duje, kaip kitų augalų. Dėl to spygliuočiai galima priskirti prie 
plikasėklių (Gymnospermae) skyriaus, o visus kitus žie- 
dinius augalus jungia į sgaubtasėkli ų (Angiospermae) 

skyrių. Prie spygliuočių augalų skyriaus skiriame kelias šei- 
mas, kurios aprėpia visą eilę medžių ir krūmų su spygliais. 
Kadugys paprastasis, arba ėglius (Juniperus com- 
munis) auga ir Lietuvoje. Dažniausiai jis — krūmas, bet kar- 
tais gali išaugti gana aukštu medeliu. Kadugio kankorėžį su- 
daro trys žvyneliai, kurie pasidaro sultingi, suauga ir sudaro 
uogos pavidalo, vadinamą uogų kankorėžį. Šios uogos stip- 
riai kvepia, ir jas vartoja vaistinėse. Tu ja vakarinė 
(Thuja occidentalis) vietoje spyglių turi žvynelius ir yra daž- 





Pieš. 59. Eglė paprastoji. 1. Ša- 
kutė su 4 jaunais ūgiais: a) dar 
visas ūgis su odos pavidalo la- 
piukais; b) lapiukai nukrinta. 
2. Šaka su kuokeliniais žie- 
dais: Stb su piesteliniu žiedu; 
Sab su vienu dvimečiu kanko- 
rėžiu. 


nai auginama soduose ir parkuose. Jos tėvynė yra šiaurės Ame- 
rika. Eglė paprastoji (Picea excelsa) auga visur spyg- 
liuotuose arba mišriuose miškuose. Ji reikalinga derlingesnio 
ir drėgnesnio, negu pušis, dirvožemio. Jos šaknys auga negiliai 
žemėje, ir dėl to eglę dažnai išverčia vėjas. Ją vartoja Kalėdų eg- 

laitei. Eglė duoda geros medžiagos statybai ir popieriui gauti 
— vadinamų popiermalkių. Be to, ji vartojama kurui, iš jos 
gauna kalifonijos ir deguto. 





Sekvoja. 
dis panašiais į maumedžio spygliais, bet su labai dideliais kan- 
korėžiais. Jis auga vakarų Azijos šalyse. 

Kalifornijoj auga sekvoja (Seguoia gigantea), kurios 
aukštis siekia ligi 100 metrų. Tai yra vienas aukščiausiųjų me- 
džių pasaulyje. Jis yra įstatymais saugojamas, kad nebūtų iš- 
naikintas. 


Be pušies ir eglės, Lietuvos parkuose 
auga kelios kitos pušų rūšys, Klaipėdos 
krašte pajūrio kopos nusodintos krūmų 
pavidalo kalnų pušimis. Tat yra pu- 


šis keružė (Pinus montana), ir ji sau- 


goja smėlį nuo išpustymo. Pušis vei- 
mutiškė (Pinus strobus), atkilusi iš 
šiaurės Amerikos, turi ilgus plonus spyg- 
lius ir pailgus kankorėžius. Ją dažnai au- 
gina Lietuvos parkuose, nes ji yra gražus 
ir greitai augąs medis. Maumedis 
(Larix) auga šiaurės Europoje ir Azijoje 
ir Europos kalnuose. Lietuvoje šis medis 
sodinamas tiktai parkuose ir pasitaiko kai 
kur miškuose. Jo spygliai gležni ir minkš- 
ti, ir jie daugiau išgarina vandens, kaip 
kiti spygliuočiai. Dėl to maumedis savo 
spyglius rudenį numeta ir žiemos metu 
būna be spyglių. Žinomas biblinis L i ba- 
nokedras taip pat yra spygliuotis me- 


KLAUSIMAI. 


1. Kuriuos augalus skiria prie spygliuočių augalų (Coniferae)? 
2. Nurodykite skirtumą tarp gaubta - ir plikasėklių augalų ? 


40. TULPĖ DARŽELINĖ (TULPIA GESNERIANA). 


A. Kur ir kada auga, Tulpė auginama soduose ir 
kambariuose. Žydi pavasarį, o kambariuose ir žiemą. 

Tulpė yra ne mūsų krašto augalas. Laukinė auga pietų 
S Europoje ir vakarinėje Azijoje. Ypačiai daug jų auginama 
Olandijoje. Iš ten gauname geriausių tulpių svogūnų. 


B. Šaknys ir 
svogūnai. Tulpė tu- 
ri svogūną. Perpiovę ne- 
išaugusios tulpės svogū- 
ną išilgai pusiau, pama- 
tysime trumpą, platų 
augiį, kurio viduje yra 
stiebelis su labai mažais 
lapais ir mažu žiedu. 
Taigi, svogūne randame 
antžeminių augalo dalių 
užuomazgas. Jas dengia 
daugybė lapelių,  vadi- 
namųjų svogūno lape- 
lių. Tie lapeliai — svar- 
biausia svogūno dalis. 
Viršutiniai svogūno la- 
peliai sausi ir trapūs, o 
vidujiniai lapeliai mė- 
singi ir sultingi. Svogū- 
nas yra, nelyginant, 
pumpuras, jis yra pože- 
Minis pumpuras arba, 
tiksliau kalbant, su- 
trumpėjęs požeminis 
auglys su mėsingais la- 
peliais, kuriuose glūdi 
reikalinga atsarginė 
Maisto medžiaga tulpei 
augti. Padėjus tulpės 

Pieš. 60. Tulpė darželinė. 1. Žydintis au- 
gaias su perpiautu svogūnų. 2. Žiedas. 
3. Vaisius. | ų 


Svogūną į drėgną žemę, išauga šaknelės, kuriomis augalas gau- 


"Na reikalingo jam maisto iš žemės. Kadangi lapų ir žiedų užuo- 


Mazgos jau yra svogūne, ir tame pačiame svogūne yra taip 
Pat iš rudens sutaupyta visa reikalinga augti medžiaga, tai 
tulpė ir visi kiti svogūniečiai gali jau anksti pavasarį dygti, 

augti ir žydėti. Augalui augant, svogūno mėsingi ir sultingi 
lapeliai vis mažėja ir, pagaliau džiūsta. Tuo laiku viduriniuo- 
se svogūno lapeliuose atsiranda pumpuras, kuris vis didėja ir, 
pagaliau, užima seno nudžiūvusio svogūno vietą. Kartais ma- 
žesnių svogūnėlių išdygsta kitų lapų pažastėse, kurie atsiskyrę 
taip pat išauga naujais augalais. 

C. Stiebas ir lapai. Jaunas beaugąs auglys išdygsta. 
ir netrukus jam išauga lapai ir stiebas. Tulpės lapai žymiai 
skiriasi nuo plūkės ir švitriešio lapų. Jie visiškai neturi lapko- 
čių, o tiesiog išaugę iš auglio ir makštimis apima stiebą. Plūkės 
arba švitriešio lapo viduriu eina svarbiausia gyslelė, kuri iš- 
sišakoja mažesnėmis gyslelėmis, o šios sudaro kaip ir gyslelių 
tinklą, o tulpės lapas turi kelias vienodas lygiagrečias gysleles. 
Stiebas ir lapai yra sultingi. 

D. Žiedas. Tulpės žiedas turi didelį 6 lapelių apyžiedį. 
Visi lapeliai yra vienodo didumo, taigi jos žiedas taisyklingas. 
Tie lapeliai vienodos spalvos; žalios spalvos taurelės nėra, 
taigi tulpės apyžiedis, kaip ir plūkės, paprastas. Viduryje 
žiedo yra 6 kuokeliai ir 1 piestelė, kuri susidaro iš stulpelio pa- 
vidalo mezginės ir trijų dalių purkos. Perpiovę mez- 
ginę, pastebėsime tris skyrius arba gūžtas. Prisiminkime, 
kad plūkės ir švitriešio mezginės turi tik po vieną gūžtą Tul- 
pė kas metai turi tik vieną didelį, gražų ir iš toli matomą žie- 
dą, kurį lanko daugybė vabzdžių. Vabzdžiai randa jame daug 
dulkelių ir, lakstydami nuo vieno žiedo ant kito, jų piesteles 
apdulkina. | 

E. Vaisius. Po apdulkinimo vainiklapiai ir kuokeliai 
nukrinta, o piestelė išauga sausu trikampiu vaisiumi trijų sky- 
rių, kurių kiekvienas atitinka mezginės gūžtą. Kiekviename 
skyriuje yra daug sėklų. Tokį vaisių vadinam dėžute. Ji 
turi tris vožtuvus; žiedkotis, ant kurio randama dėžutė, dabar 
sausas ir tamprus. Dėl to vėjas gali lengvai išbarstyti iš dėžu- 
tės sėklas. 


KLAUSIMAI. 
Kur auga tulpė? 
Koks skirtumas tarp šaknies ir svogūno ? 
Kaip atrodo tulpės lapas? 
Kaip atrodo tulpės žiedas? 

41. LELIJIEČIAI (LILIACEAE). LELIJA. DEKORATY- 
VINIAI AUGALAI, 


Tulpę priskiria prie lelijiečių šeimos, kuri žymiai ski- 
riasi nuo kitų lig šiol nagrinėtų laisva — ir jungtavainikių au- 
galų. Lelijiečiai turi apyžiedį ne penkių, bet trijų lapelių arba 
trijų kartotinį lapelių skaičių; skaičių 3 arba jo kartotinį ran- 
dame ir kuokeliuose; piestelė sudaryta iš trijų suaugusių dalių 
ir turi tris gūžtas. Lapų gyslelės lygiagretės, o vėdryniečių 
išsišakojusios. Lelijiečių šeima yra labai didelė. Jai priklauso 
2600 rūšių. Šie augalai auga daugiausia šiltuose ir sausuose 
kraštuose, tyrumose ir dykumose, pav., tulpė; Lietuvoje savai- 
re augančių lelijiečių yra labai nedaug. Dėl gražių margų žie- 
dų jie dažnai auginami soduose ir darželiuose arba laikomi 
kambariuose. Kiti auginami daržuose, ir iš jų gauna vaistų. 
Daugumas jų turi svogūnus. Iš lelijiečių paminėtini šie augalai. 

Jacintas rytinis (Hyacinthus orientalis), atkilęs iš 
pietų rytų Europos ir iš centrinės Azijos; yra įvairiausių at- 
mainų, mėlynais, rausvais, baltais, geltonais ir raudonais švel- 
niai kvepiančiais žiedais. Lelija raudonoji (Lilium ti- 
grinum) ugnies spalvos raudonais žiedais, auginama beveik 
kiekviename darželyje. Augalas išauga iš mažų bulvelių, atsi- 
randančių lapų pažastėse. Lelija baltoji (Lilium candi- 
dum) — taip pat sodo augalas. Daržuose auginama daugybė 
česnakų (Allium) rūšių, pav., česnakas paprasta- 
sis (Allium sativum). 

Glūdišius, arba angelo skambučiai, konvalija (Con- 
vallaria majalis) auga Lietuvos miškuose ir renkamas dėl kve- 
piančių žiedų. Kambarinis augalas storais sultingais lapais yra 
alijošius (Aloe arborescens). Miškuose randama balta- 
šaknė (Polygonatum), medutė, gegutės ašarėlės, širdla- 
peliai (Majanthemum bifolium). Nuodingas miškų augalas 
yra vilkauogė, velnio uoga, kiauluogė (Paris guadrifolia). 

Tulpė, jacintas ir daugybė kitų lelijiečių yra dekoratyviniai 
auglai. Dekoratyviniu vadinamas augalas, kuris yra auginamas darže- 
liuose, soduose arba kambariuose tik grožio reikalui dėl gražių arba kve- 
Piančių žiedų arba dėl gražių lapų. Retai kada dekoratyvinis augalas au- 
ga gamtoje, kaip laukinis augalas: dažniausiai jis šiek tiek skiriasi nuo 
laukinių augalų: didesniais žiedais, spalvos įvairumu, stipresniu kvapu, 

pilnaviduriais žiedais (žiūr. apie bijūną) ir t. t., pavyzdžiui, laukinis ja- 
cintas yra tik mėlynos spalvos, o auginamas dekoratyvinis būna rausvas, 
geltonas, raudonas ir kitų spalvų. Kryžiavimo būdu, būtent, apdulkinant 
vienos rūšies piestelę kitos rūšies dulkele, galima išauginti daugybė naujų 
dekoratyvinių augalų. Iš gaunamos šiuo būdu sėklos išauga augalai, ku- 
rie turi abiejų tėvų savybes. 


KLAUSIMAI. 


Kuo skiriasi vėdryniečių šeima nuo lelijiečių ? 

Prisiminkit svarbiausius lelijiečių šeimos augalus? 
Kokius augalus vadina dekoratyviniais augalais ? 

Su kuriais dekoratyviniais augalais jau esame susipažinę ? 


„PPP 


42. RUGYS (SECALE CEREALE) IR KITI JAVAI. 


A. Rugio grūdas. Pailgas rugio grūdas turi išilginę 
vagelę ir visas apvilktas gelsvai pilku luobeliu, kurį galima 
lengvai nuimti. Jei grūdą sušlapinsime ir 
perpiausime išilgai pusiau, tai jo apačioje 
rasime gemalą. Jeigu paimsime išmirkusį 
vandenyje rugio grūdą, tai gemale paste- 
bėsime šaknelę, trumpą stiebelį, pumpurą 
ir skydo pavidalo kūną, kuris glūdi toje 
vietoje, kur kiti augalai turi skiltis. Jis 
glūdi didelėje viršutinėje grūdo pusėje. 
Pasodinus grūdą į žemę, gemalas randa 
reikalingo sau maisto didesnėje grūdo da- 
lyje, kuri pilna baltymo. Šaknys auga že- 
myn į žemę ir leidžia daugybę šoninių šaknelių, pumpuras išlei- 
džia vieną, vamzdeliu susuktą, lapą. Tokius lapelius regime 
rudenį laukuose, dygstant rugių grūdams. Rugys žiemoja 
lauke, būdamas dar mažas, neaukštas augalas. Tiktai kitais 
metais vasarą jis išauga aukštu augalu. Dėl to rugį skiriam 
prie žiemkenčių javų. 

B. Šaknys, stiebas ir lapai. Rugys neturi ben- 
drosios šaknies, bet jos vietoje yra daugybė mažesnių pride- 
damųjų šaknelių. Išrovę rugio šaknį iš žemės, matome, kad 
pirmutinės šaknelės jau yra mirusios, o pridedamosios šaknelės 
auga iš vieno apatinių stiebo bamblių. Kadangi šios šaknelės 
auga žemyn į gilesnius ir drėgnesnius žemės sluoksnius, tai ru- 





Pieš. 61. Rugys. 
Rugio stiebo dalis. 


sai 4 

gys gali augti net ir sausuose smėlio laukuose. Iš minėto stiebo 
bamblio greitai išauga naujų stiebelių — tada kalbame, kad ru- 
giai krūmyja. Kadangi kiekvienas stiebas turi varpą, tai labai 
iškrūmiję rugiai visuomet duoda didesnį derlių. 





Pieš. 63. Ru- 
gys. Rugio 
žiedas: F — 
mezginė; N — 
purka; 5 — 
žvyneliai. 
Apačioje  ka- 
bo 3 kuoke- 
liai. 





Pieš. 62. Rugys. Rugio varpelė. 


Stiebas tarpubambliuose tuščiaviduris. Nors jis ir plonas, 
bet gali išlaikyti žiedyno ir lapų svorį. Nupiovę stiebą, maty- 
sime, kad stipriausios jo dalys yra paviršiuje ir sudaro čia kaip 
ir žiedą. Tat primena, pav., dilgės aklosios stiebą. Be to, bamb- 
liai ypač sustiprina stiebo atsparumą vėjui. Iš stiebo bamblių 
auga lapai. Jie yra ilgi, siauri, su išilgine nervatūra ir turi 
apačioje didelę makštį, kuri apima stiebo tarpubamblį. 

C. Žiedai. Rugio stiebo viršūnėje randame žiedų rinki- 
nį — žiedyną. Žiedai be žiedkočių, suaugę vienas prie kito 
ant stiebo viršūnės. Tokį žiedyną, kaip rugio, vadiname varpa. 
Kol varpa auga, sakome, kad rugiai plaukia. Varpa sudaryta 
ne iš žiedų, bet iš mažų varpelių. Rugio žiedas labai skiriasi 
nuo kitų augalų žiedų tuo, kad neturi taurelės ir vainiko, bet 
jų vietoje yra visa eilė charakteringų žvynelių. Prie kiekvie- 
nos varpelės randame pora didesnių sausų žvynelių, vadinamų 
taurelės žvynelių, kurių pažastėse išauga trumpas stiebelis — 
ašis su dviem žiedais. Kiekvienas žiedas turi pora sausų Žvy- 
nelių, vadinamų žiedo žvynelių, tris kuokelius ant ilgų kotelių, 

kurie kybo iš žiedo ir vieną viršutinę mezginę dviem plunksnė- 
tom purkom. Žiedai nekvepia, neturi margo vainiko, kuris vi- 
liotų vabzdžius ir visiškai neturi medaus. Bet yra dulkinių ant 
ilgų kotelių, iš kurių mažiausio vėjelio pučiamos dulkelės iš- 
byra, pasklinda ore ir tokiu būdu rugius apdulkina ne vabzdžiai, 
o vėjas. Kiekvienas žino, kad, esant vėjui, rugių laukuose pa- 
kyla rugių dulkių debesys. Tai vadiname rugių žydėjimų. 

D. Vaisius. Rugių vaisius yra grūdas, apie kurį jau 
kalbėjome. Toks grūdas yra vienos sėklos vaisius, kurio vidu- 
rinė dalis — sėklos žievelė ankštai suaugusi su vaislapėliais. 

E. Rugių kultūra. Rūgys yra vienas svarbiausių 
mūsų krašto kultūrinių augalų, kuris mums duoda duonos ir 
šiaudų. Kadangi rugiams nereikia tokios geros dirvos, kaip 
kviečiams, ir jie nereikalingi didelės šilumos, tai juos augina 
šiaurės ir šalto klimato kraštuose. pav., Pabaltijo kraštuose, 
Vokietijoje, šiaurės Rusijoje, Švedijoje, Suomijoje, Lenkijoje ir 
aukštesniuose kalnuose. 

Be rugių, Lietuvoje augina dar kviečių, miežių ir avižų, ku- 
rių vegetinės dalys (lapai, stiebas ir šaknys) panašios į rugių 
vegetines dalis, bet jie skiriasi nuo rugių savo žiedynais, žie- 
dais ir vaisiais. Kviečio varpelės surinktos keturkampėje var- 
poje. Kiekviena varpelė turi nuo trijų ligi keturių žiedų. Ka- 
dangi kviečiai reikalingi geresnio dirvožemio ir šiltesnio klima- 
to, negu rugiai, jie dažniausiai auginami pietų kraštuose: Pran- 
cūzijoje, Pietų Rusijoje, Argentinoje, Indijoje ir t. t., bet ir Lie- 
tuvoje geresnio dirvožemio vietose žmonės augina daug kviečių. 
Be miltų duonai ir pyragams, iš kviečių gauna kruopų ir krak- 
molo. 

Miežis dviceilis (Hordeum distichum) turi varpeles 
dviem eilėm, miežis tikrasis (Hordeum vulgare) — ke- 
turiomis eilėmis; yra ir šešiaeilių miežių (Hordeum 
hexastichum). Nors miežio tėvynė Šiaurės Afrika ir Vakarų 
Azija, bet auga ir šaltuose šiaurės kraštuose, kur kiti javai jau 
negali augti, pav., Šiaurės Norvegijoje. Miežius vartoja alui 
daryti, iš jų grūdų gauna kruopų arba juos suvartoja naminiams 
gyvuliams šerti. 

Aviža sėjamoji (Avena sativa) spiečia žiedus ne 
varpomis, bet šluotelėmis, t. y. žiedų varpelės auga ant ilgų 

stiebelių. Kiekviena varpelė auga labai ilgų žvynelių pažas- 
tėse, o viduriniai žvyneliai turi ilgą akuotą. Avižos ypačiai ge- 
rai auga drėgnesniame klimate, pav. Norvegijoje, Šotlandijoje, 
kur iš jų miltų kepasi duoną. Lietuvoje avižas augina arkliams 
šerti. Žmonės verdasi avižinių kruopų ir avižinių kruopų košės. 
Taip pat gaminasi kisieliaus. Visi šie augalai yra netiktai svar- 
būs žmogui savo grūdais, bet ir jų šiaudai yra vartojami nami- 
nių gyvulių pašarui ir tvartams kloti. Iš kviečių šiaudų dar pi- 
na šiaudines skrybeles. Šiaudai vartojami ir stogams dengti. 

Javus — avižas, miežius ir vasaručius kviečius, sėja pava- 
sarį; tą pačią vasarą jie duoda derlių; tokius javus vadina va- 
sariais. Kitus javus, pav., rugius ir žieminius kviečius, sėja 
rudenį ir jie užauga ir subręsta tik kitą vasarą. Tokius javus 
vadina žiemkenčiais. 


KLAUSIMAI. 


Kaip atrodo rugio grūdas? 
Kaip atrodo rugio šaknys? 
Kaip atrodo rugio stiebas? 
Kaip atrodo rugio lapai? 

Kur rugiai auginami? 

Kur auginami kviečiai? 

Kur auginami miežiai ? 

Kur auginamos avižos ? 

„Kuo avižos skiriasi nuo rugių ? 


Pr 

43. VARPINIAI (GRAMINEAE) IR VIKSVIEČIAI 
(CYPERACEAE). 


Visus augalus, kurių žiedai apyžiedžio vietoje turi du žiedo 
žvynelių ir kurių žiedai surinkti į varpeles ir varpelė randama 
kitų taurelių žvynelių pažastėse, vadina varpiniais. Varpinių 
augalų šeima labai didelė — apie 3500 rūšių, — ir apima dau- 
gybę žmonėms svarbių augalų rūšių. Geriausi mūsų paša- 
riniai augalai, visi javai, taip pat ryžiai ir cukrinė nendrė yra 
varpiniai augalai. Atogrąžų kraštuose auga medžių pavidalo 
varpinių augalų, pav., bambukas, kurio storą stiebą vartoja 
namų statybai. 

Iš javų kalbėjome apie rugius; be to, Lietuvoje augina 
kvietį paprastąjį (Triticum vulgare), miežį ti- 
krąjį (Hordeum vulgare) ir miežį dvieilį (Hordeum 
distichum), avižą sėjamąją (Avena sativa). Visų šių 
augalų išauginta daugybė atmainų, tinkamų šaltam Lietuvos 
klimatui, atmainų atsparių parazitiškiems grybeliams, miežių 
atmainų ypatingai tinkamų alui daryti ir t. t. 

Pieš. 64. Bambukai. 


Šiaurės Amerikoje apsčiai augina kukurūzų (Zea Mays), kurie atkilo 
ir į pietų Europą ir į vakarų Aziją. Jo grūdais šeria naminius gyvulius, 
lesina paukščius; iš jų mala miltus, o iš tokių miltų verda valgomą košę. 


— 121 — 


"Tai yra tautinis Italijos ir Rumunijos valgis. Kukurūzus nesunku atskirti 
nuo kitų javų, nes jis turi vienalyčius žiedus. Stiebo viršūnėje auga 
šluotelė iš žiedų su kuokeliais, o stiebo pagrinde yra kūlelė iš žiedų su 
piestelėmis, iš kurių vėliau išauga kūlelė su daugybe geltonų grūdų. 

Pieš. 65. Ryžių augalai, Pieš. 66. Nendrė cukrinė. Kairėj — šiau- 
beveik nunokusiais grūdais. dai su žiedynais; dešinėj — šiaudgalys. 


Esama daugybės ir kitų javų, kurių grūdai valgomi; svarbiausi jų 
yra ryžiai (Oryza sativa). Šio augalo tėvynė — rytų ir pietų Azija, kur 
jį augina vandens aptvindytose vietose; Europoje jis gali augti tiktai šil- 
tesniuose kraštuose, pav., Italijoje. Ryžiai yra labai svarbus žmonijai au- 
galas. Juos vartoja valgiui apie pusė žemės gyventojų, o rytų Azijoje 
ryžiai — tautinis valgis. 

Nendrė cukrinė (Saccharum officinarum) taip pat svar- 
bus augalas; iš jos žmonės gauna cukraus. Cukrinės nendrės tėvynė 
Indijoje, bet dabar ją augina visuose atogrąžų kraštuose. Tai yra aukštas 
augalas, panašus į augančią mūsų ežeruose nendrę, leidžia daugybę stiebų, 
kurie siekia ligi 6 m. aukščio. Dar žiedo šluotelei neišaugus, darbininkai 
stiebus kerta dideliais peiliais.  Mėsinguose stiebuose randama saldžių 
sulčių. Tokius stiebus presuoja, išspaudžia sultis, ir iš jų gauna cukraus, 
kurį vartoja visur pietų kraštuose, taip pat ir vakarų Europoje, pav., An- 
glijoje, užuot vartoję cukrų, gaunamą. iš cukrinių runkelių. 

Iš pašarinių varpinių augalų pažymėsime motie juką pavasa- 
rinį (Phleum pratense), kurio žiedynas yra ypatinga šluotelė labai trum- 
pomis šakelėmis, miglę pievinę (Poa pratensis), eraičyną tik- 
rąjį (Festuca elatior), kurio žydėjimas sutampa su geriausiu šienapiū- 
tės metu. Labai panašus į motiejuką pašiaušėlis bėrasis (Alope- 
curus pratensis), kuris auga mūsų paupių lankose. Vandenyje — ežeruo- 
se ir tvenkiniuose auga nendrė pa prastoji arba lendrė, spyla, 
švendrė (Phragmites communis). 

Iš piktžolių yra varputys šliaužiantysis (Agropyrum re- 
pens), kuris dėl ilgų požeminių atžalų labai sunku išnaikinti. Dirvose gau- 
siai auga ruginių dirsių (Bromus secalinus), kurių ūkininkai labai ne- 
mėgsta, nes jos nustelbia javus ir užteršia grūdus. Gausiai auga ir sm il- 
ga dirvinė (Agrostis spica venti). 

Kai kurie varpiniai auga tik labai sausose vietose, pav., eraičy- 
nas avinis (Festuca ovina) auga smėlyje. Šluotsmilgė kups- 
tinė (Aira caespitosa) — labai blogas pašarinis augalas. Jis kupstais 
auga drėgnose pievose, lapai jo labai šiurkštūs. Zubražolė kve pian- 
čioji (Hierochloa odorata) auga miškuose ir drėgnose pievose. Tai la- 
bai aromatiškai kvepiąs augalas, kurį vartoja degtinei skoninti. Panašiai 
kvepia ir gardunytė kvepiančioji, arba šienė gardunytė (An- 
thoxanthum odoratum). 

Labai panaši į varpinius viksviečių (Cyperaceae) šeima. 
kurios atstovai auga drėgnose vietose, pelkėse, durpynėse, upių 
pakraščiais ir t. t. Lietuvoje yra daug viksvų (Carex) rūšių, 
"kurias laiko blogais mūsų pievų pašariniais augalais. Šienas 
su dideliu viksvų nuošimčių yra menkos rūšies, nes jis gyvu- 
liams nemaistingas. Viksvos paprastai auga drėgnose vietose, 
tai didelis jų nuošimtis šiene parodo, kad pieva yra drėgna ir 
kad jai pagerinti reikia ją nusausinti. Nusausinus, viksvos iš- 
nyksta. Sausose Nemuno, Nevėžio ir kitų paupių lankose viks- 
vos visiškai neauga. Viksvos nesunku atskirti nuo varpinių: jų 
stiebas visuomet trikampis ir pilnas, o varpinių stiebas apva- 
lus ir tuščiaviduris. Viksvų žiedai vienalyčiai ir visuomet esti 
varpose, o niekuomet nesti šluotelėse, kaip daugybės varpinių. 

Prie viksvų priskiriamas ir švilys (Eriophorum), kurio vai- 
sius turi ilgų, baltų, šilko pavidalo plaukelių, padedančių jiems 
plisti, vėjo nešiojamiems. Yra kelios rūšys, kurios auga dur- 
pynėse ir pelkėtose vietose. 


KLAUSIMAI. 


Nurodykite svarbiausias varpinių žymes. 

Kuriuos augalus skiria prie varpinių šeimos ? 

Nurodykite svarbiausias viksviečių (Cyperaceae) žymes. 
Kuo skiriasi viksviečiai nuo varpinių ? 

Kokią reikšmę turi viksviečiai žmogui. 


NABPP 


44. DVISKILČIAI (DICOTYLEDONES) IR VIENASKIL- 
ČIAI (MONOCOTYLEDONES). 


Ligi šiol susipažinome su įvairiomis augalų šeimomis ir ga- 
lėjome pastebėti, kad daugumo šių šeimų taurėlapių, vainikla- 
pių ir kuokelių skaičius — penki, pav. vėdryniečių šeimoje kuo- 
kelių yra daug, bet taurėlapių ir vainiklapių dažnai tik penki. 
Erškėtiečių (Rosaceae) šeima turi penkis taurėlapius ir penkis 
vainiklapius; bulviečių (Solanaceae), bervidiečių (Scrophula- 
riaceae), lūpažiedžių (Labiatae) šeimos turi taurelę ir vainiką 
penkiais suaugusiais lapeliais ir penkis (tik ne visose šeimose) 
kuokelius. Penkis taurėlapius, vainiklapius ir kuokelius randa- 
me ir skėtiečių (Umbelliferae); liniečių (Linaceae) ir ankštie- 
čių (Papilionaceae) kuokelių yra du kartu po penkis, t. y. de- 
šimt, trumpai sakant, žiedo elementas yra penki arba penkių 
kartotinis skaičius. Bet yra ir šeimų, kur randama kitas skai- 
čius, pav., kryžmažiedžių (Cruciferae) skaičius — keturi, ber- 
žiečių  (Betulaceae) ir gluosniečių (Salicaceae) — visai kiti 
skaičiai. Bet yra dar dvi žymės, bendros visoms šioms šeimoms. 
Išaugę visi minėtieji augalai turi dvi skiltis, kaip žirnių (pusl. 
26) arba, kaip kiekvienam nesunku nustatyti, auginant iš sėk- 
los, sakysim, pupą arba fasolį, jo gemalas turi tik du lapelius 
— skiltis. Galų gale daugumas augalų turi lapus šakota ner- 
vatūra, pav., rožės lapų gyslelės egliškai šakotos, taip pat ir 
vėdryno, kryžmažiedžių, beržų arba lazdynų lapai. Visas auga- 
lų šeimas, kurios turi aukščiau nurodytas žymes, būtent: žie- 
duose skaičių penkis, išsišakojusias lapo gysleles ir dvi skiltis, 
jungia į dviskilčių klasę (Dicotyledones). 

Bet šių augalų šeimų tarpe yra ir tokių augalų, kurie Žy- 
miai skiriasi nuo dviskilčių, t. y. lelijiečių (Liliaceae) ir varpi- 
nių (Gramineae) šeimos. Jos turi tik po vieną skiltį, kaip bu- 
vo nurodyta kviečio, lapų gyslelės nešakotos, bet lygiagretės. 
Žiedų dalių šitos šeimos turi ne po penkias, bet po tris arba 
trijų kartotinį skaičių. Pav., lelijiečių apyžiedis sudarytas iš 6 
lapelių, kuokelių taip pat šeši, o gūžtų skaičius — trys. Varpi- 
nių matome tris kuokelius. Šiedvi šeimas (jų yra daug dau- 
giau) jungia į antrą — vienaskilčių (Monocotyledones) 
klase. 


KLAUSIMAI. 
1. Nurodykite skirtumą tarp dviskilčių ir vienaskilčių augalų. 
Kurias šeimas skiria prie dviskilčių klasės? 
3. Kurias šeimas skiria prie vienaskilčių klasės? 


» 


45. LINIEČIAI (LINACEAE). DEDEŠVIEČIAI (MALVACEAE). 
PLUOŠSTINIAI AUGALAI. RŪTA. 


Lietuvoje augina daug linų, kurie priskiriami prie liniečių šeimos. 
Liniečių šeimos augalai turi taurelę ir penkių lapelių vainiką, 5 arba 10 
kuokelių, viršutinę mezginę. Vaisius — dėžutė su 5 gūžtomis. 

Linas sėjamasis (Linum usitatissimum) turi aukštą stiebą, 
kuris viršuje šakojasi ir turi daugybę smulkių lapų. Žiedai mėlynos spal- 
vos. Linų sėklos suvilgytos vandeniu, pasidaro gleivėtos, pasėtos į drėgną 
žemę, prie žemės prilimpa. Perplėšę lino stiebą, perplėšimo vietoje ma- 
tome daugybę plonų siūlų. Tat, lino pluoštai. Žiūrint pro mikroskopą, 
matyt, kad pluošto siūlai sudaryti iš storokų iki 5 cm. ilgio, aštriais galais 
ir storomis sienelėmis narvelių.  Šituos pluoštus žmonės įvairiais būdais, 
pav., mirkinimo arba klostymo, atskiria nuo stiebo ir apdirba. Jau seno- 
vės laikais žmonės vartojo linų pluoštą siūlams ir drobėms gaminti. 
Kaimų gyventojai dar ir dabar patys susiverpia ir išsiaudžia lininių dro- 
bių, bet namų darbo linines drobes baigia pavaduoti fabrikų mašinomis 
pagaminti audiniai. Iš linų pluoštų austos drobės siuva skalbinius, o iš 
lininių skudurų popierio fabrikai padaro geriausios rūšies popierio. Linų 
pluoštas yra eksportuojamas į užsienį, ir ten lietuviški linai turi labai 
gerą vardą. Geros rūšies linų dar išvežama iš Lietuvos, Estijos ir Rusijos 
vakarų. Linus augina ne tik dėl jų pluošto, bet ir dėl sėmenų (sėklų), 
xurios duoda daug aliejaus. Aliejų vartoja technikos reikalams, pav.: 
pokostui, muilui dirbti ir valgiui. Iš linų aliejaus ir kamščių atmatų ga- 
minamas linolėjus, kurį vartoja grindims, rašomiems stalams ir net juo- 
doms lentoms mokyklose iškloti. Sėmenų išspaudas sušeria gyvuliams. 
Linas yra pluoštinis augalas, 

Be linų, yra dar kitų pluoštinių augalų, pav., kanapė sėjamo ji 
(Cannabis sativa), auginama ir Lietuvoje. Pluoštinis augalas yra ir dil- 
gėlės, kurių pluoštas buvo vartojamas viduramžiais, o karo metu ir 
vokiečiai mėgino naudotis dilgėlių pluoštų. Atogrąžų kraštuose yra dar 
daugybė kitokių pluoštinių augalų, kurių pluoštai naudojami audiniams 
austi arba virvėms vyti. Svarbiausias jų yra medvilnė (Gossypium), 
tik jos pluoštą gauna ne iš augalo stiebo, o iš sėklų apdaro. "Tai yra 
krūmelis arba žolė, kurios dabar labai daug augina šiaurės Amerikoje, 
Egipte, Indijoje, Turkestane ir t.t. Žmonės renka jos vaisius — dėžu- 
tes ir mašinomis atskiria sėklas nuo ilgų jas apaugusių plaukelių. Šie 
plaukeliai yra medvilnės pluoštas, iš kurio verpia siūlus ir audžia drobes 
arba vartoja, kaip vatą. Medvilnės pluoštas daug pigesnis už linų pluoštą, 
todėl lininės drobės negali išlaikyti konkurencijos sų, pigiais medvilni- 
niais audiniais. Visur Europoje linų kultūros plotas sumažėjo, o jo ve- 
toje ne tiktai į Lietuvą, bet ir į kitus Europos kraštus vis daugiau įve- 
žama iš šiltesnių kraštų pigios medvilnės pluošto, iš kurio fabrikuose 
audžia įvairius audinius. Medvilnės pluoštai vartojami dar ir technikos 
reikalams, pav.: sprogstamoms medžiagoms gaminti. Iš jų gaunami ko- 
lodis ir celuloidas, o medvilnės sėklos turi savyje daug aliejaus, kuris 
taip pat vartojamas technikos reikalams arba valgiui, o sėklų išspaudos 
gyvulių pašarui. 


Medvilnė priklauso dedešviečių (Malvaceae) šeimai. Pastaroji 
charakterizuojama tuo, kad daugybė kuokelių suaugę savo koteliais į 
vamzdelį su ilgu liemenėliu. Dedešviečių šeimai priklauso visa eilė sodo 
augalų, pav., darželiuose auga rožūnė darželinė (Lavathera tri- 
mestris), piliarožė paprastoji (Athaea rosea), daug vaistinių 
augalų, pav., piliarožė ybiškė (Althaea officinalis), piktžolių ir 
pagaliau, medvilnė (Gossypium), kurios yra daug rūšių. 

Prie pluoštinių augalų reikia priskirti ir liepa iš liepiečių (Tilia- 
ceac) šeimos. Mūsų liepa smulkialapė (Tilia cordata) yra gražus 
medis, augąs miškuose geresniame dirvožemyje. Liepos pluoštas — 
plaušai vartojamas vyžoms pinti, maišams austi, pančiams ir virvėms 
vyti ir kitiems ūkio reikalams. Liepos mediena yra gera medžiaga dro- 
žiniams, pav., dievdirbiai iš jos drožia statulėles; smulkius gelsvus lie- 
pos žiedus žmonės renka vaistui, o bitės iš jų prineša skaniausio me- 
daus. Liepa minima ir liaudies dainose. 


Kiekviename Lietuvos darželyje auga rūta (Ruta graveo- 
lens), dažnai minima liaudies dainose. Tat yra augalas, kuris 
savaime auga pietų Europos kraštuose, pav., Graikijoje, Itali- 
joje, Balkanų kraštuose ir t.t., bet Lietuvoje ji auga tiktai dar- 
želiuose. Ji yra daugiametis augalas, turi storą šaknį, išsiša- 
kojusį stiebą ir plunksnėtus lapus su daugybe skaidrių taškelių. 
Tat yra liaukos su eteriniu aliejumi; nuo jo augalas ypatingai 

kvepia. Žiedas turi taurelę, gelsvą 5 lapelių vainiką ir 8 ar 10 
kuokelių; vaisius yra dėžutė. Rūta skiriama prie rūtiečių 
(Rutaceae) šeimos, kurios giminės yra dar citrinas, apelsinas 
(oranžė) ir kt. 


Tai yra rytų Azijos ir Viduržemio jūros kraštų medžiai storais, 
odos pavidalo, lapais, kurie mažai išgarina vandens ir nenukrinta žie- 
mos metu, nes žiemą jų tėvynėje esti gana šilta. Šių medžių vaisius turi 
storą geltonos arba oranžinės spalvos žievę, kurioje yra eterinio alie- 
jaus. Pats vaisius yra sultingas ir skanus. Citrinmedis limoni- 
nis (Citrus medica) turi geltonos spalvos vaisių, citrinmedis ki- 
niškasis arba apelsinmedis (oranžė) (Citrus aurantium) turi oranži- 
nės spalvos vaisius. Jie abudu yra auginami šiltesniuose kraštuose, 
pav., Italijoje, Graikijoje, Turkijoje, Kalifornijoje; jų yra daugybė atmai- 
nų. Jų vaisiai importuojami ir į Lietuvą. Jie yra vartojami valgiui, jų 
sultimis paskanina limonadą, saldainius, likerius, valgius; jų eterinį aliejų 
vartoja kvepalams gaminti. 


KLAUSIMAI. 


Kurie augalai priklauso liniečių šeimai ? 
Kuriuos augalus vadiname pluoštiniais augalais ? 
Kuriuos pažįstate dedešviečių šeimos augalus ? 
Kur yra rūtos tėvynė ? 

Kurių augalų yra rūtiečių šeimoje ? 


ia 


46. AUGALŲ SISTEMA. 


Aprašytų mūsų kurse augalų sistema atrodo šiaip: 


A. Gniužuliniai augalai — Thallophyta. 


L. Schizophyta — bakterijos ir melsvadumbliai ( Cyanophyceae). 
II. Titnaginiai dumbliai — Diatomeae. 
III. Žalieji dumbliai — Chlorophyceae. 
IV. Rudieji dumbliai — Phaeophyceae. 


Guveiniečių šeima — Fucaceae. 
V. Raudonieji dumbliai — Rhodophyceae. 
VI. Dumbliagrybiai — Phycomycetes.  Bulviapūdis ir pėlėsiai. 


VII. Aukšliagrybiai — Ascomycetes. Skalsė, mielės, vaisiapūdis, 
raupliagrybis ir valkčiagrybis. 
VIII. Buožiagrybiai — Basidiomycetes. 
Skylėtbudžių šeima — Polyporaceae. 
Lakštabudžių šeima — Agaricaceae. 
Rūdys ir kūlės. 
IX. Kerpės — Lichens. 

B. Stiebiniai augalai — Cormophyta. 


I. 
TE. 


Plikasėkliai augalai — Gymnospermae. 
Gaubtasėkliai augalai — Angiospermae. 


II a. Dviskilčiai augalai — Dicotyledones. 
1. Laisvavainikiai augalai — Choripetalae. 


Vedryniečių šeima — Ranunculaceae. 
Lugniečių šeima — Nymphaeaceae. 
Kryžmažiedžių šeima — Cruciferae. 
Aguoniečių šeima — Papaveraceae. 
Saulašariečių šeima — Droseraceae, 
Našlaitiečių šeima — Violaceae. 
Erškėtiečių šeima — Rosaceae. 
Ankštiečių šeima — Papilionaceae. 
Dedėšviečių šeima — Malvaceae. 
Liniečių šeima — Linaceae. 
Rūtiečių šeima — Rutaceae 
Skėtiečių šeima — Umbelliferae. 


2. Jungtavainikiai augalai — Sympetalae. 


Bulviečių šeima — Solanaceae. 
Ežeiniečių šeima — Boraginaceae. 
Lupažiedžių šeima — Labiatae. 
Bevirdiečių šeima — Scrophulariaceae. 
Raktažoliečių šeima — Primulaceae. 
Agurkiečių šeima — Cucurbitaceae. 
„Graižažiedžių šeima — Compositae, 


3. Prastažiedžiai — Monochlamydae. 


Beržiečių šeima — Betulaceae. 
Ažuoliečių šeima — Fagaceae. 
Gluosniečių šeima — Salicaceae. 
Kanapiečių šeima — Cannabinaceae. 
Dilgiečių šeima — Urticaceae, 
Guobiečių šeima — Ulmaceae. 
Balandiečių šeima — Chenopodieceae. 
Rūktiečių šeima — Polygonaceae. 
Gvaizdikiečių šeima — Caryophyllaceae. 


„ Vienaskilčiai augalai — Monocotyledones. 


Lelijiečių šeima — Liliaceae. 
Varpinių šeima — Gramineae. 
Viksviečių šeima — Cyperaceae. 
Palmiečių šeima — Palmae. 

Prakalba I laidai 
Prakalba II laidai 

26. 

„ Kopūstai (Brassica ati" Daržovės 

„ Svėrė, ridikas. Kryžmažiedžiai ir aguoniečiai. 

„ Bulvė valgomoji (Solanum tuberosum). 9 + ao 
„ Bulviečiai.  Bulvė pamidoras.  Ežeiniečiai ir aūoūiugi augalai. 


Gentis ir rūšis. 


„ Notrelė baltažiedė ieško sibuni). K A darnos NO 4 
„ Lūpažiedžiai  (Labiatae) ir bevirdiečiai (Scrophulariaceae). 


Parazitai. 


„ Žirnis sėjamasis CES “1 
„ Ankštiečiai. Dobilai ir pašariniai augalai. 
„ Morka valgomoji (Daucus Carota). 
10. 


Skėtiečiai (Umbelliferae) ir prieskoniniai siekijaji „A 
augalai (Choripetalae). 
Jungtavainikiai (Sympetalae) ir . raktazoliečiai CPrlindcosė), 
Bajorė rugiagėlė (Centaurea Cyanus). Saulėgrąža (Helianthus) 
ir jurginis (Dahlia). 

Piktšašė kiaulpienė arakaciza officinale). : 
Graižažiedžiai  (Compositae). Dažiniai augalai ir aguidiečių 
(Cucurbitaceae) šeima. $ ; 

Papartis kelminis ( Aspidium CiNix ika 

Asiūklis dirvinis (Eguisetum arvense). gn Ė 
Pataisas šarkakojis (Lycopodium clavatum). Stiebiniai Imaiiožiai, 
Gegužlinis paprastasis (Polytrichum commune). 

Kiminai (Sphagnum) ir maršancija (Marchantia). 
Buožiagrybiai. Baravykas (Boletus edulis). 

Buožiagrybiai. Rūdys ir kūlės. 

Skalsė paprastoji (Claviceps S ienskaėi, Mielės. Ši Enaos iui 
Žalieji dumbliai. Kiti dumbliai ir titnaginiai dumbliai. 

Dumbliai ir Grybai. Bulviapūdis arba bulvių puvinys ((Pistagh: 
tora infestans). Pelėsiai ir dumbliagrybiai. . 

Kerpės. (Lichenes). Sporiniai ir žiediniai augalai. 

Bakterijos. Stiebiniai ir gniužuliniai augalai. 

Plūkė baltažiedė (Anemone nemorosa). "77 
Vėdrynas švitriešis (Ranunculus Ficaria). Šakniagumbis. 
Vėdryniečiai. Žibuoklė ir puriena. Pilnaviduriai augalai. Lugnie- 
čiai, Vaistininiai augalai. 

46. 


Gluosnis ir lazdynas. Vienalyčiai augalai. Vienkamieniai ir dvi- 
kamieniai augalai. 

Gluosniečiai ir beržiečiai. Ąžuoliečiai Inraizadissų, Prastažiedžiai 
(Monochlamydae) . K w4/4. 4 

Kanape. Apynys. Guoba ir aliejiniai augalai. . b + 4 „1 
Balandiečiai  (Chenopodiaceae), rūktiečiai (Polygonaceae) ir 
gvazdikiečiai (Caryophyllaceae). ž 

Obelis. Kriaušė. Vyšnia. Slyva. Skiepijimas. "T 
Žemuogė (Fragaria vesca) ir braškė. Avietė. Vegetatyvinis 
visimas. 2 

Erškėtiečiai Bacio). į s 
Saulašarė. Vabzdžiaėdžiai ir našlaitiečiai (Violaceae). 

Pušis paprastoji (Pinus silvestris). 

Plikasėkliai augalai. Kadugys, eglė. 

Tulpė darželinė (Tulipa Gesneriana). 

Lelijiečiai (Liliaceae). Lelija. Dekorativiniai sugaiai: 

Rugys (Secale cereale) ir kiti javai. ė 

Varpiniai (Gramineae) ir viksviečiai (Opesnašksi, 

Dviskilčiai (Dicotyledones) ir vienaskilčiai Gžbidtėisikuitsi: 
Liniečiai (Linaceae). Dedešviečiai (Malvaceae). Pluoštiniai auga- 

Augalų sistema. 

